trupti desai to sabarmala | ആർഎസ്എസും ബിജെപിയും കോൺഗ്രസും അയ്യപ്പസ്വാമിയുടെ ഭക്തരും ജീവന് ഭീഷണി; ശ്രീകോവിലിൽ എത്താതിരിക്കാൻ അവർ നിയമം പോലും കൈയിലെടുക്കും; കേരളത്തിൽ എത്തിയാൽ ശബരീശനെ തൊഴാതെ തിരിച്ചു മടക്കവുമില്ല; ആഗ്രഹിക്കുന്ന് 17ന് രാവിലെ ഏഴ് മണിക്കുള്ള സുഖദർശനം; എല്ലാ സുരക്ഷയും ഒരുക്കണമെന്നും കേരള സർക്കാരിന് തൃപ്തി ദേശായിയുടെ കത്ത്; വൃശ്ചികം ഒന്നിന് പിണറായി സർക്കാരിനെ കാത്തിരിക്കുന്നത് വമ്പൻ വെല്ലുവിളി; ശബരിമല സംഘർഷഭരിതമാകും - MarunadanMalayali.com\nNovember 14, 2018 | 02:36 PM IST | Permalink\nകൊച്ചി: താൻ ശബരിമലയിൽ എത്തിയാൽ എന്തൊക്കെ സംഭവിക്കുമെന്ന് അക്കമിട്ട് നിരത്തിയാണ് തൃപ്തി ദേശായി കേരളത്തിലേക്ക് വരാൻ തയ്യാറെടുക്കുന്നത്. 16ന് കേരളത്തിലെത്തുന്ന താൻ 17ന് രാവിലെ അയ്യപ്പദർശനം ആഗ്രഹിക്കുന്നുവെന്നാണ് തൃപ്തി ദേശായി സംസ്ഥാന സർക്കാരിന് അയച്ച കത്തിൽ വിശദീകരിക്കുന്നത്. സുരക്ഷ വേണമെന്ന് പറയുന്ന തൃപ്തി ദേശായി അതിന് സർക്കാരിന് മുന്നിലുള്ള വെല്ലുവളികളേയും കത്തിൽ തന്നെ അവതരിപ്പിക്കുന്നുണ്ട്. തന്നെ വകവരുത്താൻ തയ്യാറായി കേരളത്തിൽ ഒരു സംഘമുണ്ടെന്നും അവരിൽ നിന്ന് രക്ഷിച്ച് അയ്യപ്പദർശനം സാധ്യമാക്കണമെന്നും തൃപ്തി ദേശായി കത്തിൽ ആവശ്യപ്പെടുന്നു. വരുന്ന മണ്ഡല തീർത്ഥാടനം സർക്കാരിന് കനത്ത വെല്ലുവിളിയാകുമെന്ന് തന്നെയാണ് തൃപ്തി ദേശായിയുടെ വരവോടെ വ്യക്തമാക്കുന്നത്.\nഎങ്ങനേയും ശബരിമലയിൽ ശാന്തിയും സമാധാനവും എത്തിക്കുന്ന തരത്തിലേക്ക് കാര്യങ്ങളെത്തിക്കാനാണ് പിണറായി സർക്കാരിന്റെ ശ്രമം. യുവതി പ്രവേശനത്തിൽ സർവ്വകക്ഷിയോഗം വിളിച്ചത് ഇതിന്റെ ഭാഗമാണ്. ഇതിന് തൊട്ട് മുമ്പാണ് തൃപ്തി ദേശായി താൻ എന്ന് ശബരിമലയിൽ എത്തുമെന്ന പ്രഖ്യാപനവുമായി എത്തുന്നത്. യുവതികളെ ഉപദേശിച്ച് തിരിച്ചയച്ച് പ്രശ്‌ന പരിഹാരമാണ് സർക്കാർ ലക്ഷ്യമിടുന്നതെന്നായിരുന്നു പുറത്തു വന്ന സൂചനകൾ. ഇതിനിടെയാണ് ഞാനും ആറു യുവതികളും വൃശ്ചികം ഒന്നിന് തന്നെ ശബരിമലയിൽ എത്തുമെന്ന തൃപ്തിയുടെ പ്രഖ്യാപനം. തൃപ്തി ദേശായി കേരളത്തിൽ എത്തിയാൽ തന്നെ പ്രശ്‌നം തുടങ്ങുമെന്നാണ് കേരളാ പൊലീസും വിലയിരുത്തുന്നത്. അതുകൊണ്ട് തന്നെ വഴയിൽ ഉടനീളം സുരക്ഷ ഒരുക്കേണ്ട സാഹചര്യം കേരള സർക്കാരിനുണ്ടാകും. ഇത് വലിയ വെല്ലുവിളിയായി മാറും.\nപ്രധാനമന്ത്രി നരേന്ദ്ര മോദിക്കും മഹാരാഷ്ട്ര സർക്കാരിനും സംസ്ഥാന പൊലീസ് മേധാവി ലോക്നാഥ് ബെഹ്‌റയ്ക്കും ഇവർ കത്തയച്ചിട്ടുണ്ട്. എന്നാൽ ഇക്കാര്യത്തിൽ മുഖ്യമന്ത്രിയുടെ ഓഫീസ് ഇതുവരെ പ്രതികരിച്ചിട്ടില്ല. മണ്ഡലകാലം ആരംഭിക്കുമ്പോൾ താൻ ശബരിമലയിൽ എത്തുമെന്ന് നേരത്തെ തന്നെ തൃപ്തി ദേശായി പ്രഖ്യാപിച്ചിരുന്നു. എന്നാൽ തൃപ്തി ദേശായി അടക്കമുള്ള ആക്ടിവിസ്റ്റുകൾ ശബരിമലയിലെത്തിയാൽ തടയുമെന്നാണ് വിവിധ സംഘടനകളുടെ നിലപാട്. തൃപ്തിയെ തടയുമെന്ന് അയ്യപ്പ ധർമ സേനയും വിശ്വഹിന്ദു പരിഷത്തിന്റെ വനിതാ വിഭാഗവും അറിയിച്ചിട്ടുണ്ട്. അതേസമയം, ശബരിമലയിൽ വൻ സുരക്ഷാ സംവിധാനം ഒരുക്കാനാണ് പൊലീസിന്റെ തീരുമാനം. നാല് ഘട്ടങ്ങളിലായി ഏതാണ്ട് 4500 പൊലീസുകാരെ വീതം നിയമിക്കുമെന്നാണ് ഓദ്യോഗിക വിശദീകരണം.\nഅതിനിടെ സുപ്രീംകോടതിയുടെ പുതിയ ഇടപെടലിൽ ശബരിമലയിൽ യുവതീപ്രവേശനം വിലക്കാനാവില്ലെന്ന് ദേവസ്വം ബോർഡിന് മുതിർന്ന അഭിഭാഷകരുടെ നിയമോപദേശം ലഭിച്ചിട്ടുണ്ട്. അതുകൊണ്ട് തന്നെ യുവതീപ്രവേശനം നടപ്പാക്കുകയാണ് ബോർഡിന് മുന്നിലുള്ള പോംവഴി. ചൊവ്വാഴ്ചത്തെ കോടതിയുടെ ഇടപെടലോടെ യുവതി പ്രവേശനം വേണമെന്ന വിധിയിൽ കൂടുതൽ വ്യക്തത വന്നെന്നും അഡ്വ.ചന്ദ്ര ഉദയ് സിങ് ബോർഡിന് നിയമോപദേശം നൽകി. യുവതീ പ്രവേശനം അനുവദിച്ച ഭരണഘടനാ ബെഞ്ചിന്റെ വിധിക്കെതിരെയുള്ള പുനഃപരിശോധന ഹർജികൾ ജനുവരി 22 ന് തുറന്ന കോടതിയിൽ പരിഗണിക്കുമെന്ന് ചൊവ്വാഴ്ച സുപ്രീംകോടതി പറഞ്ഞിരുന്നു. നിലവിലെ വിധിക്ക് സ്റ്റേയില്ലെന്നും കോടതി വ്യക്തമാക്കിയിരുന്നു. എന്നാൽ ഇക്കാര്യത്തിൽ സമവായ നീക്കത്തിനായി ശ്രമിക്കുന്നതിന്റെ ഭാഗമായിട്ടാണ് ദേവസ്വംബോർഡ് നിയമോപദേശം തേടിയിരുന്നത്.\nഎന്നാൽ യുവതീപ്രവേശനം വേണമെന്ന് ആദ്യത്തെ കോടതി വിധിയേക്കാളും രണ്ടാമത്തെ കോടതി വിധി വ്യക്തത തരുന്നുണ്ടെന്നാണ് നിയമോപദേശം ലഭിച്ചത്. ഈ അനുകൂല സാഹചര്യം തിരിച്ചറിഞ്ഞാണ് തൃപ്തി ദേശായിയുടേയും വരവ്. അതുകൊണ്ട് തന്നെ തൃപ്തിക്ക് സുരക്ഷയൊരുക്കേണ്ട ധാർമിക ബാധ്യത സർക്കാരിനുണ്ട്. ആറ് യുവതികൾക്ക് ഒപ്പമായിരിക്കും തൃപ്തി ശബരിമല ദർശനത്തിനെത്തുക. ദർശനം നടത്താതെ മടങ്ങില്ലെന്നും തൃപ്തി ദേശായി വ്യക്തമാക്കി. ശബരിമലയിൽ യുവതീപ്രവേശം സംബന്ധിച്ച വിധിയെ സ്വാഗതം ചെയ്ത തൃപ്തി താൻ ക്ഷേത്രസന്ദർശനത്തിന് എത്തുമെന്ന് നേരത്തെ അറിയിച്ചിരുന്നതാണ്. എന്നാൽ സന്ദർശനത്തിന്റെ തീയതി പ്രഖ്യാപിച്ചിരുന്നില്ല. സ്ത്രീകളുടെ അവകാശം സുപ്രീംകോടതി ഹനിക്കില്ലെന്ന കാര്യം ഉറപ്പാണെന്നും അവർ പറഞ്ഞിരുന്നു. വൃശ്ചികം ഒന്നിന് തൃപ്തി ദേശായി എത്തുമെന്നും സർക്കാർ പ്രതീക്ഷിച്ചില്ല. ഇതിനിടെയാണ് പ്രഖ്യാപനം എത്തിയത്.\nഇതോടെ ശബരിമലയിൽ പ്രായഭേദമെന്യേ സ്ത്രീ പ്രവേശനം അനുവദിച്ച വിധി നിലനിൽക്കുന്ന സാഹചര്യത്തിൽ മണ്ഡല-മകരവിളക്കുകാലത്തെ സുരക്ഷാക്രമീകരണങ്ങൾ സർക്കാരിനു വെല്ലുവിളിയായി മാറുകയാണ്. യുവതികൾ ദർശനത്തിനെത്തിയാൽ അവർക്കു സർക്കാർ സുരക്ഷ നൽകേണ്ടിവരും. തുലാമാസപൂജയ്ക്കായി അഞ്ചു ദിവസവും ചിത്തിര ആട്ടവിശേഷത്തിനായി ഒരു ദിവസവും നടതുറന്നപ്പോൾ പ്രതിഷേധ സമരങ്ങളെ നേരിട്ട പൊലീസിന് മണ്ഡല-മകരവിളക്ക് ഉത്സവകാലം കടുപ്പമാകുമെന്നാണ് തൃപ്തി ദേശായിയുടെ പ്രഖ്യാപനത്തോടെ വ്യക്തമാകുന്നത്. മണ്ഡല-മകരവിളക്ക് ഉത്സവത്തിനായി 64 ദിവസമാണ് നട തുറക്കുന്നത്. 16-നു തുറക്കുന്ന നട ഡിസംബർ 27-നു മണ്ഡലപൂജ പൂർത്തിയാക്കി അടയ്ക്കും. മകരവിളക്ക് ഉത്സവത്തിനായി ഡിസംബർ 30-ന് വീണ്ടും തുറക്കും. ജനുവരി 11-നു പേട്ടതുള്ളൽ. 14-നാണ് മകരവിളക്ക്. ജനുവരി 20-നു നടയടച്ച് രണ്ടു ദിവസത്തിനു ശേഷമേ പുനഃപരിശോധനാ ഹർജികൾ സുപ്രീം കോടതി വാദത്തിനെടുക്കൂ. ഇതാണ് പിണറായി സർക്കാരിനെ വെട്ടിലാക്കുന്നത്.\nവിപുലമായ സുരക്ഷാപദ്ധതിയാണു ശബരിമലയ്ക്കായി തയാറാക്കിയിരിക്കുന്നത്. കഴിഞ്ഞ മണ്ഡലകാലത്ത് 2,800 പൊലീസുകാരെ വിന്യസിച്ച സ്ഥാനത്ത് ഇക്കുറി പതിനായിരത്തിനു മുകളിലാകും എണ്ണം. രണ്ടാഴ്ച വീതം അഞ്ചു ഘട്ടങ്ങളായാകും പൊലീസ് വിന്യാസം. ദക്ഷിണമേഖലാ എ.ഡി.ജി.പി. അനിൽകാന്താണു ചീഫ് പൊലീസ് കോ- ഓർഡിനേറ്റർ. എ.ഡി.ജി.പി. എസ്. ആനന്ദകൃഷ്ണന്റെ സഹായമുണ്ടാകും. സേനാവിന്യാസത്തിന്റെ ഉത്തരവാദിത്തം തിരുവനന്തപുരം റേഞ്ച് ഐ.ജി. മനോജ് ഏബ്രഹാമിനാണ്. വനിതാ ബറ്റാലിയൻ കമൻഡാന്റിന്റെ നേതൃത്വത്തിൽ ഒരു കമ്പനി വനിതാ പൊലീസിനെയും 30 വനിതാ കമാൻഡോകളെയും മണിയാറിലെ കെ.എ.പി. അഞ്ചാം ബറ്റാലിയനിൽ വിന്യസിക്കും. എന്നാൽ വൃശ്ചികം ഒന്ന് മുതൽ തന്നെ ലക്ഷങ്ങൾ ശബരിമലയിൽ ദർശനത്തിനെത്തും. ഇവർ വികാരപരമായി പ്രതിഷേധത്തിനെത്തിയാൽ എന്ത് സംഭവിക്കുമെന്നതാണ് ഉയരുന്ന ചോദ്യം.\nപമ്പയിലും സന്നിധാനത്തും കൂടുതൽ സി.സി. ടിവി ക്യാമറകൾ സ്ഥാപിക്കും. സന്നിധാനത്തു ഡ്യൂട്ടിയിലുള്ള പൊലീസുകാർക്കു കൈയിൽ ധരിക്കാൻ പ്രത്യേക ബാൻഡുകൾ നൽകും. ജനക്കൂട്ടത്തെ നിരീക്ഷിക്കാൻ സന്നിധാനത്തും പമ്പയിലും വാച്ച് ടവറുകൾ ഉണ്ടാകും. സന്നിധാനത്തു സുരക്ഷയ്ക്കായി കമാൻഡോകളെയും ദ്രുത പ്രതികരണ സംഘത്തെയും വിന്യസിക്കുമെന്നും പൊലീസ് വ്യക്തമാക്കിയിട്ടുണ്ട്. സുപ്രീം കോടതി വിധിയുടെ പശ്ചാത്തലത്തിൽ ഇന്നു മുതൽ പമ്പയും ശബരിമല സന്നിധാനവും പൊലീസ് നിയന്ത്രണത്തിലാകും. കർശന പരിശോധനയ്ക്കു വിധേയമാക്കിയായിരിക്കും തീർത്ഥാടകരെ സന്നിധാനത്തു പ്രവേശിപ്പിക്കുക. നേരിടേണ്ടി വരുന്ന കടമ്പകളെക്കുറിച്ച് ശബരിമല ദർശനത്തിനെത്തുന്ന യുവതികളെ ബോധ്യപ്പെടുത്താൻ പൊലീസ് ശ്രമിക്കുമെന്നും സൂചനയുണ്ട്. എന്നിട്ടും ദർശനത്തിനു നിർബന്ധം പിടിക്കുന്ന യുവതികൾക്കാവും പൊലീസ് സുരക്ഷയൊരുക്കുക.\nസുപ്രീം കോടതിവിധിയുടെ പശ്ചാത്തലത്തിൽ ശബരിമലയിൽ സ്വീകരിക്കേണ്ട തന്ത്രങ്ങളെക്കുറിച്ച് ആലോചിക്കാൻ ചേർന്ന പൊലീസ് ഉന്നതതല യോഗത്തിലാണ് ഈ ധാരണയുണ്ടായത്. തുലാമാസ സമയത്തും ആട്ട ചിത്തിരയ്ക്കും പൊലീസ് യുവതികളെ കാര്യങ്ങൾ പറഞ്ഞ് മനസ്സിലാക്കി തിരിച്ചയച്ചിരുന്നു. ഈ തന്ത്രം തൃപ്തി ദേശായിക്ക് മുന്നിൽ വിലപോവില്ല. ഇത് സംഘർഷത്തിന് വഴി വയ്ക്കുമോ എന്നതാണ് ഉയരുന്ന ചോദ്യം. ദർശനത്തിന് വേണ്ട സൗകര്യങ്ങളും പ്രതിഷേധമുണ്ടായാൽ സുരക്ഷയും ഒരുക്കണമെന്നാണ് തൃപ്തി ആവശ്യപ്പെട്ടിരിക്കുന്നത്. വിമാനത്താവളത്തിൽ നിന്നും തനിക്ക് ശബരിമല വരെ സുരക്ഷയൊരുക്കണം. ആവശ്യമായ താമസ സൗകര്യവും ഒരുക്കണം. ദർശനം നടത്താതെ താൻ മടങ്ങില്ല. മടങ്ങിപ്പോകുന്നതിന് വിമാനടിക്കറ്റ് എടുത്തിട്ടില്ലെന്നും കത്തിൽ പരാമർശിക്കുന്നുണ്ട്.


ഡാലസ്സ് ശ്രീ ഗുരുവായൂരപ്പന് ക്ഷേത്രത്തിന് നവ സാരഥികള് .\t- രവി കുമാര്\nഡാലസ്സിലെ കേരള ഹിന്ദുസൊസൈറ്റിയുടെ ഇനി വരുന്ന രണ്ടു വര്‍ഷത്തെ പ്രവര്‍ത്തനങ്ങള് ഏകോപിപ്പിക്കാനായി സന്തോഷ് പിള്ള പ്രസിഡന്റായി പുതിയ കമ്മറ്റി അധികാരത്തില് വന്നു. വിലാസ് കുമാര്( വൈസ് പ്രസിഡന്റ്), രമണി കുമാര് (സെക്രട്ടറി), സുരേന്ദ്രന് നായര് (ജോയന്റ് സെക്രട്ടറി ), ഉണ്ണിനായര് (ട്രഷറര്), അയ്യപ്പന് കുട്ടിനായര് (ജോയിന്റ് ട്രഷറര്), വിനോദ് സി ബി, ജോബി തങ്കപ്പന്, രാജേഷ് കൈമള് എന്നിവര് എക്‌സിക്കുട്ടീവ് കമ്മറ്റി അംഗങ്ങളുമായിരിക്കും. ശ്രീ ഗുരുവായൂരപ്പന് ക്ഷേത്രത്തിന്‍റെ ദീര്‍ഘ കാല പ്രവര്‍ത്തനങ്ങള്‍ക്ക് ചുക്കാന് പിടിക്കുന്ന ട്രസ്റ്റീ ബോര്‍ഡിന്റെ ചെയര്‍മാന് രാജേന്ദ്ര വാരിയര് ആയിരിക്കും.\nക്ഷേത്രപുരോഗതിക്കായി ഒരുമിച്ച് പ്രവര്‍ത്തിക്കുവാന് ഭഗവല് അനുഗ്രഹമുണ്ടാകണമെന്ന പ്രാര്‍ത്ഥനക്ക് ശേഷം പുതിയ കമ്മറ്റി അംഗങ്ങള്. ശ്രീ ഗുരുവായൂരപ്പനെയും ക്ഷേത്ര സന്ദര്‍ശകരേയും ഭക്താദരവോടെ സേവിച്ച് കൊള്ളാമെന്ന് ഭഗവല് സാന്നിധ്യത്തില് പ്രതിജ്ഞ ചെയ്തു. ഗണപതി ഹോമത്തോടനുബന്ധിച്ച്, രാവിലെ ഏഴ് മണിമുതല് വൈകിട്ട് ഏഴ് വരെ നിര്‍വിഹ്‌നം നടന്ന വിഷ്ണുസഹസ്ര നാമജപത്തോടെയാണ് കമ്മറ്റി പ്രവര്‍ത്തനങ്ങള്‍ക്ക് തുടക്കം കുറിച്ചത്.


പോലീസ് മേധാവിയെ തെരഞ്ഞെടുക്കാന് അനുവദിക്കണം;ബംഗാള് സര്‍ക്കാര് സുപ്രീം കോടതിയില് | Bengal govt moves SC on DGP appointment\nപോലീസ് മേധാവിയെ തെരഞ്ഞെടുക്കാന് അനുവദിക്കണം;ബംഗാള് സര്‍ക്കാര് സുപ്രീം കോടതിയില്\nന്യൂഡല്‍ഹി: കേന്ദ്ര സര്‍ക്കാരും മമതയും തമ്മിലുള്ള തര്‍ക്കം മൂര്‍ച്ഛിക്കുന്നതിനിടെ സംസ്ഥാന പോലീസ് മേധാവിയെ നിയമിക്കാനുള്ള അധികാരം അനുവദിക്കണമെന്ന് ആവശ്യപ്പെട്ട് പശ്ചിമ ബംഗാള് സര്‍ക്കാര് സുപ്രീം കോടതിയെ സമീപിച്ചു. പോലീസ് മേധാവിമാരായി പരിഗണിക്കേണ്ടവരുടെ പട്ടിക തയ്യാറാക്കാനുള്ള അധികാരമോ വൈദഗ്ധ്യമോ യുപിഎസ്‌സിക്ക് ഇല്ലെന്ന് സുപ്രീം കോടതിയില് ഫയല് ചെയ്ത അപേക്ഷയില് ബംഗാള് സര്‍ക്കാര് ആരോപിച്ചു. ബംഗാള് സര്‍ക്കാരിന്റെ ആവശ്യം സുപ്രീം കോടതി അടുത്ത ആഴ്ച പരിഗണിക്കാം എന്ന് ചീഫ് ജസ്റ്റിസ് എന് വി രമണ അറിയിച്ചു.\nയുപിഎസ്‌സി തയ്യാറാക്കുന്ന മൂന്ന് അംഗ പട്ടികയില് നിന്നാകണം സംസ്ഥാന സര്‍ക്കാരുകള് പോലീസ് മേധാവിയെ തെരഞ്ഞെടുക്കേണ്ടതെന്ന് പ്രകാശ് സിംഗ് കേസില് സുപ്രീം കോടതി നിര്‍ദേശിച്ചിരുന്നു. നിലവിലെ പോലീസ് മേധാവി വിരമിക്കുന്നതിന് മൂന്ന് മാസം മുമ്പ് പാനലിലേക്ക് പരിഗണിക്കേണ്ടവരുടെ പട്ടിക യുപിഎസ്‌സിക്ക് കൈമാറണമെന്നും സുപ്രീം കോടതി നിര്‍ദേശിച്ചിരുന്നു.\nസുപ്രീംകോടതിയുടെ മുന് ഉത്തരവ് ഭേദഗതി ചെയ്യണമെന്ന് ആവശ്യപ്പെട്ടാണ് പശ്ചിമ ബംഗാള് സര്‍ക്കാര് സുപ്രീം കോടതിയില് അപേക്ഷ നല്‍കിയിരിക്കുന്നത്. ഫെഡറല് സംവിധാനത്തില് സംസ്ഥാന പോലീസ് മേധാവിയെ തെരഞ്ഞെടുക്കാനുള്ള അധികാരം സംസ്ഥാന സര്‍ക്കാരിന് ആണെന്ന് പശ്ചിമ ബംഗാള് സര്‍ക്കാര് സുപ്രീം കോടതിയില് ഫയല് ചെയ്ത അപേക്ഷയില് വ്യക്തമാക്കിയിട്ടുണ്ട്. ഈ അധികാരം കവരാന് ഭരഘടനപരമായി സാധിക്കില്ല. പോലീസ് മേധാവിയായി പരിഗണിക്കേണ്ടവരുടെ മെറിറ്റ് ഉള്‍പ്പടെ വിലയിരുത്താനുള്ള അധികാരം സംസ്ഥാന സര്‍ക്കാരിന് ആണെന്നും ബംഗാള് സര്‍ക്കാര് അപേക്ഷയില് വ്യക്തമാക്കിയിട്ടുണ്ട്.\nമോദിയുടെ നാമനിര്‍ദേശ പത്രിക പിന്തുണച്ച വിരമിച്ച ജഡ്ജിയുടെ മകന് മനോജ് മാളവ്യയാണ് ബംഗാളിലെ ആക്ടിങ് ഡിജിപി. മുതിര്‍ന്ന ഐപിഎസ് ഉദ്യോഗസ്ഥന് വിരേന്ദ്ര വിരമിച്ചതിനെ തുടര്‍ന്ന് 1986 ബാച്ച് ഐപിഎസ് ഉദ്യോഗസ്ഥനായ മനോജ് മാളവ്യയെ ആക്ടിങ് ഡിജിപി ആയി കഴിഞ്ഞ ദിവസം മമത ബാനര്‍ജി സര്‍ക്കാര് നിയമിച്ചിരുന്നു. അഖില് ഭാരതീയ ഹിന്ദു മഹാസഭായുടെ സ്ഥാപകന് മദന് മോഹന് മാളവ്യയുടെ ചെറുമകന് ആണ് മനോജ് മാളവ്യ. മനോജിന്റെ പിതാവ് ജസ്റ്റിസ് ഗിരിധര് മാളവ്യ ആണ് 2014 ലെ ലോക്‌സഭാ തെരെഞ്ഞെടുപ്പില് വാരാണസി മണ്ഡലത്തില് നിന്ന് നരേന്ദ്ര മോദി നല്‍കിയ നാമനിര്‍ദേശ പത്രിക പിന്താങ്ങിയ നാല് പേരില് ഒരാള്.\nപോലീസ് മേധാവിയായി പരിഗണിക്കേണ്ടവരുടെ പാനല് തയ്യാറാക്കാന് ബംഗാള് സര്‍ക്കാര് കൈമാറിയ പട്ടികയില് പല പോരായ്മകളും ഉണ്ടെന്ന് ആരോപിച്ച് യുപിഎസ്‌സി ആരോപിച്ചിരുന്നു. പാനല് തയ്യാറാക്കുന്നത് വൈകുന്നതിനാലാണ് സംസ്ഥാന പൊലീസിലെ ഏറ്റവും മുതിര്‍ന്ന ഐപിഎസ് ഉദ്യോഗസ്ഥനെ ആക്ടിങ് ഡിജിപിയായി മമത സര്‍ക്കാര് നിയമിച്ചത്.\nകേരളത്തിലെ ഡിജിപി നിയമനത്തിന് സംസ്ഥാന സര്‍ക്കാര് കൈമാറിയ പട്ടികയിലെ സീനിയര് ആയിരുന്നിട്ടും യുപിഎസ്‌സി തയ്യാറാക്കിയ അന്തിമ പാനലില് ടോമിന് തച്ചങ്കരിയെ ഉള്‍പ്പെടുത്തിയിരുന്നില്ല. സുദേഷ് കുമാര്, ബി സന്ധ്യ, അനില്‍കാന്ത് എന്നിവരെയാണ് പാനലില് യുപിഎസ്‌സി ഉള്‍പ്പെടുത്തിയത്. പാനലില് ഉണ്ടായിരുന്ന അനില് കാന്തിനെയാണ് സംസ്ഥാന പോലീസ് മേധാവിയായി സര്‍ക്കാര് നിയമിച്ചത്.\n2022 ജനുവരി അഞ്ചിനാണ് അനില് കാന്ത് സര്‍വീസില് നിന്ന് വിരമിക്കുന്നത്. സുപ്രീം കോടതി ഉത്തരവ് പ്രകാരം ഒക്ടോബറില് അടുത്ത മേധാവിയെ നിയമിക്കുന്നതിനുള്ള പാനല് തയ്യാറാക്കുന്നതിന് പരിഗണിക്കേണ്ട പേരുകള് സംസ്ഥാന സര്‍ക്കാര് യുപിഎസ് സി ക്ക് കൈമാറേണ്ടതാണ്. ബംഗാളിന്റെ അപേക്ഷ പരിഗണിച്ച് മുന് ഉത്തരവില് സുപ്രീം കോടതി ഭേദഗതി വരുത്തിയാല് ജനുവരിയില് കേരള സര്‍ക്കാരിനും ഇഷ്ടമുള്ള ഐപിഎസ് ഉദ്യോഗസ്ഥനെ സംസ്ഥാന പോലീസ് മേധാവി ആയി നിയമിക്കാന് കഴിയും.


ശ്വാസകോശം സ്പോഞ്ച് പോലെയാണ്. പുകവലിക്കരുത്. പുകവലി ആരോഗ്യത്തിന് ഹാനീകരമാണെന്ന് എല്ലാവർക്കും അറിയാവുന്നതാണ്. എന്നാൽ, അറിഞ്ഞിട്ടും പുകവലിക്കുന്നവരാണ് എല്ലാവരും. പുകവലിക്കുന്നതിലൂടെ ഉണ്ടാകുന്ന ഏറ്റവും മാരകമായ അസുഖമാണ് അർബുദം.\nപുകവലി ചുണ്ട്, മോണ, അണ്ണാക്ക്, കണ്ഠനാളം, ശ്വാസകോശം തുടങ്ങി ശരീരത്തിന്റെ എല്ലാ അവയവങ്ങളുടെയും പ്രവര്‍ത്തനങ്ങളെ പുകവലി തകരാറിലാക്കുന്നു. മാത്രമല്ല, ഒരാള് വലിച്ച് പുറത്തുവിടുന്ന പുക അടുത്തുനില്‍ക്കുന്ന ആള് ശ്വസിക്കുന്നതും വളരെ മാരകമായ രോഗങ്ങള്‍ക്കുടമകളാക്കുന്നു. അതുകൊണ്ടുതന്നെ പുകവലി ഒരു സാമൂഹ്യപ്രശ്നംകൂടിയാണ്.\nവായില് ക്യാന്‍സര് വരാനുള്ള മറ്റൊരു കാരണം മദ്യ ഉപയോഗമാണ്. ഉപയോഗിക്കുന്ന മദ്യത്തിന്റെ തരവും അളവും അനുസരിച്ച് ക്യാന്‍സറിനുള്ള സാധ്യത വ്യത്യാസപ്പെട്ടിരിക്കും. പുകയിലയിലെ ദൂഷ്യഫലങ്ങള് വര്‍ധിപ്പിക്കാനുള്ള കഴിവ് മദ്യത്തിനുണ്ട്. മദ്യം വായിലെ കോശങ്ങളിലെ ജലാംശം കുറയ്ക്കുകയും പുകയിലയിലെ വിഷാംശങ്ങളെ കോശങ്ങളിലേക്ക് ആഗിരണംചെയ്യാന് സഹായിക്കുകയും ചെയ്യുന്നു.\nഇപ്പോള് യുവാക്കളിലും കുട്ടികളിലും വ്യാപകമാകുന്ന പാന് മസാലയുടെ ഉപയോഗം ചെറുപ്രായത്തില് തന്നെ ക്യാന്‍സറിന് കാരണമാകുന്നു. ഇവയൊക്കെ നമ്മുടെ നിയന്ത്രണത്തിലുള്ള കാരണങ്ങളാണ്. നമ്മുടെ നിയന്ത്രണത്തിലല്ലാത്ത ക്യാന്‍സറുകള് പാരമ്പര്യവും പരമ്പരാഗതവുമായും കാണുന്നുണ്ട്.


എറിഞ്ഞത് മൂന്ന് പേര്, കേരളത്തിന്റെ ജയം ഇങ്ങനെ\nകേരളത്തിന്റെ രണ്ടാം ഇന്നിങ്‌സില് സ്പിന്നര്‍മാരായ അക്‌സര് പട്ടേലും പിയൂഷ് ചൗളയും എറിഞ്ഞിടത്താണ് കേരളം രണ്ടാം ഇന്നിങ്‌സില് സ്പിന്നര്‍മാരെ ഒഴിവാക്കി പ്ലാന് എ തന്നെ നടപ്പിലാക്കിയത്.\n17 Jan, 2019 at 08:47 AM\nവയനാട്ടിലെ പച്ചപ്പുല് മൈതാനം ആദ്യം ബൗളര്‍മാരെയും പിന്നെ ബാറ്റ്‌സ്മാന്മാരെയും തുണക്കുമെന്നായിരുന്നു പറഞ്ഞിരുന്നത്. ഇക്കാരണത്താലാണ് ടോസ് നേടിയിട്ടും ഗുജറാത്ത് കേരളത്തെ ബാറ്റിങ്ങിനയച്ചത്. പക്ഷേ തീരുമാനം തെറ്റി. ബാറ്റ്സ്മാന്മാരെ പരിഗണിച്ചില്ല എന്ന് മാത്രമല്ല പേസര്‍മാരെ അകമഴിഞ്ഞ് പിന്തുണക്കുകയും ചെയ്തു. കേരളം ഒന്നാം ഇന്നിങ്‌സില് നേടിയ 185 റണ്‍സ് ആണ് ഉയര്‍ന്ന സ്‌കോര്. അതിവേഗ പന്തുകള് ബാറ്റ്‌സ്മാന്മാരെ കുഴപ്പിച്ചപ്പോള് 56 റണ്‍സെടുത്ത സിജോമോന് ജോസഫ് ആണ് ഈ കളിയിലെ ടോപ് സ്‌കോറര്(രണ്ടാം ഇന്നിങ്‌സ്). കേരളത്തിന്റെ ഒന്നാം ഇന്നിങ്‌സ് സ്‌കോറിന് മറുപടി ഇറങ്ങിയ ഗുജറാത്തിന് 162 റണ്‍സെടുക്കാനെ കഴിഞ്ഞുള്ളൂ.\nനാല് വിക്കറ്റുമായി സന്ദീപ് വാരിയറും മൂന്ന് വീതം വിക്കറ്റുകളുമായി ബേസില് തമ്പിയും നിധീഷ് എംഡിയും ഒന്നാം ഇന്നിങ്സില് കളം നിറഞ്ഞു. എന്നാല് രണ്ടാം ഇന്നിങ്‌സിലും കേരളം ബാറ്റിങ്ങില് തകര്‍ന്നതോടെ പിച്ച് ഒരു ഘട്ടത്തിലും ബാറ്റ്‌സ്മാന് അനുകൂലമാവില്ലെന്നുറപ്പായി. അതിനാലാണ് എങ്ങനെയെങ്കിലും റണ്‍സ് എത്തിക്കുക എന്ന ഉദ്ദേശത്തോടെ വിരലിനേറ്റ പരിക്ക് പോലും വകവെക്കാതെ സഞ്ജു ഇറങ്ങിയതും. അവസാനത്തില് ജലജ് സക്‌സേനയുമൊത്ത് എട്ട് റണ്‍സിന്റെ കൂട്ടുകെട്ടും പടുത്തുയര്‍ത്തി. ആ എട്ട് റണ്‍സിന് പോലും മൂല്യമുണ്ടാകുമെന്ന് ഉറപ്പായിരുന്നു. പിച്ചിന്റെ സ്വഭാവം മനസിലാക്കി രണ്ടാം ഇന്നിങ്‌സിലും കേരളം എറിഞ്ഞതാണ് നിര്‍ണായകമായത്. പേസര്‍മാരായ സന്ദീപ് വാരിയര്, ബേസില് തമ്പി,നി ധീഷ് എംഡി എന്നിവര് മാത്രമാണ് പന്തെറിഞ്ഞത്.\nഒമ്പത് വിക്കറ്റും ഇവര് തന്നെ വീഴ്ത്തി. പാര്‍ത്ഥിവ് പട്ടേല് റണ്‍ഔട്ട് ആവുകയായിരുന്നു. 31.3 ഓവറിനുള്ളില് ഗുജറാത്ത് ഇന്നിങ്‌സ് കഴിഞ്ഞു. അഞ്ച് വിക്കറ്റുമായി ബേസില് തമ്പി നിറഞ്ഞപ്പോള് സന്ദീപ് വാരിയര് നാല് വിക്കറ്റ് വീഴ്ത്തി. ആറ് ഓവറെ എറിഞ്ഞുള്ളൂവെങ്കിലും നിധീഷും ഗുജറാത്തിനെ വിറപ്പിച്ചു. കേരളത്തിന്റെ രണ്ടാം ഇന്നിങ്‌സില് സ്പിന്നര്‍മാരായ അക്‌സര് പട്ടേലും പിയൂഷ് ചൗളയും എറിഞ്ഞിടത്താണ് കേരളം രണ്ടാം ഇന്നിങ്‌സില് സ്പിന്നര്‍മാരെ ഒഴിവാക്കി പ്ലാന് എ തന്നെ നടപ്പിലാക്കിയത്. അതേസമയം ഗുജറാത്തിന്റെ ആദ്യ ഇന്നിങ്‌സില് കേരളത്തിനായി സ്പിന്നര് ജലജ് സക്‌സേന എറിഞ്ഞിരുന്നു. അതും രണ്ട് ഓവര് മാത്രം.


ഭരണകൂട ഭീകരത അഴിച്ചുവിട്ട് യുവാക്കളെ വ്യാജ ഏറ്റുമുട്ടലിലൂടെ കൊലപ്പെടുത്തുന്നു; എല്.ഡി.എഫ് സര്‍ക്കാരിന്റെ കാലത്ത് നടന്നത് പത്തോളം വ്യാജ ഏറ്റുമുട്ടലുകള്: മുല്ലപ്പള്ളി | DoolNews\nതിരുവനന്തപുരം: നക്‌സല് പ്രസ്ഥാനങ്ങളിലേക്ക് പോകുന്ന യുവാക്കളെ ഭരണകൂട ഭീകരത അഴിച്ചുവിട്ട് വ്യാജ ഏറ്റുമുട്ടലിലൂടെ കൊലപ്പെടുത്തുന്നുവെന്ന് കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന്. എല്.ഡി.എഫ് സര്‍ക്കാരിന്റെ കാലത്ത് പത്തോളം വ്യാജ ഏറ്റുമുട്ടലുകള് നടന്നെന്നും മുല്ലപ്പള്ളി രാമചന്ദ്രന് വാര്‍ത്താ സമ്മേളനത്തില് പറഞ്ഞു. പടിഞ്ഞാറത്തറയില് മാവോയിസ്റ്റുകളും പൊലീസും തമ്മില് ഏറ്റുമുട്ടലുണ്ടായതിന്റെ പശ്ചാത്തലത്തിലാണ് മുല്ലപ്പള്ളിയുടെ പ്രതികരണം.\nകെ.പി.സി.സി സംഭവത്തെ ശക്തമായി അപലപിക്കുന്നതായും അദ്ദേഹം പറഞ്ഞു.\n‘കല്‍ക്കത്ത തീസിസിന്റെ കാലത്ത് കമ്മ്യൂണിസ്റ്റ് പാര്‍ട്ടി ആരംഭിച്ച സായുധ സമരത്തിന്റെ പാതയാണ് അവര് സ്വീകരിച്ചത്. ആ ചെറുപ്പക്കാരെയാണ് മനുഷ്യത്വഹീനമായി എല്ലാ മര്യാദകളെയും നിയമങ്ങളെയും കാറ്റില്‍പ്പറത്തിക്കൊണ്ട് ഭരണകൂടഭീകരത അഴിച്ചുവിട്ട് വേട്ടയാടുകയും അവരെ സംഘട്ടനത്തില് കൊന്നു എന്ന് പറഞ്ഞ് കൊണ്ട് വ്യാജ ഏറ്റുമുട്ടലുകളുണ്ടാക്കുകയും ചെയ്യുന്നത്. കെ.പി.സി.സി ശക്തമായി ഈ സംഭവത്തെ അപലപിക്കുന്നു,’ മുല്ലപ്പള്ളി പറഞ്ഞു.\nപാര്‍ട്ടിയെ പ്രതിസന്ധിയിലാക്കുന്നവരുടെ സേവനം ഇനി വേണ്ട; റിബല് സ്ഥാനാര്‍ത്ഥികളെ ആജീവനാന്തം പുറത്താക്കുമെന്ന് കോണ്‍ഗ്രസ്\nനക്‌സലേറ്റ് പ്രസ്ഥാനത്തെ നേരിടേണ്ടത് തോക്കുകൊണ്ടും ലാത്തികൊണ്ടും അല്ലെന്നും സാമ്പത്തിക സാമൂഹിക മാറ്റങ്ങള്‍ക്ക് തുടക്കം കുറിക്കുന്ന നടപടികളാണ് വേണ്ടതെന്നും മുല്ലപ്പള്ളി പറഞ്ഞു.\n‘ഇപ്പോഴും മലയോര പ്രദേശങ്ങളില് ആദിവാസി ഊരുകളില് പട്ടിണിയും ദാരിദ്ര്യവും ഉണ്ട്. അത് ഉയര്‍ത്തിപ്പിടിച്ച് കൊണ്ടാണ് ഇത്തരം പ്രവര്‍ത്തനങ്ങളിലേക്ക് യുവാക്കള് പോകുന്നത്. നക്‌സലേറ്റ് പ്രസ്ഥാനത്തെ നേരിടേണ്ടത് തോക്കുകൊണ്ടും ലാത്തികൊണ്ടും അല്ല. സാമ്പത്തികവും സാമൂഹികവുമായ മാറ്റങ്ങള്‍ക്ക് തുടക്കം കുറിക്കുന്ന നടപടികളാണ് വേണ്ടത്. പട്ടിണി അവസാനിപ്പിക്കണം. തൊഴില് ഉണ്ടാക്കണം. അതിനുപകരം വ്യാജ ഏറ്റുമുട്ടല് നടത്തുന്നതിനെ അംഗീകരിക്കാന് സാധിക്കില്ല,’ മുല്ലപ്പള്ളി പറഞ്ഞു.\nപടിഞ്ഞാറത്തറ സ്റ്റേഷന് പരിധിയിലുള്ള മീന്‍മുട്ടി വാളരം കുന്നിലാണ് വെടിവെപ്പ് നടന്നതെന്നാണ് സൂചനകള്. ഒരു മാവോയിസ്റ്റിന് കൊല്ലപ്പെട്ടതായി പൊലീസ് അറിയിച്ചിട്ടുണ്ട്. പുലര്‍ച്ചെയോടെയാണ് ഏറ്റുമുട്ടല് ആരംഭിച്ചത്. തണ്ടര്‍ബോള്‍ട്ട് സംഘവുമായാണ് ഏറ്റുമുട്ടലുണ്ടായത്.\nസംഘത്തിലുണ്ടായിരുന്നത് മൂന്ന് പേരാണെന്നും അവര് വെടിവെച്ചുവെന്നുമാണ് പൊലീസ് പറയുന്നത്. തിരിച്ചുള്ള വെടിവെപ്പില് ഒരാള് കൊല്ലപ്പെട്ടു എന്നും പൊലീസ് പറയുന്നു.\nആരാണ് കൊല്ലപ്പെട്ടതെന്ന് പൊലീസ് പറഞ്ഞിട്ടില്ല. 35 വയസുള്ള പുരുഷനാണ് കൊല്ലപ്പെട്ടതെന്ന സൂചനകളുണ്ട്. 303 റൈഫിളാണ് ഉപയോഗിച്ചെന്നും തണ്ടര്‍ബോള്‍ട്ട് സംഘത്തെ ആക്രമിച്ചെന്നുമാണ് പൊലീസ് പറയുന്നത്.\nഅതേസമയം വെടിവെപ്പിന് പ്രകോപനം അടക്കമുണ്ടായിരുന്നോ തുടങ്ങിയ കാര്യങ്ങളില് ഇനിയും വ്യക്തത വരേണ്ടതുണ്ട്. കഴിഞ്ഞ ദിവസം തിരുനെല്ലി വനത്തിനകത്ത് തണ്ടര്‍ബോള്‍ട്ട് സംഘം പരിശോധന നടത്തിയിരുന്നു. അതുമായി ബന്ധപ്പെട്ടാണോ ഏറ്റുമുട്ടല് എന്നതില് വ്യക്തതയില്ല.\nContent Highlight: Mullappally Ramachandran says fake encounter is held at Wayanad today


ബിജെപിക്ക് മുന്നിൽ അടിപതറി, രാജി സന്നദ്ധയായി മമതയും! ബംഗാൾ മുഖ്യമന്ത്രി സ്ഥാനം രാജി വെക്കാൻ തയ്യാർ! | Lok Sabha Elections 2019: Mamata says 'ready to step down from Bengal CM post' - Malayalam Oneindia\n22 min ago ബിനോയി കോടിയേരിക്കെതിരെ പരാതി; യുവതിയുടെ രഹസ്യമൊഴിയെടുക്കും; വ്യാഴാഴ്ച വരെ അറസ്റ്റ് ഉണ്ടാകില്ല\nUpdated: Sat, May 25, 2019, 19:14 [IST]\nകൊല്‍ക്കത്ത: പ്രതിപക്ഷ പാര്‍ട്ടികളെ നിഷ്പ്രഭമാക്കിയ വിജയം ബിജെപി നേടിയ തിരഞ്ഞെടുപ്പിന് ശേഷം കോണ്‍ഗ്രസില് രാജി നാടകങ്ങള് തുടരുകയാണ്. ഉത്തര് പ്രദേശ്, കര്‍ണാടക അടക്കമുളള പിസിസി അധ്യക്ഷന്മാര് രാജി വെച്ച് കഴിഞ്ഞു. രാജി വെയ്ക്കാനുളള തീരുമാനത്തില് നിന്ന് രാഹുല് ഗാന്ധിയെ മുതിര്‍ന്ന നേതാക്കള് പിന്തിരിപ്പിച്ചു.\nഅതിനിടെ പശ്ചിമ ബംഗാളില് തൃണമൂല് കോണ്‍ഗ്രസിലുമുണ്ട് രാജി നീക്കങ്ങള്. ലോക്‌സഭാ തിരഞ്ഞെടുപ്പിലുണ്ടായ കനത്ത തിരിച്ചടിയുടെ ഉത്തരവാദിത്തം ഏറ്റെടുത്ത് മുഖ്യമന്ത്രിസ്ഥാനം രാജി വെക്കാന് തയ്യാറാണെന്ന് താന് നേരത്തെ തന്നെ പാര്‍ട്ടിയെ അറിയിച്ചിരുന്നു എന്നാണ് മമത ബാനര്‍ജി വെളിപ്പെടുത്തിയിരിക്കുന്നത്.\nഎന്നാല് തന്റെ രാജിയാവശ്യം പാര്‍ട്ടി അംഗീകരിച്ചില്ലെന്നും മമത ബാനര്‍ജി വാര്‍ത്താ സമ്മേളനത്തില് വ്യക്തമാക്കി. ലോക്‌സഭാ തിരഞ്ഞെടുപ്പിലെ തിരിച്ചടിക്ക് ശേഷം മമത ബാനര്‍ജി ആദ്യമായാണ് വാര്‍ത്താ സമ്മേളനം വിളിക്കുന്നത്. മുഖ്യമന്ത്രിസ്ഥാനം രാജി വെച്ചാലും പാര്‍ട്ടി അധ്യക്ഷയായി താന് തുടരുമെന്നും മമത പറഞ്ഞു. ആറ് മാസത്തോളമായി താന് അധികാരമില്ലാത്ത മുഖ്യമന്ത്രിയാണെന്നും അത് സാധ്യമല്ലെന്നും മമത തുറന്നടിച്ചു.\nതൃണമൂല് കോട്ടയായ ബംഗാളിലേക്ക് ഇക്കുറി ബിജെപി തിരമാല പോലെ അടിച്ച് കയറുകയായിരുന്നു. 2014ലെ തിരഞ്ഞെടുപ്പില് ബിജെപിക്കുണ്ടായിരുന്നത്2സീറ്റുകള് മാത്രമായിരുന്നു. ഇക്കുറി ആകെയുളള 42 സീറ്റുകളില് 18 സീറ്റ് ബിജെപി നേടി. തൃണമൂലിന് ലഭിച്ചത് 22 സീറ്റാണ്. ബിജെപിയുടെ ഈ വിജയം താന് അംഗീകരിക്കില്ലെന്ന് നേരത്തെ മമത പ്രതികരിച്ചിരുന്നു.\nlok sabha elections 2019 election bjp west bengal trinamool congress mamata banerjee പശ്ചിമ ബംഗാള് തൃണമൂൽ കോൺഗ്രസ് ലോക്സഭ തിരഞ്ഞെടുപ്പ് 2019 ബിജെപി\nLok Sabha Elections 2019: Mamata says 'ready to step down from Bengal CM post'


Simbu Nayanthara head to kumbakonam - Malayalam Filmibeat\nചിമ്പുവും നയന്‍താരയും കുംഭകോണത്തേയ്ക്ക്!\n| Updated: Saturday, May 31, 2014, 13:11 [IST]\nകോടമ്പാക്കത്തെ സംസാരം ഇപ്പോള് നയന്‍താരയെയും മുന്‍കാമുകന് ചിലമ്പരശനെയും കുറിച്ചാണ്. അടുത്തകാലത്തായി വീണ്ടും അടുത്തുതുടങ്ങിയ ഇവര് ഒന്നിച്ചുള്ള ഫോട്ടോകളും മറ്റും സോഷ്യല് മീഡിയ പേജുകളില് പോസ്റ്റ് ചെയ്ത് തുടങ്ങിയതോടെ പുത്തന് ഗോസിപ്പുകളും വന്നുതുടങ്ങി.\nഎല്ലാം മറന്ന് രണ്ടുപേരുംകൂടി വീണ്ടും പ്രണയത്തിലേയ്ക്ക് വീണിരിക്കുകയാണെന്നാണ് പറഞ്ഞുകേള്‍ക്കുന്നത്. ഇവരുടെ ഒന്നിച്ചുള്ള സെല്‍ഫികള് കാണുമ്പോള് ആര്‍ക്കും ഇക്കാര്യത്തില് അല്‍പം സംശയം തോന്നിപ്പോവുകയും ചെയ്യും. പ്രണയത്തിന്റെ കാര്യം നയന്‍സും ചിമ്പുവും തീരുമാനിയ്ക്കും പടി നടക്കും, അതിനെ അതിന്റെ വഴിയ്ക്ക് വിടാം.\nഇപ്പോള് രണ്ടുപേരും ഒന്നിച്ചഭിനയിക്കുന്ന ഇതു നമ്മ ആളു എന്ന ചിത്രത്തിന് വീണ്ടും ജീവന് വെച്ചിരിക്കുകയാണ്. നേരത്തേ ചില പ്രശ്‌നങ്ങള് കാരണം പാതിയില് മുടങ്ങിയ ചിത്രത്തിന്റെ ഷൂട്ടിങ് വീണ്ടുമാരംഭിയ്ക്കുന്നു. ചിത്രത്തിലെ ഒരു ഗാനരംഗം ചിത്രീകരിക്കുന്നതിനായി ചിമ്പുവും നയന്‍താരയും കുംഭകോണത്തേയ്ക്ക് പോവുകയാണ്. ഇനി വളരെ കുറച്ച് ദിവസത്തെ ഷൂട്ടിങ് മാത്രമേ ബാക്കിയുള്ളുവെന്നും അത് കഴിഞ്ഞ് ഡബ്ബിങ് ജോലികള് തുടങ്ങുമെന്നും സംവിധായകന് പാണ്ഡിരാജ് പറയുന്നു.\nകുംഭകോണത്ത് ഗാനചിത്രീകരണം നടക്കുന്നത് ജൂണ് 6നാണ്. ചിത്രത്തിന്റെ 70ശതമാനവും ഇതിനകം ചിത്രീകരിച്ച് കഴിഞ്ഞിട്ടുണ്ട്. അധികം വൈകാതെ പോസ്റ്റ് പ്രൊഡക്ഷന് ജോലികള് തുടങ്ങും- സംവിധായകന് പറയുന്നു.\nഇതു നമ്മ ആള് എന്ന ചിത്രത്തിന്റെ ചിത്രീകരണത്തോടെയാണ് ചിമ്പു നയന്‍താരയുമായി കൂടുതല് അടുക്കുകയും കാമുകിയാണെന്ന് പ്രഖ്യാപിച്ച ഹന്‍സികയെ ഉപേക്ഷിയ്ക്കുകയും ചെയ്തതെന്നാണ് പറഞ്ഞുകേള്‍ക്കുന്നത്. എന്തായാലും ചിത്രം പൂര്‍ത്തിയാകുന്നതോടെ ഇവര്‍ക്കിടയില് എന്ത് സംഭവിക്കുമെന്ന് കാത്തിരുന്ന് കാണാം.\nRead more about: nayanthara simbu ithu namma aalu pandiraj shooting gossip നയന്‍താര ചിമ്പു ഇതു നമ്മ ആള് ചിത്രീകരണം പാണ്ഡിരാജ് ഗോസിപ്പ്\nThe team of Ithu Namma Aalu, which features Simbu and Nayanthara in the lead, is to next shootasong


സംഗീത കലാകാരൻമാരുടെ കൂട്ടായ്മയായ ശിവരഞ്ജിനി സംഗീത സഭയുടെ മൂന്നാമത് വാർഷികവും പൊതു സമ്മേളനവും അഞ്ചലിൽ സംഘടിപ്പിച്ചു. Punalur News \nഹോം Anchal സംഗീത കലാകാരൻമാരുടെ കൂട്ടായ്മയായ ശിവരഞ്ജിനി സംഗീത സഭയുടെ മൂന്നാമത് വാർഷികവും പൊതു സമ്മേളനവും അഞ്ചലിൽ സംഘടിപ്പിച്ചു.\nസംഗീത കലാകാരൻമാരുടെ കൂട്ടായ്മയായ ശിവരഞ്ജിനി സംഗീത സഭയുടെ മൂന്നാമത് വാർഷികവും പൊതു സമ്മേളനവും അഞ്ചലിൽ സംഘടിപ്പിച്ചു.\nഅഞ്ചൽ കെ.എൻ.കെ ആഡിറ്റോറിയത്തിൽ സംഗീത സഭയുടെ പ്രസിഡന്റ് എൻ കുട്ടികൃഷ്ണന്റെ അധ്യക്ഷതയിൽ അഞ്ചൽ ബ്ലോക്ക് പഞ്ചായത്ത് പ്രസിഡന്റ് രഞ്ചു സുരേഷ് പൊതു സമ്മേളനം ഉത്‌ഘാടനം ചെയ്തു.\nസംഗീതകലാ രംഗത്തെ കഴിവുകൾക്ക് പ്രോത്സാഹനം നൽകുക എന്ന ലക്ഷ്യത്തോടെയാണ് സംഘടന പ്രവർത്തിക്കുന്നത് എന്ന് ചടങ്ങിൽ സംസാരിച്ച സംഗീതസഭ പ്രസിഡന്റ് കൃഷ്ണൻകുട്ടി പറഞ്ഞു.\nഗവണ്മെന്റിന്റെ ഭാഗത്തു നിന്ന് സംഗീത കലാകാരൻമാരുടെ കഴിവുകളെ ഉയർത്തി കൊണ്ടു വരുവാനുള്ള സഹായം ഉണ്ടാകണമെന്നും അദ്ദേഹം ആവശ്യപെട്ടു.\nഈ ആവശ്യം ഗവണ്മെന്റിന്റെ ശ്രദ്ധയിൽ കൊണ്ടു വരാമെന്നും, അഞ്ചൽ ബ്ലോക്കിന്റെ ഭാഗത്തു നിന്നുള്ള സഹായം നൽകാമെന്നും ചടങ്ങിൽ സംസാരിച്ച അഞ്ചൽ ബ്ലോക്ക് പഞ്ചായത്ത് പ്രസിഡന്റ് രെഞ്ചു സുരേഷ് പറഞ്ഞു.\nവിവിധ കലാകാരൻമാരെ ആദരിക്കൽ ചടങ്ങും നടന്നു.\nആവണിസ്വരം എസ്.ആർ വിനു, പാലക്കാട് ചന്ദ്രൻ,ഡോ:പ്രസാദ്, അജിത് വി നാദു, പ്രൊഫ. കൃഷ്ണൻ കുട്ടി, സന്തോഷ് ഉണ്ണിത്താൻ, വിജയകുമാർ, എൻ കലേഷ് തുടങ്ങിയവർ സംസാരിച്ചു.


U Turn / യൂ ടേൺ (2016) - എംസോൺ\nU Turn / യൂ ടേൺ (2016)\nJanuary 9, 2017 by Vishnu\nഎം-സോണ് റിലീസ് – 379\nഏറെ നിരൂപക പ്രശംസ പിടിച്ചു പറ്റിയ ലൂസിയ (2013) എന്ന ചിത്രത്തിന് ശേഷം അതിന്‍റെ സംവിധായകന് പവന് കുമാര് ഒരുക്കിയ ചിത്രമാണ് യു- ടേണ്.\nലൂസിയ പോലെ ഇതും ജനപങ്കാളിത്തത്തോടെ നിര്‍മ്മിച്ച ചിത്രമാണ്. വലിയ താരങ്ങള് ഒന്നും തന്നെ ചിത്രത്തിലില്ല. ഇതിന്‍റെ സംവിധായകന് പവന് കുമാര് തന്‍റെ മകളെ സ്കൂളില് ഡ്രോപ്പ് ചെയ്യാന് പോകുമ്പോള് പലപ്പോഴും ഒരു മണിക്കൂറോളം സ്കൂള് പാര്‍ക്കിങ്ങില് വെയിറ്റ് ചെയ്യാറുണ്ട്. ആ സമയങ്ങളിലാണ് ഇതിന്‍റെ സ്ക്രിപ്റ്റ് എഴുതിയത്.\nബാംഗ്ലൂർപട്ടണത്തിലെ ഡബിൾ റോഡ് ഫ്ലൈ ഓവറിന്റെ മുകളിൽ ഡിവൈഡറായി വെച്ചിരിക്കുന്നത് കോൺക്രീറ്റ് കട്ടകളാണ്. കനത്ത ട്രാഫിക് കുരുക്ക് അനുഭവപ്പെടുന്ന അവിടെ ഇരുചക്രവാഹനക്കാർ അത് തള്ളിമാറ്റി ലക്ഷ്യസ്ഥാനത്തേക്ക് കുതിക്കുന്നു. അങ്ങനെ ചെയ്യുന്നവര് വൈകാതെ കൊല മരണപെടുന്നു. ഇത് അന്വേഷിക്കാനെത്തിയ ഇന്ത്യൻ എക്സ്പ്രസ്സ് ട്രെയിനി രചനക്ക് അതിലൊരാളുടെ മരണത്തിൽ പങ്കുണ്ടെന്ന പോലീസ് സംശയത്തെ തുടര്‍ന്ന് കസ്റ്റഡിയിലാവേണ്ടി വന്നു.\nപിന്നീടുള്ള അന്വേഷണങ്ങളിലൂടെയാണ് സിനിമ മുന്നോട്ട് പോവുന്നത്. പ്രേക്ഷകനെ മുൾമുനയിൽ നിർത്തി ഒന്നാന്തരമൊരു ട്വിസ്റ്റ് നൽകി അവസാനിപ്പിക്കുന്ന മികച്ചൊരു മിസ്റ്ററി-ഹൊറർ ചിത്രം.\nFiled Under: Crime, Horror, Kannada, Mystery Tagged: Hisham Ashraf


ലോകകപ്പിന് അരങ്ങൊരുങ്ങുമ്പോള് ഓര്‍ക്കുക; ബഫണ് മുതല് നെയ്മര് വരെ അണ്ടര്-17 ലോകകപ്പില് ജന്മമെടുത്തവരായിരുന്നു | Malayalee Vision\nലോകകപ്പിന് അരങ്ങൊരുങ്ങുമ്പോള് ഓര്‍ക്കുക; ബഫണ് മുതല് നെയ്മര് വരെ അണ്ടര്-17 ലോകകപ്പില് ജന്മമെടുത്തവരായിരുന്നു\nസൂറിച്ച്: ഇന്ത്യ ഫുട്ബോള് ലോകകപ്പില് കളിക്കുക… രാജ്യത്തെ ഓരോ ഫുട്ബോള് പ്രേമിയും ദീര്‍ഘനാളായി മനസ്സില് കൊണ്ട് നടന്ന സ്വപ്നമായിരുന്നു ഇന്ത്യയുടെ ലോകകപ്പ് പ്രവേശനം. എന്നാല് ഇന്ത്യന് ഫുട്‌ബോള് ടീമിന്റെ പ്രകടനങ്ങള് കണ്ടവര് മനസ്സിലാക്കിയ ഒരു കാര്യം, സമീപകാലത്തൊന്നും ഇന്ത്യക്കു അതിനു കഴിയില്ല എന്നുതന്നെയായിരുന്നു. പക്ഷെ ഇന്ത്യന് ഫുടബോള് പ്രേമികളുടെ മനസ്സറിഞ്ഞപോലെ വളരെ പെട്ടന്നായിരുന്നു ഫിഫ ആ തീരുമാനമെടുത്തത്. ഫിഫ അണ്ടര് 17- ഫുട്ബോള് ലോകകപ്പ് ഇന്ത്യയില് വച്ച് നടത്തുക. തെല്ലൊരത്ഭുതത്തോടെയായിരുന്നു ഈ വാര്‍ത്ത ഇന്ത്യന് കായിക പ്രേമികള് കണ്ടത്. ലോകകപ്പില് കളിക്കുക എന്നതിനുപരി,ലോകകപ്പ് ഇന്ത്യയില് വച്ച് നടത്താന് പോകുന്നു. പിന്നെ ടീമൊരുക്കങ്ങള്,മൈതാന നവീകരണം അങ്ങനെ മത്സരങ്ങള് പടിവാതിലിലെത്തി നില്‍ക്കെ ഇന്ത്യന് കൗമാരം ലോക കപ്പില് ബൂട്ട് കെട്ടുന്നത് കാണാന് കാത്തിരിക്കുകയാണ് രാജ്യത്തെ ഓരോ ഫുടബോള് പ്രേമിയും.\nഇന്ത്യയുടെ ലോകകപ്പ് സാന്നിധ്യമല്ലാതെ അണ്ടര്-17 ലോകകപ്പിന് മറ്റൊരു സവിശേഷത കൂടിയുണ്ട്.ലോക ഫുട്‌ബോളിന് നാളെയുടെ താരങ്ങളെ സംഭാവന ചെയ്യുന്ന പോരാട്ടവേദിയാണ് അണ്ടര് 17 ലോകകപ്പ്. ക്ലബ് തലത്തിലായാലും, രാജ്യാന്തര തലത്തിലായാലും ഇന്നത്തെ മിക്ക സൂപ്പര് താരങ്ങളുടെയും പിറവി ലോകകപ്പിലൂടെ ആയിരുന്നു. അണ്ടര് 17 ലോകകപ്പുകള് ഫുട്‌ബോള് പ്രേമികള്‍ക്ക് നല്‍കിയത് ഒരിക്കലും മറക്കാനാവാത്ത താരങ്ങളെയാണ്.\nകസീയസ്, നെയ്മര്, ടെവസ്, ടോട്ടി, റൊണാള്‍ഡീഞ്ഞോ, ടോറസ്, ഫാബ്രിഗാസ്, ബഫണ്, സാവി. അങ്ങനെ എത്രയെത്ര അറ്റമില്ലാതെ നീളുന്നു വമ്പന് പേരുകള്.\nഇറ്റാലിയന് ഫുട്‌ബോളിന്റെ മികവുറ്റവരായ ബഫണും ടോട്ടിയും ഉയര്‍ന്നുവന്നത് 1993ലെ അണ്ടര് 17 ലോകകപ്പില്. സ്പെയിനില് നിന്നും കീസയസ്, സാവി, എന്നിവരും ബ്രസീലിന്റെ റൊണാള്‍ഡീഞ്ഞോയും വരവറിയിച്ചത് 1997ല്. 2007ല് പ്രതിഭ തെളിയിച്ച ഫാബ്രിഗാസ്, ടോറസ് , ടോണി ക്രൂസ് തുടങ്ങിയവര് ഇന്നും ലോകത്തെ വിസ്മയിപ്പിച്ചുകോനേടിയിരിക്കുന്നു. തീര്‍ന്നില്ല. 2009 ലോകകപ്പിന്റെ കണ്ടെത്തലായിരുന്നു ഇന്നത്തെ ഏറ്റവും വിലയേറിയ ഫുട്ബോള് താരമായ നെയ്മര്. അങ്ങനെ നീളുന്നു അണ്ടര്-17 വേള്‍ഡ് കാപ്പിലൂടെ ജയിച്ചവരുടെ പേരുകള്.\nഇവരുടെ പിന്‍മുറക്കാരാവാന് ഈ ലോകകപ്പിലും ഇന്ത്യയിലേക്കെത്തുന്ന ചിലരുണ്ട്. ഈ ലോകകപ്പില് ഫുടബോളിന്റെ ഭാവിയാകാന് എത്തുന്ന താരങ്ങളെ കാത്തിരിക്കുകയാണ് ഫുട്ബോള് ലോകം.\nഎണ്ണക്കമ്പനികള് നഷ്ടത്തിലാണ് എന്ന കേന്ദ്രസര്‍ക്കരിന്റെ വാദം പൊളിയുന്നു\nദക്ഷിണാഫ്രിക്കന് പേസ് പടയുടെ മുന്‍പില് അടിപതറി ഇന്ത്യ ; ആദ്യ ടെസ്റ്റ് ദക്ഷിണാഫ്രിക്കയ്ക്ക്\nമുത്തലാഖിന് പിന്നാലെ ബഹു ഭാര്യത്വവും നിരോധിക്കണം എന്ന് ആവശ്യം\nവിവിധ രാജ്യങ്ങളിലായി 1.66 കോടി ഇന്ത്യക്കാര് പ്രവാസികളായി കഴിയുന്നു; ലോകത്ത് ഒന്നാമത്\nഇന്ത്യ-യുഎസ് ബന്ധം ദക്ഷിണേഷ്യയില് ആണവ യുദ്ധ സാധ്യതയുണ്ടാക്കുന്നുവെന്ന് പാകിസ്താന്


'കോബിക്കും മകള്‍ക്കും ഒരിക്കലും പിരിയാന് കഴിയില്ലെന്ന് ദൈവത്തിനറിയാം' ; വിങ്ങിപ്പൊട്ടി വനേസ | Vanessa Bryant Kobe Bryant| Kobe Bryant Death| kobe bryant funeral| kobe bryant memorial\nകോബി ബ്രയാന്റിന്റെ മരണാനന്തരം വനേസ പങ്കെടുക്കുന്ന ആദ്യപൊതുപരിപാടിയുമായിരുന്നു ഇത്.\nകോബിയും മകള് ജിയാനയും, വനേസ\nഅമേരിക്കന് ബാസ്‌കറ്റ്‌ബോള് ഇതിഹാസം കോബി ബ്രയാന്റും മകള് ജിയാനയും ഹെലികോപ്റ്റര് അപകടത്തില് കൊല്ലപ്പെട്ട വാര്‍ത്ത ആരാധകരെയാകെ ഉലച്ചിരുന്നു. പതിമൂന്നുകാരിയായ ജിയാനയുടെ ടീമിനെ പരിശീലിപ്പിക്കാന് കാലിഫിലെ മാംബ സ്‌പോര്‍ട്‌സ് അക്കാദമിയിലേക്കുള്ള യാത്രയ്ക്കിടെയായിരുന്നു അപകടം. ഇപ്പോഴിതാ പ്രിയപ്പെട്ട ഭര്‍ത്താവിനേയും മകളേയും ഓര്‍ത്ത് വിങ്ങിപ്പൊട്ടുന്ന കോബിയുടെ ഭാര്യ വനേസയുടെ വീഡിയോ ആണ് ഹൃദയം തൊടുന്നത്.\nകോബിക്കും മകള്‍ക്കും ഈ ഭൂമിയില് ഒരിക്കലും പിരിഞ്ഞു ജീവിക്കാന് കഴിയില്ലെന്ന് ദൈവത്തിനറിയാം അതുകൊണ്ടാണ് അവര് മരിക്കുമ്പോഴും ഒന്നിച്ചായതെന്ന് വനേസ പറയുന്നു. കോബിയുടേയും മകളുടേയും സ്മരണാര്‍ഥം സ്റ്റേപ്പിള്‍സ് സെന്ററില് സംഘടിപ്പിച്ച പരിപാടിക്കിടെയാണ് വനേസ ഭര്‍ത്താവിനേയും മകളേയും കുറിച്ചുള്ള ഓര്‍മകള് പങ്കുവച്ചത്.\nഅവള് എല്ലായ്‌പ്പോഴും ചിന്തകളിലായിരുന്നു, എപ്പോഴും ഒരു ചുംബനത്തിലൂടെയാണ് ഗുഡ്‌മോണിങ്ങും ഗുഡ്‌നൈറ്റുമൊക്കെ പറയുക. ആ ചുംബനങ്ങള് എനിക്കെത്രത്തോളം പ്രിയപ്പെട്ടതാണെന്ന് അവള്‍ക്കറിയുമായിരുന്നു. ശരിക്കും അവളൊരു അച്ഛന് കുട്ടിയായിരുന്നു, പക്ഷേ എനിക്കറിയാം അമ്മയേയും അവള് ഏറെ സ്‌നേഹിച്ചിരുന്നുവെന്ന്- മകളെക്കുറിച്ച് വനേസപറയുന്നു.\nകോബിയും ഭാര്യ വനേസയും\nസൂര്യപ്രകാശം പോലെയാണ് മകളുടെ ചിരിയെന്നും വനേസ. കോബി എപ്പോഴും പറയുമായിരുന്നു അവള് എന്നെപ്പോലെയാണെന്ന്. അവള്‍ക്ക് എന്റെ ഊര്‍ജസ്വലതയും വ്യക്തിത്വവും നര്‍മബോധവും ലഭിച്ചിരുന്നു, കോബിയുടെ മത്സരബുദ്ധിയും. ഇന്ന് അവളുടെ മനോഹരമായ മുഖം എനിക്ക് മിസ് ചെയ്യുന്നു. വിവാഹദിനത്തില് നീയെത്ര സുന്ദരിയായിരിക്കുന്നുവെന്ന് അവളെ നോക്കി പറയാന് കഴിയില്ല. അച്ഛനും മകളും ഒന്നിച്ചുള്ള നൃത്തവും എനിക്കൊപ്പമുള്ള നൃത്തവും അവള്‍ക്കുണ്ടാകാന് പോകുന്ന മക്കള്‍ക്കൊപ്പമുള്ള നൃത്തവുമൊന്നും ഇനി കാണില്ല.\nകോബി അങ്ങേയറ്റം സ്‌നേഹവും കെയറിങ്ങും ഉള്ള ഭര്‍ത്താവായിരുന്നുവെന്നും വനേസ ഓര്‍ക്കുന്നു. തനിക്ക് പതിനേഴര വയസ്സുള്ളപ്പോഴാണ് കോബിയുമായി പരിചയപ്പെടുന്നത്. അദ്ദേഹത്തിന്റെ ആദ്യപ്രണയിനിയും ഭാര്യയും ആത്മസുഹൃത്തും സംരക്ഷകയുമൊക്കെയായിരുന്നു ഞാന്. തങ്ങളുടെ ബന്ധത്തില് ഏറ്റവും റൊമാന്റിക് കോബിയായിരുന്നു.\nമരിക്കുന്നതിന് തൊട്ടുമുമ്പ് നമുക്കെല്ലാം കൂടുതല് സമയം ഒന്നിച്ചിരിക്കണം എന്നു കോബി മെസേജ് അയച്ചിരുന്നു. പക്ഷേ ഞങ്ങള്‍ക്കൊരിക്കലും അതിനുള്ള അവസരം ലഭിച്ചില്ല. ഞങ്ങള് എല്ലായ്‌പ്പോഴും ദൈനംദിന കാര്യങ്ങളും ഉത്തരവാദിത്തങ്ങളും നിറവേറ്റുന്ന തിരക്കിലായിരുന്നു. പക്ഷേ മരിക്കുന്നതിനൊടുവില് ഒരു മെസേജ് എങ്കിലും ലഭിച്ചല്ലോ എന്ന് ഇപ്പോള് ആശ്വസിക്കുന്നുണ്ട്.\nകോബി ബ്രയാന്റിന്റെ മരണാനന്തരം വനേസ പങ്കെടുക്കുന്ന ആദ്യപൊതുപരിപാടിയുമായിരുന്നു ഇത്. കിം കര്‍ദാഷിയാന്, ജെന്നിഫര് ലോപസ്, ബിയോണ്‍സ് തുടങ്ങിയ വന്‍താരനിരയും ചടങ്ങില് പങ്കെടുത്തിരുന്നു.\nContent Highlights: Vanessa Bryant breaks down on stage during Kobe Bryant tribute


ചന്ദ്രലേഖ IAS നു നേർക്കുള്ള ആസിഡ് ആക്രമണവും ജയലളിതയുടെ ക്വട്ടേഷനും - Boolokam\nHome Politics ചന്ദ്രലേഖ IAS നു നേർക്കുള്ള ആസിഡ് ആക്രമണവും ജയലളിതയുടെ ക്വട്ടേഷനും\nസൗന്ദര്യം ആണ് മുഖ്യമന്ത്രി ആകാൻ മാനദണ്ഡം എങ്കിൽ എനിക്കും അത് വേണ്ടുവോളം ഉണ്ട് എന്ന് പുരട്ചി തലൈവി ജയലളിതയുടെ മുഖത്ത് നോക്കി പറഞ്ഞ ഒരു IAS കാരി. അതിന് മറുപടി അധികം വൈകാതെ അവർക്ക് കിട്ടി. ഓഫിസിലേക്ക് പോകുന്ന വഴിയിൽ കാത്തിരുന്നു കാറിനുള്ളിലിരുന്ന അവരുടെ മുഖം ലക്ഷ്യമാക്കിയ വന്ന ആസിഡ് ബൾബ്.\nഉരുകിയ മാംസവുമായി ആശുപത്രിയിലേക്ക് പോകും വഴി അവർ തിരിച്ചറിഞ്ഞു ഇത് പ്രതികാരം ആണെന്നും അത് ചെയ്യിച്ചത് സാക്ഷാൽ ജയലളിത ആണെന്നും. V. S ചന്ദ്രലേഖ IAS ആയിരുന്നു ആസിഡ് ആക്രമണം നേരിട്ട ആ ഉദ്യോഗസ്ഥ. തമിഴ് നാട്ടിലെ ആദ്യ വനിതാ കളക്ടർ ആയ ചന്ദ്രലേഖ.\nമുഖ്യമന്ത്രി MGR ന്റെ അടക്കം ഗുഡ് ബുക്കിൽ അതിവേഗം ഇടം നേടി. മധുര ജില്ലാ കളക്ടർ ആയും മറ്റനേകം വകുപ്പ് മേധാവി ആയും കഴിവ് തെളിയിച്ചു. അക്കാലത്ത് അണ്ണാ ഡിഎംകെ യിൽ വന്ന ജയയുടെ സുഹൃത്തും ആയി.\nഈ സൗഹൃദം ആണ് ജയ മുഖ്യമന്ത്രി ആയപ്പോൾ ചന്ദ്രലേഖയെ TIDCO ചെയർമാൻ ആക്കി നിയമിക്കാൻ കാരണം. എന്നാൽ ഉത്തരവാദിത്തം ഏറ്റെടുത്ത ചന്ദ്രലേഖ തിരിച്ചറിഞ്ഞു മാന്നാർ ഗുഡി മാഫിയ ജയയുടെ ഒത്താശയോടെ നടത്തിയ അഴിമതി. അവർ തുറന്ന് എതിർത്തു. കൂട്ടുകാരി ശത്രു ആയി. അതിനുള്ള മറുപടി ആണ് ചന്ദ്രലേഖ നേരിട്ട ആസിഡ് അറ്റാക്ക്. ജയ ആണ് പിന്നിൽ എന്ന് ചന്ദ്ര ഉറച്ചു വിശ്വസിച്ചു.\nവൈകാതെ സുബ്രമണ്യം സ്വാമിയുടെ പാളയത്ത് ചന്ദ്ര ഇടം നേടി. ജയക്കെതിരെ നടത്തിയ പോരാട്ടത്തിൽ പക്ഷെ ചന്ദ്ര അടിപതറി. കുറച്ചു ഡമ്മി പ്രതികളെ അറസ്റ്റ് ചെയ്തു കേസ് തേഞ്ഞു മാഞ്ഞു പോയി. സുബ്രമണ്യൻ സ്വാമി ബിജെപി യിലെക്ക് പോയതോടെ ചന്ദ്ര നിശബ്ദയായി. ജയ ഇന്ന് ഭൂമിയിൽ ഇല്ല, ചന്ദ്ര തനിക്ക് നേരെ ഒരു കാലത്ത് ഉറ്റ ചങ്ങാതി ആയിരുന്ന ആൾ നൽകിയ മുറിവിന്റെ ഓർമകളുമായി ജീവിക്കുന്നു.\nVS Chandralekha IAS\nPrevious articleമലയാള സിനിമാഗാനങ്ങളിലെ ഇംഗ്ലീഷ് സ്പർശം\nNext articleഇത് എന്തിന്റെ മൈക്രോസ്‌കോപ്പ് ചിത്രങ്ങളെന്നറിഞ്ഞാൽ നിങ്ങൾ അത്ഭുതപ്പെടും !


കേരളം പൂർവ്വസ്ഥിതിയിലേക്ക്; സംസ്ഥാനത്ത് ഇന്ന് 15,058 പേര്‍ക്ക് കോവിഡ്; 99 മരണം; ടെസ്റ്റ് പോസിറ്റിവിറ്റി നിരക്ക് കുറയുന്നു.... » NEWS 22\nSep 14, 2021 8:30 AM\nകാമുകനെ ഭയപ്പെടുത്താന് ദേഹത്ത് മണ്ണെണ്ണ ഒഴിച്ച് തീ കൊളുത്തിയ യുവതി മരിച്ചു; കാമുകന് ആശുപത്രിയിൽ…\nനിപ വൈറസ് ബാധയില് ആശങ്ക അകലുന്നു; സമ്ബര്‍ക്കപ്പട്ടികയിലുള്ള 17 പേരുടെ പരിശോധനാ ഫലം കൂടി നെഗറ്റീവ്; ഹൈ റിസ്‌കിലുള്ളവര് നിരീക്ഷണത്തില് തുടരും…\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 1349 കേസുകള്; മാസ്‌ക് ധരിക്കാത്തത് 7786 പേര്\nഅപൂര്‍വ മാരകരോഗങ്ങള്‍ക്ക് മരുന്നുകള് ന്യായമായ വിലയ്ക്ക് ലഭ്യമാക്കും- മുഖ്യമന്ത്രി…\nകൊല്ലം ജില്ലയില് നീറ്റ് പരീക്ഷയെഴുതിത് 11,728 വിദ്യാര്‍ഥികള്…\nഹോട്ടലുകളില് ഇരുന്ന് ഭക്ഷണം കഴിക്കാന് അനുമതി; സര്‍ക്കാര് ഓഫീസുകള് ശനിയാഴ്ചയും തുറന്നു പ്രവര്‍ത്തിക്കും; കൂടുതല് ഇളവുകള് ഉടൻ പ്രഖ്യാപിക്കും….\nഡ്രൈവര്‍ക്ക് ദേഹാസ്വാസ്ഥ്യം; ആറ്റിങ്ങലില് നിയന്ത്രണം വിട്ട ബസ് മതിലില് ഇടിച്ചുനിന്നു; രണ്ടുപേര്‍ക്ക് പരിക്ക്…\nഡല്‍ഹിയില് നാല് നില കെട്ടിടം തകര്‍ന്നുവീണു; രണ്ട് കുട്ടികള്‍ക്ക് ദാരുണാന്ത്യം….\nകേരളം പൂർവ്വസ്ഥിതിയിലേക്ക്; സംസ്ഥാനത്ത് ഇന്ന് 15,058 പേര്‍ക്ക് കോവിഡ്; 99 മരണം; ടെസ്റ്റ് പോസിറ്റിവിറ്റി നിരക്ക് കുറയുന്നു….\nന്യൂനമര്‍ദം അതിതീവ്ര ന്യൂനമര്‍ദമായി; 13 ജില്ലകളില് യെല്ലോ അലെര്‍ട്ട് പ്രഖ്യാപിച്ചു…\nHome/Breaking News/കേരളം പൂർവ്വസ്ഥിതിയിലേക്ക്; സംസ്ഥാനത്ത് ഇന്ന് 15,058 പേര്‍ക്ക് കോവിഡ്; 99 മരണം; ടെസ്റ്റ് പോസിറ്റിവിറ്റി നിരക്ക് കുറയുന്നു….\nNEWS22 EDITOR 13 hours ago\tBreaking News, Latest News, Local News, National, Slider Leaveacomment9Views\nസംസ്ഥാനത്ത് ഇന്ന് 15,058 പേര്‍ക്ക് കോവിഡ്-19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 91,885 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 16.39 ആണ്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) ഏഴിന് മുകളിലുള്ള 794 തദ്ദേശ സ്വയംഭരണ പ്രദേശങ്ങളിലെ വാര്‍ഡുകളാണുള്ളത്. അതില് 692 വാര്‍ഡുകള് നഗര പ്രദേശങ്ങളിലും 3416 വാര്‍ഡുകള് ഗ്രാമ പ്രദേശങ്ങളിലുമാണുള്ളത്.\nഇന്ന് രോഗം സ്ഥിരീകരിച്ചവരില് 49 പേര് സംസ്ഥാനത്തിന് പുറത്ത് നിന്നും വന്നവരാണ്. കഴിഞ്ഞ ദിവസങ്ങളിലുണ്ടായ 99 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 22,650 ആയി. 14,336 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 612 പേരുടെ സമ്ബര്‍ക്ക ഉറവിടം വ്യക്തമല്ല. 61 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 28,439 പേര് രോഗമുക്തി നേടി.\nPrevious ന്യൂനമര്‍ദം അതിതീവ്ര ന്യൂനമര്‍ദമായി; 13 ജില്ലകളില് യെല്ലോ അലെര്‍ട്ട് പ്രഖ്യാപിച്ചു…\nNext ഡല്‍ഹിയില് നാല് നില കെട്ടിടം തകര്‍ന്നുവീണു; രണ്ട് കുട്ടികള്‍ക്ക് ദാരുണാന്ത്യം….\nവയോജനങ്ങളുടെയും അവരില് രോഗബാധിതരായവരുടെയും കാര്യത്തില് ആരോഗ്യ വകുപ്പ് പ്രത്യേക ശ്രദ്ധ പുലര്‍ത്തണമെന്ന് മുഖ്യമന്ത്രി പിണറായി വിജയന്. നവകേരളം കര്‍മപദ്ധതി ആര്‍ദ്രം …\nNews22 Covid 19 Gold corona virus corona Rain India Kerala Covid19 #Covid 19 Updates Mohanlal Covid 19 Kerala Kollam Covid vaccine Mammootty Covid Pinarayi Vijayan ksrtc football ISL News 22 Vijay Dileep whatsapp China\nകേരളത്തില് കോവിഡ് വ്യാപനം രൂക്ഷം; അഞ്ച് നിര്‍ദേശങ്ങളുമായി കേന്ദ്രസര്‍ക്കാര്..\nപരീക്ഷ എഴുതാന് എത്തിയ 21 മലയാളി നഴ്സിംഗ് വിദ്യാര്‍ത്ഥികള്‍ക്ക് കൊറോണ; സമ്ബര്‍ക്കം പുലര്‍ത്തിയവരെ ക്വാറന്റൈന് ചെയ്തു; ഓഫീസ് സീല് ചെയ്തു…\nപ്രശസ്ത പിന്നണി ഗായിക കല്ല്യാണി മേനോന് അന്തരിച്ചു…\nപാമ്പുകടിയേറ്റ വാവ സുരേഷിന്‍റെ ആരോഗ്യനിലയില് പുരോഗതി..!!\nആശാനും പിള്ളേരും വെബ് സീരീസ് ഭാഗം-3 യൂട്ട്യൂബില് തരംഗമാകുന്നു..


OICC UAE: പൗരാവകാശങ്ങളുടെ കരള് പറിച്ചെടുത്ത 'സമരവിജയം'\nഅധികാരം സി.പി.എമ്മിനെ ദുഷിപ്പിക്കും; അധികാരമില്ലായ്മ അവരെ പരമമായി ദുഷിപ്പിക്കും എന്നതിന്റെ വിളംബരമാണ് കേരളത്തിന്റെ തെരുവീഥികളില് നടക്കുന്ന സംഹാര സമരങ്ങള്.\nയു.ഡി.എഫ് സര്‍ക്കാര് സത്യപ്രതിജ്ഞ ചെയ്തു രാജ്ഭവനില് നിന്നും ഇറങ്ങിയ ഉടനെ സി.പി.എം അധികാരക്കുപ്പായം അഴിച്ചുവെച്ച് സമരകുപ്പായമണിഞ്ഞു തെരുവിലിറങ്ങുകയായിരുന്നു. നിയമസഭാ സമ്മേളനക്കാലത്ത് സി.പി.എം അണികള്‍ക്ക് സമരജ്വരത്തിന്റെ ഊഷ്മാവ് കുത്തനെ ഉയരുന്നത് കാലാവസ്ഥാ രോഗമാണ്. നിസാര കാര്യങ്ങള്‍ക്ക് പോലും തെരുവിനെ തീക്കുണ്ഡമാക്കുന്ന സമരമുറകളുമായി പുറത്തും ജനാധിപത്യ മര്യാദകളെ അട്ടിമറിക്കും വിധം സഭക്കകത്തും അവര് അഴിഞ്ഞാടുകയാണ്. അഞ്ചു വര്‍ഷത്തെ ഭരണാനുമതിയോടെ അധികാരത്തില് വന്ന സര്‍ക്കാരിനെ അഞ്ച് ദിവസം പോലും സൈ്വര്യമായി ഭരിക്കാന് വിടാത്ത ഈ അസഹിഷ്ണുത ജനാധിപത്യമല്ല; ഫാസിസമാണ്. ഭയപ്പെടുത്തി കീഴ്‌പ്പെടുത്തുക എന്ന ഫാസിസത്തിന്റെ രീതി ശാസ്ത്രമാണിത്.\nഇപ്പോഴുണ്ടായ അക്രമ സമരങ്ങള്‍ക്ക് നിര്‍മല് മാധവ് സംഭവം ഒരു നിമിത്തം മാത്രം. കഴിഞ്ഞ നിയമസഭാ സമ്മേളന കാലത്ത് പെട്രോള് വില വര്‍ധനവിന്റെ പേരിലായിരുന്നു തെരുവ് യുദ്ധം. പക്ഷെ; സമരത്തിന്റെ യഥാര്‍ത്ഥ കാരണം തേടാന് പാഴൂര്‍പടിവരെയൊന്നും പോകേണ്ടതില്ല. യു.ഡി.എഫ് സര്‍ക്കാരിന്റെ നൂറു ദിവസത്തെ ഭരണ നേട്ടങ്ങളാണ് ഈ ഹാലിളക്കത്തിന് കാരണം. റാഗിംഗ് മുതല് വെടിവെപ്പ് വരെയുള്ള അനിഷ്ട സംഭവ പരമ്പരകളില് വേട്ടക്കാരായി നിന്നവര് ഇരകളാവാന് ശ്രമിക്കുന്നത് ഗീബല്‍സിയന് തന്ത്രങ്ങളിലൂടെയാണ്. നിയമസഭയില് പോലും കള്ളം പറഞ്ഞു സി.പി.എം സത്യത്തെ തമസ്‌ക്കരിക്കുകയും പൊതുസമൂഹത്തെ തെറ്റിദ്ധരിപ്പിക്കുകയുമാണ്.\nനിര്‍മല് മാധവ് റാഗ് ചെയ്യപ്പെട്ടതും ആത്മഹത്യക്ക് ശ്രമിച്ചതും സംബന്ധിച്ച രേഖകള് മുഖ്യമന്ത്രി സഭയില് കാണിച്ചതോടെ ഈ വാദം തകര്‍ന്നു. പ്രശ്‌നം പരിഹരിക്കാന് വിദ്യാര്‍ത്ഥിയുടെ കോളജ് മാറ്റം പോംവഴിയായി സ്വീകരിച്ചത് എസ്.എഫ്.ഐ അക്രമത്തിനും അവരുടെ വാദത്തിനുമുള്ള അംഗീകാരമല്ല. ക്രമസമാധാന സംരക്ഷണത്തിന് വേണ്ടി ജനകീയ പ്രതിബദ്ധതയുള്ള ഒരു സര്‍ക്കാരിന്റെ ഉത്തരവാദിത്വ നിര്‍വഹണമാണത്. വിദ്യാര്‍ത്ഥിക്ക് പ്രവേശനം നല്‍കിയതിന്റെ ഉത്തരവാദിത്തം ഉദ്യോഗസ്ഥരുടെ തലയില് കെട്ടിവെക്കാതെ സ്വയം ഏറ്റെടുക്കാന് മുഖ്യമന്ത്രി ഉമ്മന് ചാണ്ടി പ്രകടിപ്പിച്ച ധാര്‍മ്മിക ധീരതയും സത്യസന്ധതയും പൊതുസമൂഹത്തിനിടയില് ഏറെ മതിപ്പുളവാക്കിയിട്ടുണ്ട്. പ്രശ്‌നം രമ്യമായി പരിഹരിക്കപ്പെട്ടാലും കയ്യൂക്കിലൂടെ കാര്യം നേടാനുള്ള ഫാസിസ്റ്റ് പ്രവണത ജനാധിപത്യത്തിനും പൗര സ്വാതന്ത്ര്യത്തിനും ഉണ്ടാക്കുന്ന പരുക്ക് മാരകമായിരിക്കും. കാടിറങ്ങി വന്ന കാട്ടാനക്കൂട്ടത്തെപോലെ സമനില തെറ്റിയ സി.പി.എം അണികള് കഴിഞ്ഞ മൂന്നു ദിവസമായി കോഴിക്കോട് നഗരത്തില് അഴിഞ്ഞാടുകയായിരുന്നു. വീട് അണയാന് പോലും പറ്റാത്തവിധം സമീപവാസികളെ ഉപരോധത്തിലാക്കിയ സമരം വിജയിക്കുന്നത് ആള് ബലം കൊണ്ടല്ല; കയ്യൂക്ക് കൊണ്ടാണ്. കയ്യേറ്റത്തില് ആരംഭിച്ചു; കൈക്കരുത്താല് നിലനിര്‍ത്തിയ സമരം വിജയിച്ചു എന്ന് അട്ടഹസിക്കുന്നവര് കൊല്ലുന്നതും തിന്നുന്നതും മനുഷ്യാവകാശത്തെയാണ്. നാട്ടുകാരെ കയറുകെട്ടി ഉപരോധിച്ചവര് ഉദ്യോഗസ്ഥരെ ഭീഷണിപ്പെടുത്തി കൃത്യനിര്‍വഹണത്തില് നിന്നും പിന്‍തിരിപ്പിക്കുകയായിരുന്നു. ബലപ്രയോഗത്തിലൂടെ തീരുമാനമെടുപ്പിച്ചു 'ധര്‍മസമര'ത്തിന്റെ വിജയം ആഘോഷിക്കുന്നവര് പൗരാവകാശത്തിന്റെ കരള് പിഴുതെടുത്താണ് തെരുവില് താണ്ഡവമാടുന്നത്.\nനിര്‍മല് മാധവിനെ പുറത്താക്കാന് സമരം ചെയ്ത എസ്.എഫ്.ഐ ക്യാംപസിനകത്തെ സമരത്തില് കൈവിരല് പത്തില് ഒതുങ്ങിപ്പോയ വസ്തുത ആ കോളജിലെ വിദ്യാര്‍ത്ഥികള്‍ക്കറിയാം. അതുകൊണ്ടുതന്നെയായിരുന്നു ജില്ലയുടെ വിവിധ ഭാഗങ്ങളില് നിന്നും അണികളെ അണിനിരത്തി ഉപരോധം സംഘടിപ്പിച്ചത്. ഈ സമരത്തിന്റെ പര്യവസാനം ഗുരുതരമായ ചില അപായ സൂചനകളാണ് നല്‍കുന്നത്. ഹിംസിക്കപ്പെടുന്നവന്റെ രോദനത്തേക്കാള് പുറത്തു വരുന്നത് അക്രമിയുടെ അട്ടഹാസമാണ്. നിസ്സഹായന്റെ പതിഞ്ഞ സത്യനാദം അഴിഞ്ഞാട്ടക്കാരുടെ പോര്‍വിളികളില് മുങ്ങിപ്പോകുന്നു. ഇനിയും നിര്‍മല് മാധവ്മാര് ക്യാംപസുകളില് പീഡിക്കപ്പെടില്ലെന്ന് ആരും ഉറപ്പു തരുന്നില്ല. റാഗിംഗ് ഇര ഒത്തുതീര്‍പ്പിന്റെ പേരില് പഠിക്കാന് മറ്റൊരിടം തേടുമ്പോള് അത് അധ്യയനം മുടങ്ങിയ കോളജില് പഠന സാഹചര്യം സൃഷ്ടിക്കാനാണ്. നഷ്ടപ്പെട്ട അധ്യയന ദിവസങ്ങളെക്കുറിച്ച് വേവലാതിപ്പെടുന്ന വിദ്യാര്‍ത്ഥികള്‍ക്ക് അത് വീണ്ടെടുത്ത് കൊടുക്കാന് പഠിപ്പു മുടക്കിയവര്‍ക്ക് ആവില്ല. പീഡിപ്പിക്കലിന്റെയും പേടിപ്പിക്കലിന്റെയും പ്രയോഗ്താക്കള് ഒപ്പുവെച്ച ഒത്തുതീര്‍പ്പ് മഷിയുണങ്ങും മുമ്പെ ലംഘിക്കപ്പെട്ട ഉദാഹരണങ്ങള് ഏറെയുണ്ട്. ഒരു പയ്യനെതിരെ സംഘടിത രാഷ്ട്രീയ പ്രസ്ഥാനം നടത്തിയ സമരം നേടിയ കൃത്രിമ വിജയം തെരുവില് തെറിമുഴക്കി കൊണ്ടാടപ്പെടുകയാണ്. അവരെ അനുമോദിക്കാനും കോമരം തുള്ളിക്കാനും എത്തിയത് പുന്നപ്ര-വയലാര് സമരത്തിന്റെ ഇതിഹാസ നായകനും. സമര ചരിത്രങ്ങളുടെ പാരമ്പര്യം കടലാസ്സിലും മുദ്രാവാക്യങ്ങളിലുമൊതുക്കിയ സി.പി.എം നിര്‍മല് മാധവന് എന്ന വര്‍ഗശത്രുവിനെതിരെ നേടിയ വിജയം പരിഹാസ്യമാണെന്ന് കാണികള് മാത്രമല്ല; അണികള് പോലും അഭിപ്രായപ്പെടുന്നു.\nPosted by sarjith kuttamparambath at Thursday, October 13, 2011


ഹുക്ക സിഗററ്റിനേക്കാള് പ്രശ്‌നക്കാരന്; ഹുക്ക വലിച്ചാല് ക്യാന്‍സര് സാധ്യത കൂടുതലെന്ന് പഠനം\nMon Feb 18 2019 16:51:55 GMT+0530 (IST)\nNarada Desk| Updated On: 2016-09-05T12:45:36+05:30 | Location :\nഒരുമണിക്കൂര് ഹുക്ക ഉപയോഗിക്കുമ്പോള് ഏകദേശം 200 കവിള് പുകയാണ് ഒരാളുടെ ശ്വാസകോശത്തിലെത്തുന്നത്. എന്നാള് സിഗരറ്റ് വലിക്കുമ്പോള് 20 കവിള് പുകമാത്രമാണ് ഒരാളുടെ ശ്വാസകോശത്തിലെത്തുന്നത്.\nപുകവലിക്കാനുള്ള സുരക്ഷിത മാര്‍ഗമാണ് ഹുക്കയെന്നാണ് പരക്കെയുള്ള ധാരണ. അതുകൊണ്ടുതന്നെ ഹുക്ക വളരെ പെട്ടന്ന് പുകവലിക്കാര്‍ക്കിയില് പ്രസിദ്ധമായി. എന്നാല് സിഗരറ്റ് വലിക്കുന്നതിനേക്കാള് വേഗത്തില് ഹുക്ക ഉപയോഗം വഴി ക്യാന്‍സര് പിടിപെടുമെന്നാണ് ഡോക്ടന്മാര് പറയുന്നത്.\nഹുക്ക ഉപയോഗിച്ച് പുകവലിക്കുന്നത് പുക വലിക്കാത്ത എന്നാല് പുക ശ്വസിക്കുന്നവരുടെ ജീവനും അപകടത്തിലാക്കുമെന്ന് ഡല്‍ഹിയിലുള്ള ഹൃദ്രോഗ വിദഗ്ദന് ഡോ. അമര് സിംഗ് പറയുന്നു. ഹുക്ക ഉപയോഗിക്കുന്നതുവഴി വലിയ അളവില് പുക ശ്വാസകോശത്തില് പ്രവേശിക്കുന്നുണ്ട്. ഇതു മൂലം ശ്വാസകോശത്തിന് എളുപ്പം കേടുപാട് സംഭവിക്കുമെന്നും ശ്വാസ തടസ്സത്തിനും, ശ്വാസനാള വീക്കത്തിനും, മസ്തിഷ്‌ക രോഗങ്ങള്‍ക്കും കാരണമാകുമെന്ന് അദ്ദേഹം കൂട്ടിച്ചേര്‍ത്തു.\nഒരുമണിക്കൂര് ഹുക്ക ഉപയോഗിക്കുമ്പോള് ഏകദേശം 200 കവിള് പുകയാണ് ഒരാളുടെ ശ്വാസകോശത്തിലെത്തുന്നത്. എന്നാള് സിഗരറ്റ് വലിക്കുമ്പോള് 20 കവിള് പുകമാത്രമാണ് ഒരാളുടെ ശ്വാസകോശത്തിലെത്തുന്നത്. സിഗരറ്റ് വലിക്കുന്നവരേക്കാള് വേഗത്തില് ഹുക്ക ഉപയോഗിക്കുന്നവര്‍ക്ക് ശ്വാസകോശം, കണ്ഡനാളം, അന്നനാളം, ആമാശയം എന്നിവിടങ്ങളില് അര്‍ബുദം വരാനുള്ള സാദ്ധ്യത കൂടുതലാണ്.\nഹുക്ക ഉപയോഗിക്കുന്നവര്‍ക്ക് നെഞ്ചിന് വേദന, കഫത്തിനുണ്ടാകുന്ന നിറം മാറ്റം എന്നിവ ഉണ്ടാവാറുണ്ട്. ഏത് തരത്തിലുള്ള ടൊബാക്കോ ഉപയോഗവും (ഹുക്ക, സിഗരറ്റ്, പുകയില) ഒരേ തരത്തിലുള്ള ദോശഫലങ്ങളാണ് ഉണ്ടാക്കുക എന്ന് മാനസികാരോഗ്യ വിദഗ്ധനായ സുധീര് കണ്ടെല്‍വാല് പറയുന്നു.\nസിഗരറ്റ് പുകയുമായി താരതമ്മ്യപ്പെടുത്തുമ്പോള് ഹുക്കയുടെ പുകയില് ലെഡ്, ആഴ്സനിക്ക്, നിക്കല് എന്നിവയുടെ അംശം കൂടുതലാണ്.


Education – Golden mirror Tv\nView More അഭിമാനിക്കാം, ഓരോ മലയാളിക്കും.\nBreaking News Education Slider Vogue\nകേരളത്തിലെ മുഴുവൻ പരീക്ഷകളും മാറ്റിവെച്ചു.\nതിരുവനന്തപുരം: കോവിഡ് 19 ബാധയുടെ പശ്ചാത്തലത്തിൽ സംസ്ഥാനത്തെ മുഴുവൻ പരീക്ഷകളും മാറ്റിവെച്ചു. എസ്എസ്എൽസി പരീക്ഷകളും പ്ലസ് ടു പരീക്ഷകളും മാറ്റിവെച്ചു. ഇതിനൊപ്പം സർവകലാശാല പരീക്ഷകളും മാറ്റിയിട്ടുണ്ട്.\nView More കേരളത്തിലെ മുഴുവൻ പരീക്ഷകളും മാറ്റിവെച്ചു.\nകേന്ദ്രാവിഷ്കൃത പദ്ധതിയായ സമഗ്ര ശിക്ഷയിലെ മികച്ച പ്രവര്‍ത്തനത്തിന് തുടര്‍ച്ചയായി രണ്ടാം വര്‍ഷവും കേരളത്തിന് ഒന്നാം സ്ഥാനം. പദ്ധതികള് നടപ്പാക്കുന്നതിലെ മികവിലാണ് കേരളം പെര്‍ഫോമന്‍സ് ഇന്‍ഡക്സില് ഒന്നാം സ്ഥാനം നിലനിര്‍ത്തിയത്. റാങ്കിംഗില് 862 പോയിന്റാണ് കേരളം…\nView More കേരളത്തിന് ഒന്നാം സ്ഥാനം


ISL 2021/22, Kerala Blasters vs NorthEast United Live Streaming, When and Where to watch: ആദ്യ ജയം തേടി ബ്ലാസ്റ്റേഴ്സ്; എതിരാളികള് നോര്‍ത്ത്ഈസ്റ്റ് യുണൈറ്റഡ് | Indian Express Malayalam\nisl 2021 22 kerala blasters vs northeast united live streaming when and where to watch\nനേരിട്ടുള്ള പോരാട്ടങ്ങളില് നോര്‍ത്ത്ഈസ്റ്റിന് മുകളില് ചെറിയ മുന്‍തൂക്കം ബ്ലാസ്റ്റേഴ്സിനുണ്ട്\nUpdated: November 25, 2021 3:31:02 pm\nഫട്ടോര്‍ഡ: ഇന്ത്യന് സൂപ്പര് ലീഗിന്റെ (ഐഎസ്എല്) എട്ടാം പതിപ്പില് ഇന്ന് നോര്‍ത്ത്ഈസ്റ്റ് യുണൈറ്റഡ് – കേരള ബ്ലാസ്റ്റേഴ്സ് പോരാട്ടം. ആദ്യ മത്സങ്ങളില് തോല്‍വി വഴങ്ങിയതിന് ശേഷമാണ് ഇരുടീമുകളും എത്തുന്നത്. വിജയത്തോടെ പോയിന്റ് പട്ടികയില് അക്കൗണ്ട് തുറക്കുക എന്ന ലക്ഷ്യവും മുന്നിലുണ്ട്.\nകരുത്തരായ ബംഗലൂരു എഫ്സിയോട് 4-2 നായിരുന്നു നോര്‍ത്ത്ഈസ്റ്റ് പരാജയപ്പെട്ടത്. സമാന സ്കോറില് എടികെ മോഹന് ബഗാനോട് കേരള ബ്ലാസ്റ്റേഴ്സും കീഴടങ്ങി. പ്രതിരോധത്തിലെ പോരായ്മയായിരുന്നു രണ്ട് ടീമിനും തിരിച്ചടിയായത്.\nനോര്‍ത്ത്ഈസ്റ്റിന്റെ ഫെഡറിക്കൊ ഗല്ലെഗോയും പാട്രിക് ഫ്ലോട്ട്മാനും ആദ്യ മത്സരത്തില് പരിക്ക് മൂലം കളിച്ചിരുന്നില്ല. ഇരുവരും ശാരീരികക്ഷമത വീണ്ടെടുത്തതായാണ് ലഭിക്കുന്ന വിവരം. ഈ ആഴ്ചയിലെ മത്സരങ്ങളില് താരങ്ങള് കളത്തിലിറങ്ങിയേക്കും.\nമോഹന് ബഗാനെതിരായ മത്സരത്തിനിടെ പരിക്കേറ്റ രാഹുല് കെ.പി ബ്ലാസ്റ്റേഴ്സിനായി ഇറങ്ങില്ല. നിഷു കുമാറില്ലാതെയാണ് മഞ്ഞപ്പട ആദ്യ മത്സരത്തിനിറങ്ങിയത്. എന്നാല് താരം പരിശീലനത്തിലേക്ക് മടങ്ങിയെത്തിയത് പ്രതീക്ഷ നല്‍കുന്ന ഒന്നാണ്.\nനേരിട്ടുള്ള പോരാട്ടങ്ങളില് ചെറിയ മുന്‍തൂക്കം ബ്ലാസ്റ്റേഴ്സിനുണ്ട്. 14 മത്സരങ്ങളില് നിന്ന് അഞ്ച് ജയമാണ് മഞ്ഞപ്പട സ്വന്തമാക്കിയത്. നോര്‍ത്ത്ഈസ്റ്റ് നാലും. അഞ്ച് മത്സരങ്ങള് സമനിലയിലും പിരിഞ്ഞു. ഇന്നത്തെ മത്സരം ഇരുടീമുകള്‍ക്കും നിര്‍ണായകമാണ്.\nകേരള ബ്ലാസ്റ്റേഴ്സും നോര്‍ത്ത് ഈസ്റ്റ് യുണൈറ്റഡും തമ്മിലുള്ള മത്സരം ഇന്ത്യൻ സമയം രാത്രി 7:30നാണ് മത്സരം.\nജവഹര്‍ലാല് നെഹ്രു സ്റ്റേഡിയത്തില് വച്ചാണ് മത്സരം നടക്കുന്നത്.\nAlso Read: പിഎസ്ജിയെ തകർത്ത് സിറ്റി പ്രീക്വാർട്ടറിൽ, ലിവർപോളിനും റയലിനും ഇന്റർ മിലാനും ജയം\nWeb Title: Isl 2021 22 kerala blasters vs northeast united live streaming when and where to watch


നീല ചുരുദാറിൽ അതി മനോഹരിയായി മലയാളികളുടെ പ്രിയ താരം ശാലിനി.!!\nമലയാളികളുടെ എക്കാലത്തെയും പ്രിയതാരമാണ് ശാലിനി. ബാലതാരമായെത്തി ഇന്നും മലയാളികളുടെ മനസ്സിൽ കുടികൊള്ളുന്ന താരം വിവാഹത്തോടെ അഭിനയ രംഗത്തു നിന്നും ഇടവേള എടുത്തിരുന്നെങ്കിലും ഇന്നും മലയാളി പ്രേക്ഷകർക്ക് സ്വന്തം വീട്ടിലെ കുട്ടിയെ പോലെ സുപരിചിതയാണ്. ബാലതാരത്തിൽ നിന്നും നായികയിലേക്കുള്ള ശാലിനിയുടെ വളർച്ചയും വിവാഹവും സിനിമാജീവിതത്തിലെ ഇടവേളയുമെല്ലാം തന്നെ പ്രേക്ഷകർക്ക് അറിയാവുന്നതാണ്. സോഷ്യൽ മീഡിയയിൽ അധികം\nസജീവമല്ലാത്ത അജിത് -ശാലിനി താരദമ്പതികൾ തങ്ങളുടെ വിശേഷങ്ങൾ അധികമൊന്നും പങ്കു വയ്ക്കാറില്ലെങ്കിലും ഇരുവരുടെയും വിശേഷം അറിയാൻ ആരാധകർക്ക് പ്രത്യേക താൽപര്യമുണ്ട്. ഇപ്പോഴിത ശാലിനിയുടെയും മക്കളുടെയും ചിത്രങ്ങളാണ് സോഷ്യൽ മീഡിയയിൽ സജീവമായി മാറിയിട്ടുള്ളത്. എ ആർ റഹ്മാന്റെ മകൾ ഖദീജയുടെ വിവാഹം സൽക്കാരത്തിൽനിന്നുള്ള ചിത്രങ്ങളാണ് സോഷ്യൽ മീഡിയയിൽ വൈറലായി മാറിയിട്ടുണ്ട്. ശാലിനിയും മകൾ അനുഷ്കയും മകൻ ആദ്വിക്കും\nസഹോദരി ശാമിലിയുമായിരുന്നു സൽക്കാര ചടങ്ങിനെത്തിയത്. കരിനീല ഡ്രസ്സിൽ അതീവ സുന്ദരിയായാണ് താരം പ്രത്യക്ഷപ്പെട്ടത്. മകൾ അനുഷ്ക്ക വെള്ളയും മഞ്ഞയും കോമ്പിനേഷൻ ലഹങ്കയിലാണ് എത്തിയത്. മകൾ അമ്മയ്ക്കൊപ്പം വളർന്നെങ്കിലും ശാലിനിക്ക് ആ പഴയ സൗന്ദര്യം അതുപോലെയുണ്ടന്നാണ് ആരാധകരുടെ വാദം. സഹോദരി ശാമിലിയും ചടങ്ങിനെത്തിയിരുന്നു. മേയ് ആദ്യആഴ്ച്ചയിലായിരുന്നു എ ആർ റഹ്മാന്റെ മകൾ ഖദീജയുടെ വിവാഹം. അടുത്ത ബന്ധുക്കൾ\nമാത്രമായിരുന്നു വിവാഹത്തിൽ പങ്കെടുത്തിരുന്നത്. പീന്നിട് സിനിമാപ്രവർത്തകർക്കും സുഹൃത്തുക്കൾക്കുമായി കഴിഞ്ഞ ദിവസം ചെന്നൈയിൽ പ്രത്യേക വിവാഹവിരുന്ന് റഹ്മാൻ ഒരുക്കുകയായിരുന്നു. ആ വിരുന്ന് സത്ക്കാരത്തിനാണ് താരം എത്തിയത്. കഴിഞ്ഞ ദിവസം ശാലിനിയും മകളും വിക്രം കാണനെത്തിയ വീഡിയോ സോഷ്യൽ മീഡിയയിൽ വെെറലായി മാറിയിരുന്നു പുതിയ സിനിമകളുടെ വിശേഷങ്ങൾ പോലും അജിത്തിന്റെ മാനേജരാണ് ആരാധകരെ അറിയിക്കാറുള്ളത്.\nA post shared by Trend Mamz (@trendmamz)\nമാവില നിസാരക്കാരനല്ല.. വെറുതെ കളയുന്ന മാവിലയുടെ അത്ഭുതപ്പെടുത്തുന്ന ഗുണങ്ങൾ, അറിയാതെ പോകല്ലേ.!! Mango leaves health benefits


സപ്ലൈകോ ഹൈപ്പർ മാർക്കറ്റിൽ മന്ത്രിയുടെ മിന്നൽ സന്ദർശനം - കണ്ണൂരാൻ വാർത്ത\nHome Unlabelled സപ്ലൈകോ ഹൈപ്പർ മാർക്കറ്റിൽ മന്ത്രിയുടെ മിന്നൽ സന്ദർശനം\nസപ്ലൈകോ ഹൈപ്പർ മാർക്കറ്റിൽ മന്ത്രിയുടെ മിന്നൽ സന്ദർശനം\nതലശ്ശേരി : പുതിയ ബസ് സ്റ്റാൻഡിലെ സപ്ലൈകോ ഹൈപ്പർ മാർക്കറ്റിൽ മന്ത്രി ജി. ആർ അനിലിന്റെ മിന്നൽ സന്ദർശനം. ഇന്നലെ വൈകിട്ട് 4.45നാണ് മന്ത്രി എത്തിയത്. കാത്തു നിൽക്കുന്ന ഉപഭോക്താക്കളോട് സാധനങ്ങളെക്കുറിച്ചും മാർക്കറ്റിന്റെ പ്രവർത്തനത്തെക്കുറിച്ചും ചോദിച്ചു. തങ്ങൾക്കു ചെറുപയറും കടലയും കിട്ടാറില്ലെന്ന് വീട്ടമ്മമാർ പരാതിപ്പെട്ടപ്പോൾ കാര്യമെന്തെന്ന് അന്വേഷിച്ചു. ഇപ്പോൾ തീർന്നതാണെന്നായിരുന്നു ജീവനക്കാരുടെ മറുപടി. സാധനങ്ങൾ തീർന്നാൽ മറ്റിടങ്ങളിൽ നിന്ന് എത്തിക്കാൻ മന്ത്രി നിർദേശം നൽകി.\nഇതിനിടയിൽ തനിക്ക് ഉപ്പു കിട്ടിയില്ലെന്ന് യുവാവ് പറഞ്ഞപ്പോൾ മന്ത്രി ഇടപെട്ട് ഉപ്പു നൽകി. സാധനങ്ങൾ അടുക്കും ചിട്ടയുമില്ലാതെ വച്ചതു ശ്രദ്ധയിൽപ്പെട്ടതിനെത്തുടർന്ന് മേലിൽ ഇങ്ങനെ സാധനങ്ങൾ വയ്ക്കാൻ പാടില്ലെന്നും സ്വകാര്യ സൂപ്പർ മാർക്കറ്റുകളിൽ സൂക്ഷിക്കുന്നതു പോലെ ആകർഷകമായും എളുപ്പത്തിൽ കാണാനാകുന്ന തരത്തിലും ഡിസ്പ്ലേ ചെയ്യണമെന്ന നിർദേശവും നൽകി. ഹൈപ്പർ മാർക്കറ്റിലെ സിസിടിവി ക്യാമറകൾ പ്രവർത്തിക്കാത്തതും വയറിങ്ങിലെ തകരാറുകളും മാറ്റുമെന്നും മന്ത്രി പറഞ്ഞു. കേടായ ലിഫ്റ്റ് പ്രവർത്തിപ്പിക്കാൻ അടിയന്തര നടപടി എടുക്കുമെന്നും മന്ത്രി ഉറപ്പു നൽകി.


സമുദ്രോല്പന്ന കയറ്റുമതി: ഇടനിലക്കാരെ ഒഴിവാക്കിആശയവിനിമയത്തിന് എംപെഡയുടെ ആദ്യയോഗം – Media Ink Online\nസമുദ്രോല്പന്ന കയറ്റുമതി: ഇടനിലക്കാരെ ഒഴിവാക്കിആശയവിനിമയത്തിന് എംപെഡയുടെ ആദ്യയോഗം\nസുസ്ഥിര മത്സ്യകൃഷിയെന്ന ലക്ഷ്യം കൈവരിക്കുന്നതിനു വേണ്ടി രാജ്യത്തെമ്പാടുമായി 600 കര്‍ഷ ചെറുസംഘങ്ങള്‍ക്ക് എംപെഡ രൂപം നല്‍കിയിട്ടുണ്ട്\nകൊച്ചി: സമുദ്രോത്പന്ന കയറ്റുമതിയിലെ മൂല്യവര്‍ധിത ഉത്പന്നങ്ങളുടെ കയറ്റുമതി നിലവിലുള്ള 17-ല്‍നിന്ന് 30 ശതമാനമാക്കുന്നത് ലക്ഷ്യമാക്കി മറൈന് പ്രൊഡക്ടസ് എക്സപോര്‍ട്ട് ഡെവലപ്മന്റ് അഥോറിറ്റി (എംപെഡ) ഈ മേഖലയില് പ്രവര്‍ത്തിക്കുന്നവരുമായി ആശയവിനിമയത്തിന് ഇതാദ്യമായി ഗുജറാത്തില് യോഗം വിളിച്ചു ചേര്‍ത്തു.\nഗുജറാത്ത് സംസ്ഥാന സര്‍ക്കാര് ഉദ്യോഗസ്ഥര്, മത്സ്യകര്‍ഷകര്, കയറ്റുമതിക്കാര്, പ്രജനനകേന്ദ്രങ്ങളുടെ ഉടമസ്ഥര് എന്നിവര് സോമനാഥില് നടന്ന യോഗത്തില് പങ്കെടുത്തു.\nഇരുപതോളം മത്സ്യകര്‍ഷകര് പങ്കെടുത്ത യോഗത്തിലൂടെ കര്‍ഷകരും കയറ്റുമതിക്കാരും തമ്മില് നേരിട്ടുള്ള ആശയവിനിമയം സാധ്യമായെന്നും മേഖലയിലെ ഇടനിലക്കാരെ ഒഴിവാക്കാന് ഇത്തരം യോഗങ്ങള്‍സ സഹായിക്കുമെന്നും എംപെഡ ചെയര്‍മാന് ഡോ. എ.ജയതിലക് പറഞ്ഞു. കഴിഞ്ഞ സാമ്പത്തിക വര്‍ഷം രാജ്യത്തെ സമുദ്രോത്പന്ന കയറ്റുമതി 5.8 ബില്യണ് ഡോളറാണ്. നടപ്പുവര്‍ഷത്തില് 10 മുതല് 12 ശതമാനം വര്‍ധന ഉണ്ടാകുമെന്നാണ് പ്രതീക്ഷയെന്നും അദ്ദേഹം പറഞ്ഞു.\nസുസ്ഥിര മത്സ്യകൃഷിയെന്ന ലക്ഷ്യം കൈവരിക്കുന്നതിനു വേണ്ടി രാജ്യത്തെമ്പാടുമായി 600 കര്‍ഷ ചെറുസംഘങ്ങള്‍ക്ക് എംപെഡ രൂപം നല്‍കിയിട്ടുണ്ട്. ഗുണമേന്മയുള്ള സമുദ്രോത്പന്നങ്ങള് കയറ്റുമതി ചെയ്യുന്നതിന് എംപെഡയുടെ മേല്‍നോട്ടത്തിലുള്ള ഈ ചെറുസംഘങ്ങള് സഹായകമാകുന്നുണ്ട്. മത്സ്യപ്പാടങ്ങളെ നൂറു ശതമാനവും നിരീക്ഷിക്കാനാകുമെന്ന് ഗുണവും ഇതിനുണ്ട്. ഗുണമേന്മയുള്ള സമുദ്രോത്പന്നങ്ങള് ലഭിക്കാനും ഇവ സഹായിക്കുന്നു.\nവെരാവല് ജില്ലാ കളക്ടര് ഡോ. അജയകുമാര്, ആന് ഇന്ത്യ സീഫുഡ് എക്സ്പോര്‍ട്ടേഴ്സ് അസോസിയേഷന് പ്രതിനിധി പീയൂഷ് ഭായി ഫൊഫാന്ദി എന്നിവര് യോഗത്തില് സംസാരിച്ചു. യോഗത്തെത്തുടര്‍ന്ന ബയര്-സെല്ലര് മീറ്റിംഗും നടന്നു.\nദീപാവലി പ്രമാണിച്ച് നിസാന്-ഡാറ്റ്‌സണ് വാഹനങ്ങള്‍ക്ക് ഇളവുകളുമായി നിസാന്\nസുഗന്ധവ്യഞ്ജന കര്‍ഷകരെയും കയറ്റുമതിക്കാരെയും ഒരു കുടക്കീഴിലാക്കി സ്പൈസസ് ബോര്‍ഡ്


Minister Saji Cherian will look into the complaint lodged against police\nവലിയഴീക്കൽ ബോട്ടപകടം; രക്ഷാ പ്രവർത്തനത്തിന് കോസ്റ്റൽ പൊലീസിന്റെ സഹായം ലഭിച്ചില്ലെന്ന പരാതി അന്വേഷിക്കും: മന്ത്രി സജി ചെറിയാന്\nവലിയഴീക്കലിൽ ഉണ്ടായ ബോട്ടപകടത്തിൽ അഴീക്കല് കോസ്റ്റൽ പൊലീസിനെതിരെ ഉണ്ടായ പരാതി പരിശോധിക്കുമെന്ന് ഫിഷറീസ് വകുപ്പ് മന്ത്രി സജി ചെറിയാൻ. കോസ്റ്റൽ പൊലീസിനെതിരെ ഉയർന്ന ആരോപണം ശ്രദ്ധയിൽ വന്നിരുന്നില്ലെന്നും പരാതി ഗൗരവമുള്ളതാണെന്നും പരിശോധിക്കുമെന്നും മന്ത്രി സജി ചെറിയാന് വ്യക്തമാക്കി.\nരക്ഷാ പ്രവർത്തനത്തിന് കോസ്റ്റൽ പൊലീസിന്റെ സഹായം ലഭിച്ചില്ലെന്നാണ് മത്സ്യത്തൊഴിലാളികളുടെ ആരോപണം. അപകട വിവരം അറിയിച്ചിട്ടും അഴീക്കൽ കോസ്റ്റൽ പൊലീസിന്റെ പ്രതികരണം ലഭിച്ചില്ലെന്നും പൊലീസ് ബോട്ടിന്റെ കെട്ടുപോലും അഴിച്ചില്ലെന്നും മത്സ്യത്തൊഴിലാളികൾ പരാതിയിൽ ആരോപിക്കുന്നു.\nമത്സ്യബന്ധനത്തിന് പോയ ബോട്ട് മറിഞ്ഞ് നാല് പേരാണ് മരിച്ചത്. സുനിൽ ദത്ത്, സുദേവൻ, തങ്കപ്പൻ, ശ്രീകുമാർ എന്നിവരാണ് മരിച്ചത്. ഓംകാരം എന്ന വള്ളമാണ് അപകടത്തിൽപ്പെട്ടത്. ഇന്ന് പുലർച്ചെ മൂന്ന് മണിയോടെയാണ് സംഘം മത്സ്യബന്ധനത്തിന് പോയത്. പതിനാറ് മത്സ്യത്തൊഴിലാളികളായിരുന്നു വള്ളത്തിൽ ഉണ്ടായിരുന്നത്. തുറയിൽക്കടവ്, ആറാട്ടുപുഴ സ്വദേശികളാണിവർ.\nStory Highlight: Fisheries Minister Saji Cheriyan on boat accident\nRead more on: Boat Accident | Saji Cheriyan\nതൃശൂരില് കടല്‍ക്ഷോഭത്തെ തുടര്‍ന്ന് ബോട്ട് തകര്‍ന്നു\nബ്രഹ്മപുത്രയിൽ ബോട്ടുകൾ കൂട്ടിയിടിച്ച് ഒരു മരണം; 30ഓളം പേരെ കാണാതായി\nഅസം ജോർഹത്തിൽ ബോട്ടപകടം; നൂറോളം പേർ അപകടത്തിൽപ്പെട്ടു; 40 പേരെ രക്ഷപ്പെടുത്തി\nവലിയഴീക്കൽ ബോട്ടപകടം; രക്ഷാ പ്രവർത്തനത്തിന് കോസ്റ്റൽ പൊലീസിന്റെ സഹായം ലഭിച്ചില്ലെന്ന് പരാതി


കൊല്ലത്ത് അഗ്മാര്‍ക്കിന്റെ പ്രദർശന മേള; ജില്ലാ ഭരണകൂടവും കൊല്ലം കോര്‍പ്പറേഷനും സംയുക്തമായി സംഘടിപ്പിക്കുന്ന ദേശീയ പ്രദര്‍ശനമേള ഫെബ്രുവരി 15ന് ആരംഭിക്കും | Agmark's exhibition in Kollam - Malayalam Oneindia\nUpdated: Mon, Feb 4, 2019, 19:26 [IST]\nകൊല്ലം: ആഭ്യന്തര ഉത്പന്നങ്ങളുടെ ഗുണനിലവാരം സാക്ഷ്യപ്പെടുത്തുന്ന കേന്ദ്രസര്‍ക്കാര് സ്ഥാപനമായ അഗ്മാര്‍ക്കും ജില്ലാ ഭരണകൂടവും കൊല്ലം കോര്‍പ്പറേഷനും സംയുക്തമായി സംഘടിപ്പിക്കുന്ന ദേശീയ പ്രദര്‍ശനമേള ഫെബ്രുവരി 15ന് വൈകുന്നരം അഞ്ചിന് കൊല്ലം കന്റോണ്‍മെന്റ് മൈതാനിയില് ഗവര്‍ണര് പി. സതാശിവം ഉദ്ഘാടനം ചെയ്യും. കൃഷി മന്ത്രി വിഎസ് സുനില്‍കുമാര് അധ്യക്ഷനാകും.\nവിദ്യാഭ്യാസമേഖലക്ക് ഉണര്‍വേകി റൂസ മാതൃകാ ഡിഗ്രി കോളജ് വയനാട്ടില്; പ്രധാനമന്ത്രി വീഡിയോ കോണ്‍ഫറന്‍സിലൂടെ ഡിജിറ്റല് ശിലാസ്ഥാപനം നടത്തി\nമേള ഫെബ്രുവരി 15 മുതല് 19 വരെ നടക്കും. പ്രദര്‍ശന മേളയുടെ സംഘാടക സമിതി രൂപീകരണവും ലോഗോ പ്രകാശനവും ചിന്നക്കട മജിലിസ് ക്ലബ്ബില് എം. നൗഷാദ് എം.എല്.എ നിര്‍വഹിച്ചു. കേന്ദ്ര കൃഷി മന്ത്രാലയ ഉപദേശകന് പി.കെ. ഹമീദ്കുട്ടി അധ്യക്ഷനായി.\nശുചിത്വമിഷന് ജില്ലാ കോഓര്‍ഡിനേറ്റര് ജി. സുധാകരന്, ഡി.ടി.പി.സി സെക്രട്ടറി സന്തോഷ്, പ്രിന്‍സിപ്പല് കൃഷി ഓഫീസര് നജീബ്, റിസപ്ഷന് കമ്മിറ്റി കണ്‍വീനര് എ.എ. ഹക്കീം, ഉപഭോക്തൃ ഫോറം സംസ്ഥാന പ്രസിഡന്റ് എ.എ. ഷാഫി, റിസപ്ഷന് കമ്മിറ്റി അംഗങ്ങളായ എ. ദേവേന്ദ്രന്, സി. രഘുനാഥ് തുടങ്ങിയവര് പങ്കെടുത്തു.\nAgmark's exhibition in Kollam


This Maharashtra couple held election to choose baby's name– News18 Malayalam\nമകന് രാഷ്ട്രീയക്കാരനാകുമെന്ന് പ്രവചനം; തെരഞ്ഞെടുപ്പിലൂടെ പേര് കണ്ടെത്തി മാതാപിതാക്കള്\nUpdated: June 20, 2018, 5:52 PM IST\nഗോണ്ടിയ: കാത്തുകാത്തിരുന്നുണ്ടായ പൊന്നോമനയ്ക്ക് പേരിടാന് വോട്ടെടുപ്പ് നടത്തി മാതാപിതാക്കള്. മഹാരാഷ്ട്രയിലെ ഗോണ്ടിയയിലാണ് മിഥുന് -മാന്‍സി ദമ്പതികള് കുഞ്ഞിന് പേരിടാന് മാതാപിതാക്കള് പൊതതെരഞ്ഞെടുപ്പിനെന്ന പോലെ ബാനറുകളും ബാലറ്റ് ബോക്‌സുകളുമായി വോട്ടെടുപ്പ് നടത്തിയത്.\nജൂണ് 15ന് നടത്തിയ വോട്ടെടുപ്പില് ബന്ധുക്കളും സുഹൃത്തുക്കളും ഉള്‍പ്പെടെ നിരവധി പേരാണ് പങ്കെടുത്തത്. ബന്ധുക്കള് നിര്‍ദ്ദേശിച്ച യക്ഷ, യോവിക്, യുവാന് എന്നീ മൂന്നു പേരുകളില് ഏതു വേണമെന്നു കണ്ടെത്താനായിരുന്നു വോട്ടെടുപ്പ്..\nജ്യോതിശാസ്ത്രം അനുസരിച്ച് മകന് ഭാവിയില് രാഷ്ട്രീയക്കാരനാകുമെന്നാണ് പിതാവ് മിഥുന് ബാംഗ് പറയുന്നത്. അതുകൊണ്ടു തന്നെയാണ്, മകനു വേണ്ടി വ്യത്യസ്തമായ രീതിയില് തെരഞ്ഞെടുപ്പിലൂടെ പേരിടാന് തീരുമാനിച്ചതെന്നും അദ്ദേഹം പറയുന്നു.\nഏതായാലും നിരവധി പേര് പങ്കെടുത്ത തെരഞ്ഞെടുപ്പിനൊടുവില് ഏറ്റവും കൂടുതല് വോട്ട് നേടുയത് യുവാന് എന്ന പേരിനായിരുന്നു. അങ്ങനെ മിഥുന് -മാന്‍സി ദമ്പതികള് മകന് യുവാന് എന്നു പേരിടുകയും ചെയ്തു.


Pearle Maaney: പേളി മാണിയുടെ ഈ പണി പാളിയ മാസ്സ് എൻട്രി കണ്ടിട്ടുണ്ടോ? - video of pearle maaney trying foramass entry to d4dance is going viral | Samayam Malayalam\nvideo of pearle maaney trying foramass entry to d4dance is going viral\nParvathy K | Samayam Malayalam | Updated: 03 Aug 2020, 11:29:00 AM\nതാരത്തിന്റെ ഒരു ഫാൻ ഗ്രൂപ്പിൽ പ്രത്യക്ഷപ്പെട്ട വിഡിയോയിൽ എപ്പിസോഡിലേക്കു ഒരു മാസ്സ് എൻട്രി നടത്താൻ ശ്രമിച്ചിട്ട് സ്റ്റേജിന്റെ സീലിങ്ങിൽ കുടുങ്ങിപ്പോയ പേളിയെ കാണാം.\nമലയാളികൾക്ക് പ്രിയപ്പെട്ട അവതാരികമാരുടെ പട്ടിക എടുത്താൽ അതിൽ മുൻപന്തിയിൽ ഉണ്ടാകും പേളി മാണി. പേളിയുടെ തമാശകളും മോട്ടിവേഷൻ സംസാരങ്ങളും ഒക്കെ വലിയ ഇഷ്ടമാണ് ടെലിവിഷൻ ആരാധകർക്ക്. എന്നാൽ, കാണികളുടെ മുഖത്തൊരു ചിരി വരുത്താൻ ഈയൊരു ലെവൽ വരെ പേളി പോകുമെന്ന് നമ്മൾ വിചാരിച്ചിരിക്കില്ല. വർഷങ്ങൾക്കു മുൻപ് പേളി നടത്തിയ ഒരു മാസ്സ് എൻട്രിയെ പറ്റിയാണ് പറയുന്നത്.\nപേളിയുടെ എക്കാലത്തെയും പ്രിയപ്പെട്ട ഷോയായ 'ഡി ഫോർ ഡാൻസ്' വേദിയിൽ നടന്ന ഒരു തമാശയാണ് ഇപ്പോൾ ചർച്ചയാവുന്നത്. താരത്തിന്റെ ഒരു ഫാൻ ഗ്രൂപ്പിൽ പ്രത്യക്ഷപ്പെട്ട വിഡിയോയിൽ എപ്പിസോഡിലേക്കു ഒരു മാസ്സ് എൻട്രി നടത്താൻ ശ്രമിച്ചിട്ട് സ്റ്റേജിന്റെ സീലിങ്ങിൽ കുടുങ്ങിപ്പോയ പേർളിയെ കാണാം.\nഷോ തുടങ്ങി കുറേ നേരമായിട്ടും തന്റെ കോ-ഹോസ്റ്റിനെ കാണാഞ്ഞിട്ട് അവതാരകൻ ആദിൽ ഇബ്രാഹിം തിരയുമ്പോഴാണ് പേളി സീലിങ്ങിൽ കുടുങ്ങിയ കാര്യം ടീം അറിയുന്നത്. നീ എങ്ങനെ അവിടെ കേറിപ്പറ്റി എന്ന ആദിലിന്റെ ചോദ്യത്തിന് ഉത്തരം നൽകിക്കൊണ്ടാണ് തനിക്ക് പണി പാളിയെന്ന് പേളി സമ്മതിക്കുന്നത്. അവസാനം, അവതാരകനും ജഡ്ജസായ നീരവും പ്രസന്ന മാസ്റ്ററും മറ്റുള്ളവരും ചേർന്ന് താരത്തെ താഴെ ഇറക്കുന്നതാണ് വീഡിയോ.\nമലയാളത്തിലെ ഏറ്റവും പ്രശസ്തമായ ഒരു റിയാലിറ്റി ഷോ ആയിരുന്നു ഡി4ഡാൻസ്. ജുവൽ മേരിയും ശ്രീജിത്ത് വിജയും ആരംഭിച്ച ഷോ, പിന്നീട് പേളി - ഗോവിന്ദ് പദ്മസൂര്യ ജോഡിയുടെ കെമിസ്ട്രിയിൽ സൂപ്പർ ഹിറ്റായി. പിന്നീട്, നടൻ ആദിൽ ഇബ്രാഹിം ജിപി ക്കു പകരം പേളിക്കൊപ്പം ചേർന്നു. നകുൽ തമ്പി, സാനിയ അയ്യപ്പൻ, റംസാൻ , ഋഷി കുമാർ എന്നിവരുടെയെല്ലാം തുടക്കം ഈ ഡാൻസ് ഷോ ആയിരുന്നു. ഷോയിലെ ജഡ്ജിങ് ട്രിയോയും വളരെയേറെ ശ്രദ്ധിക്കപ്പെട്ടു. കൊറിയോഗ്രാഫർമാരായ പ്രസന്ന മാസ്റ്റർ, നീരവ് എന്നിവർക്കൊപ്പം നടി പ്രിയ മണിയും ചേർന്നപ്പോൾ ഷോ ജനങ്ങളുടെ പ്രിയപ്പെട്ടതായി.\nമലയാളം ടെലിവിഷൻ ഇൻഡസ്ട്രിയിൽ ഏറ്റവുമധികം ആരാധകരുള്ള ഒരു ആങ്കർ ആണ് പേളി മാണി. ഡി4ഡാൻസ്, നായികാ നായകൻ എന്നീ റിയാലിറ്റി ഷോകൾ അവതരിപ്പിച്ചതിന് പുറമെ, ആദ്യ സീസൺ ബിഗ് ബോസ്സിലെ രണ്ടാം സ്ഥാനക്കാരികൂടിയായിരുന്നു താരം. മറ്റൊരു മത്സരാർത്ഥിയും ടിവി നടനുമായ ശ്രീനിഷുമായി ഹൗസിൽ വെച്ച് പ്രണയത്തിലാവുകയും പിന്നീട് വിവാഹം കഴിക്കുകയും ചെയ്തു പേർളി. ഒരു ഇടവേളയ്ക്കു ശേഷം അവതരണ രംഗത്ത് സജീവമാകുകയാണ് പേളി ഇപ്പോൾ. സീ കേരളം ചാനലിൽ ഫണ്ണി നൈറ്സ് വിത്ത് പേളി മാണി എന്ന കോമഡി ഷോയാണ് താരം അവതരിപ്പിക്കുന്നത്.\nമേഘന എവിടെ? യൂ ട്യൂബ് ചാനൽ പൂട്ടികെട്ടിയോ? സംശയവുമായി ആ...\nആത്മഹ്യത്യ ചെയ്യാനൊരുങ്ങുന്നയാളുടെ ഫോൺ കോൾ; അശ്വതിക്ക് ...\nബലിക്കല്ല് വിവാദം; ലക്ഷ്മിപ്രിയയുടെ ചെയ്തികളെ ഓർമിപ്പിച്ച് രേവതി സമ്പത്ത്! ആര്‍ട്ടിക്കിള് ഷോ\nപേർളി മാണി Priya Mani Pearle Maaney Neerav Bavlecha Govind Padmasoorya D4Dance Adil Ibrahim\nWeb Title : video of pearle maaney trying foramass entry to d4dance is going viral\nKannur'മക്കൾ ചെയ്യുന്ന കുറ്റങ്ങൾ പാർട്ടി ഏറ്റെടുക്കില്ല'; പി ജയരാജൻ്റെ പ്രസ്താവനയിൽ സിപിഎമ്മിൽ അമർഷം, വിശദീകരണം തേടിയേക്കും


19 സംസ്ഥാനങ്ങളിൽ ലോക്ക് ഡൗൺ പ്രഖ്യാപിച്ചു - Janayugom Online\nകോവിഡ് 19 വിവിധ സംസ്ഥാനങ്ങളിൽ പടർന്നുപിടിച്ചതോടെ രാജ്യം നിശ്ചലമാകുന്നു. കേരളമടക്കം 19 സംസ്ഥാനങ്ങൾ പൂർണ്ണമായും അടച്ചിടൽ പ്രഖ്യാപിച്ചു. ആറ് സംസ്ഥാനങ്ങളിൽ ഭാഗികമായി നിയന്ത്രണങ്ങൾ നടപ്പാക്കി. രാജ്യത്തെ ആഭ്യന്തര വിമാനസർവീസുകളും റദ്ദാക്കിയിട്ടുണ്ട്. വിവിധ സംസ്ഥാനങ്ങളിലായി 80 ജില്ലകളിലധികം ലോക്ഡൗണ് ചെയ്തിട്ടുണ്ട്. രോഗബാധിതമായ ജില്ലകളെയാണ് ഇത്തരത്തില് ലോക്ഡൗണിന് വിധേയമാക്കിയത്. മഹാരാഷ്ട്ര, കേരളം, ഹരിയാന, ഉത്തര് പ്രദേശ്, ഉത്തരാഖണ്ഡ്, പശ്ചിമ ബംഗാള് സംസ്ഥാനങ്ങളിലാണ് വിവിധ കാലത്തേക്ക് നിയന്ത്രണങ്ങൾ പ്രഖ്യാപിച്ചിട്ടുള്ളത്. നാഗാലാൻഡ് അനിശ്ചിത കാലത്തേക്കും അസം ഇന്നുമുതൽ ഈ മാസം 31 വരെയുമാണ് ലോക്ക് ഡൗൺ പ്രഖ്യാപിച്ചത്.\nമഹാരാഷ്ട്രയിൽ ഇന്നലെ മുതൽ കർഫ്യൂ പ്രഖ്യാപിച്ചു. സംസ്ഥാന സര്‍ക്കാരുകള് ഇത്തരത്തില് രോഗവ്യാപനം തടയുന്നതിന് മുന്‍കരുതല് നടപടികള് സ്വീകരിക്കുമ്പോള് ജനങ്ങള് അതുമായി പൂര്‍ണ്ണമായി സഹകരിക്കാത്ത സാഹചര്യം നിലനില്‍ക്കുന്നത് വന് വെല്ലുവിളിയാണ് സൃഷ്ടിക്കുന്നത്. ഞായറാഴ്ച നടന്ന ജനതാ കര്‍ഫ്യൂവിന്റെ ബാക്കിയായ കൈകൊട്ടലിന് ജനങ്ങള് വീടുവിട്ട് തെരുവിലേക്കിറങ്ങിയതും പ്രതിസന്ധി സൃഷ്ടിച്ചിരുന്നു. ഡല്‍ഹിയില് നിരോധനാജ്ഞയുടെ പശ്ചാത്തലത്തില് ഇന്നലെ കടകളും സ്ഥാപനങ്ങളും എല്ലാം അടഞ്ഞു കിടന്നു. അവശ്യ സാധനങ്ങളും സേവനങ്ങളും മാത്രമാണ് ലഭ്യമായിരുന്നത്. മെട്രോയും അന്തര് സംസ്ഥാന ബസ് സര്‍വീസുകളും റദ്ദാക്കിയിട്ടുണ്ട്. ഡല്‍ഹി ബോര്‍ഡര് അടച്ചത് യാത്രക്കാര്‍ക്ക് ബുദ്ധിമുട്ടുണ്ടാക്കി.\nഉദ്യോഗസ്ഥരുടെ ഐഡി കാര്‍ഡുകള് പരിശോധിച്ച ശേഷം മാത്രമാണ് അവരുടെ വാഹനങ്ങള് പൊലീസ് കടത്തിവിട്ടത്. ചരക്കു നീക്കത്തിനു തടസ്സമുണ്ടായില്ല. ഏറ്റവും കൂടുതൽ കേസുകൾ ഉള്ള പടിഞ്ഞാറൻ മഹാരാഷ്ട്ര ഉൾപ്പെടെ ഇന്ത്യയിലെ പല സംസ്ഥാനങ്ങളിലും അഞ്ചിലധികം പേരുടെ ഒത്തുചേരൽ അധികൃതർ നിരോധിച്ചിട്ടുണ്ട്. നിരോധനം ലംഘിക്കുന്ന ആളുകൾക്കെതിരെ നിയമനടപടി സ്വീകരിക്കുമെന്ന് അവർ മുന്നറിയിപ്പ് നൽകി. നേരത്തെ രാജ്യാന്തര വിമാനസർവീസുകൾക്ക് ഇന്ത്യ വിലക്കേർപ്പെടുത്തിയിരുന്നു. കൂടാതെ ട്രെയിന് ഗതാഗതവും അന്തർസംസ്ഥാന ബസ് സർവീസുകളും നിർത്തലാക്കിയിരുന്നു. ഇതിന് പിന്നാലെയാണ് ഇന്നലെ മുതൽ ആഭ്യന്തര വിമാനസർവീസുകൾക്കും വിലക്ക് ഏർപ്പെടുത്തിയത്. എന്നാൽ കാർഗോ വിമാനങ്ങളെ വിലക്കിൽനിന്നും ഒഴിവാക്കിയിട്ടുണ്ട്.\nEnglish Summary: lock down in 19 states\ncorona threat lockdown 19 states\nകേരളത്തിൽ ലോക്ക്ഡൗൺ: 28 പേർക്ക് കൂടി കോവിഡ് സ്ഥിരീകരിച്ചു\nഒമിക്രോണ്; രാജ്യത്ത് രണ്ട് പേര്‍ക്ക് കൂടി രോഗം സ്ഥിരീകരിച്ചു


കനല്: ഇന്ദിരയുടെ മോഹഭംഗം\nഇന്ത്യയിലെ പ്രസിദ്ധ നയതന്ത്രജ്ഞരെല്ലാം ഇന്ത്യയെക്കുറിച്ച് സ്വപ്‌നം കണ്ടത് അക്ഷരങ്ങളിലൂടെയാണ്. അവര് കത്തുകളെഴുതി സ്വപ്‌നങ്ങള് പങ്കുവച്ചു, ആശയങ്ങള് കൈമാറി. ജയിലില് കിടന്നപ്പോള് ജവഹര്‍ലാല് നെഹ്‌റു ഇന്ദിര ഗാന്ധിക്ക് അയച്ച എഴുത്തുകള് അച്ഛന് മകള്‍ക്കയച്ച കത്തുകള് എന്ന പേരില് പ്രസിദ്ധമാണ്.\nഇന്ത്യകണ്ട ഏറ്റവും ശക്തയായ വനിതയായിരുന്നു ഇന്ദിര ഗാന്ധി. ഇന്ത്യക്കെന്നും പ്രിയപ്പെട്ട നെഹ്‌റുവിന്‍െറ പ്രിയപ്പെട്ട മകള്. അച്ഛന്‍െറ നിഴലില് ജീവിക്കാതെ തന്‍െറ കഴിവു കൊണ്ടാണ് ഇന്ദിര രാജ്യത്തിന്‍െറ ഉന്നതപദവിയിലെത്തിയത്. അടിയന്തരാവസ്ഥക്കാലത്തെ ഇന്ദിരയുടെ ഭരണം മറ്റു രാഷ്‌ട്രത്തലവന്മാരുടെ പോലും ശ്രദ്ധ പിടിച്ചു പറ്റി. ശക്തമായ അഭിപ്രായവും തീരുമാനം എടുക്കാനുളള നൈപുണ്യവും കൊണ്ട് ഒരു കാലഘട്ടത്തിന്‍െറ പ്രതീകമായിരുന്നു ഇന്ദിരാഗാന്ധി. ആ ഉരുക്കുവനിതയുടെ ഉളളില് എപ്പോഴും ഒരു മോഹഭംഗത്തിന്‍െറ നീറ്റലുണ്ടായിരുന്നു.\nഇന്ദിര പ്രഗല്‌ഭരായ രണ്ടാണ്‍മക്കളുടെ അമ്മയായിരുന്നു. പക്ഷേ, രാജീവ് ഗാന്ധിയുടെയും സഞ്‌ജയ് ഗാന്ധിയുടെയും സാന്നിധ്യത്തിനുമപ്പുറം ഇന്ദിരയുടെ മനസ്‌സ് ഒരു മകള്‍ക്കായി കൊതിച്ചിരുന്നു. പല സ്വകാര്യവേളകളിലും ഇന്ദിര ഈ ആഗ്രഹം വെളിപ്പെടുത്തിയിരുന്നു. ജഗത്തിന് ഒരു അനിയത്തിയെ ലഭിച്ചതിലുളള അവന്‍െറ സന്തോഷം എനിക്ക് സങ്കല്‍പ്പിക്കാന് കഴിയുന്നുണ്ടെന്നും തന്‍െറ മനസ്സ് ഒരു മകള്‍ക്കായി വല്ലാതെ ദാഹിക്കുന്നുണ്ടെന്നും ഇന്ദിര ഗാന്ധി നട്‌വര് സിംഗിന് കത്തെഴുതിയിരുന്നു(നട്‌വര് സിംഗിന്റെ മകനാണ് ജഗത് സിംഗ്).\nഒരുപാട് പ്രശസ്‌തരുടെ എഴുത്തുകള് വിലപ്പെട്ട നിധിയായി സൂക്ഷിച്ച നട്‌വര് സിംഗ്, അവയെല്ലാം സ്‌നേഹപൂര്‍വ്വം കെ നട്‌വര് സിംഗ് എന്ന പേരില് പ്രസിദ്ധീകരിച്ചു. ഇന്ദിര ഗാന്ധിയുടേത് കൂടാതെ ഇ എം ഫ്രോസ്‌റ്റര്, രാജാജി, ലോര്‍ഡ് മൗണ്ട് ബാറ്റന്, ദലൈ ലാമ, പ്രസിഡന്‍് നൈറ, വിജയലക്ഷ്‌മി പണ്ഡിറ്റ്, എം എഫ് ഹുസൈന്, രാജീവ് ഗാന്ധി, ആര് കെ നാരായണന്, നര്‍ഗീസ് ദത്ത്, ദേവ് ആനന്ദ് എന്നിവരുടെ കത്തുകളും ഈ പുസ്‌തകത്തില് അടങ്ങിയിട്ടുണ്ട്.\nഡിജിറ്റല് ടെക്‌നോളജി കത്തുകളുടെ സ്ഥാനം കീഴടക്കിയ ഇക്കാലത്തും അക്ഷരങ്ങളിലൂടെ ജനശ്രദ്ധ പിടിച്ചു പറ്റിയ രാഷ്‌ട്രീയ നേതാക്കള് നമുക്കുണ്ട്. ലക്ഷക്കണക്കിന് ആരാധകരുളള ശശി തരൂരിന്‍െറ ട്വിറ്റര് ഇത്തരത്തില് ശ്രദ്ധേയമാണ്.\nPosted by anju minesh at 1:10 AM


Mflintmedia news - athirappalli\nഅതിരപ്പിള്ളി പദ്ധതിയില് പ്രാഥമിക നിര്‍മ്മാണം തുടങ്ങി\nതിരുവനന്തപുരം: അതിരപ്പിള്ളി ജലവൈദ്യുത പദ്ധതിയുമായി ബന്ധപ്പെട്ട് പ്രാഥമിക നിര്‍മ്മാണം തുടങ്ങി. കെഎസ്ഇബിയുടെ സ്ഥലത്ത് ട്രാന്‍സ്‌ഫോര്‍മര് സ്ഥാപിച്ചു. സ്ഥലത്ത് വൈദ്യുതി ലൈന് വലിച്ചു. പാരിസ്ഥിതികാനുമതി നഷ്ടമാകാതിരിക്കാനാണ് നടപടി. കേന്ദ്ര വനം, പരിസ്ഥിതി മന്ത്രാലയത്തെ നിര്‍മ്മാണം തുടങ്ങിയത് അറിയിച്ചു. വനംവകുപ്പിന് അഞ്ച് കോടി നഷ്ടപരിഹാരം കൈമാറി.\nഅതിരപ്പിള്ളി ജലവൈദ്യുത പദ്ധതിയുമായി മുന്നോട്ടു പോകുമെന്ന് സംസ്ഥാന സര്‍ക്കാര് ഇന്നലെ വ്യക്തമാക്കിയിരുന്നു. പദ്ധതിയുടെ പ്രാരംഭനടപടികള് ആരംഭിച്ചുവെന്ന് വൈദ്യുതി മന്ത്രി എം.എം. മണി നിയമസഭയെ അറിയിച്ചിരുന്നു. വനേതര പ്രവര്‍ത്തനങ്ങള്‍ക്കു വനഭൂമി ഉപയോഗിക്കാനുള്ള നടപടി പൂര്‍ത്തീകരിച്ചുവെന്നും അദ്ദേഹം വി.കെ. ഇബ്രാഹിംകുഞ്ഞ് എംഎല്‍എയ്ക്കു രേഖാമൂലം നല്‍കിയ മറുപടിയില് വ്യക്തമാക്കി.\nഅതിരപ്പിള്ളി പദ്ധതിയുമായി ബന്ധപ്പെട്ട മറ്റു പ്രവര്‍ത്തികള് പുരോഗമിക്കുകയാണ്. വനസംരക്ഷണ നിയമപ്രകാരം വനഭൂമി മറ്റുആവശ്യങ്ങള്‍ക്ക് ഉപയോഗിക്കുന്നതിനായി ഉണ്ടായിരിക്കേണ്ട എല്ലാ നടപടികളും കെഎസ്ഇബി പൂര്‍ത്തീകരിച്ചുവെന്നും മന്ത്രി അറിയിച്ചു. സെന്‍ട്രല് ഇലക്ട്രിസിറ്റി അതോറിറ്റിയും സെന്‍ട്രല് വാട്ടര് കമ്മിഷനും നടത്തിയ പഠനത്തിന്റെ അടിസ്ഥാനത്തില് ഈ പദ്ധതി സംസ്ഥാനത്തിനു ഗുണകരമാണ് എന്നാണ് കണ്ടെത്തിയിരിക്കുന്നതെന്നും മന്ത്രി വ്യക്തമാക്കി.\nഅതിരപ്പിള്ളി പദ്ധതി നടപ്പാക്കില്ലെന്നായിരുന്നു സിപിഐഎം നിലപാട്. പിന്നീട് അധികാരത്തില് എത്തിയപ്പോള് പദ്ധതിയുമായി മുന്നോട്ടു പോകുമെന്ന് മന്ത്രി വ്യക്തമാക്കിയപ്പോള് വലിയ എതിര്‍പ്പായിരുന്നു ഉയര്‍ന്നത്. ഘടകക്ഷിയായ സിപിഐ ഉള്‍പ്പെടെയുള്ളവര് എതിര്‍പ്പുമായി രംഗത്തെത്തിയിരുന്നു. ഇതേ തുടര്‍ന്ന് നിലപാടില് നിന്നും സര്‍ക്കാര് പിന്നോട്ടുപോയിരുന്നു. എന്നാല്, അന്നത്തെ സര്‍ക്കാര് വാദം പൊള്ളയായിരുന്നുവെന്നാണ് പുതിയ മറുപടിയിലൂടെ വ്യക്തമാകുന്നത്.\nപ്രകൃതിക്കും പരിസ്ഥിതിക്കും കനത്ത ദോഷം വരുത്തുന്ന ഈ പദ്ധതി അതിരപ്പിള്ളി വെള്ളച്ചാട്ടത്തിന്റെ നാശത്തിനും വഴിവയ്ക്കുമെന്നാണ് യുഡിഎഫ് നിലപാട്. 140 ഹെക്ടറോളം വനത്തെ വെള്ളത്തില് മുക്കുന്ന ഈ പദ്ധതി അത്യപൂര്‍വ്വമായ സസ്യ, ജന്തു സമ്പത്തിനും നാശമുണ്ടാക്കും. അതേസമയം നാമമാത്രമായ വൈദ്യുതി ഉല്പാദനത്തിന് മാത്രമേ ഇത് ഉപകരിക്കുകയുമുള്ളൂ. ഗുണത്തക്കാളേറെ ദോഷം ചെയ്യുന്ന ഈ പദ്ധതി ഒരു കാരണവശാലും നടപ്പാക്കരുതെന്നാണ് യു.ഡി.എഫിന്റെ നിലപാട്. തുടര് പ്രവര്‍ത്തനങ്ങള് ഉടന് അവസാനിപ്പിച്ച് പദ്ധതി എന്നന്നേയ്ക്കുമായി ഉപേക്ഷിക്കുന്നതിനുള്ള തീരുമാനം കൈക്കൊള്ളണമെന്ന് രമേശ് ചെന്നിത്തല മുമ്പ് ആവശ്യപ്പെട്ടിരുന്നു.\nLast Updated: 10th Aug 2017, 12:25 pm


Ushnarasi - Novels by K.V.Mohan Kumar -ഉഷ്ണരാശി\nAuthor: K.V.Mohan Kumar\nബലികുടീരങ്ങളുടെ ഇതിഹാസഭൂമിയെ സമകാല ലോകത്തിന്റെ കാഴ്ചപ്പാടിലൂടെ കണ്ടെടുക്കുന്ന വ്യത്യസ്തവും ഭദ്രവുമായ ആഖ്യാനകലയാണ് ഉഷ്നരാശി. എണ്ണമറ്റ കഥാപാത്രങ്ങളിലൂടെ ഒരു ദേശത്തെയും കാലത്തെയും വീണ്ടെടുക്കുക എന്നാ മഹനീയ ദൌത്യവും ഈ നോവൽ നിർവഹിക്കുന്നു. അപഗ്രഥനത്തിന്റെ ആഴങ്ങളിലൂടെ വിപ്ലവത്തിന്റെ സത്തയെ വിലയിരുത്തുന്നു. മലയാളനോവൽ സാഹിത്യത്തിന് ഒരു നാഴികക്കല്ലാണ് ഉഷ്നരാശി..\nബലികുടീരങ്ങള്‍ക്കരികെ നിന്നുകൊണ്ട് സ്വന്തം ദേശത്തേയും ചരിത്രത്തേയും പുനഃസൃഷ്ടിക്കുക എന്ന ചരിത്ര ദൗത്യവുമായി എഴുത്തിന്റെ മുന്‍നിരയിലേക്ക് ഉയര്‍ന്ന നോവല്. മനുഷ്യരാശിയുടെ അതിജീവനത്തിന്റെ അന്വേഷണപാത അനന്തമായി നീളുമ്പോള് കമ്മ്യൂണിസ്റ്റുകാരും കമ്മ്യൂണിസ്റ്റ് വിമര്‍ശകരും ഒരുപോലെ വായിച്ചിരിക്കേണ്ട കൃതി.\nപുന്നപ്ര വയലാറിന്റെ ചോരയില് കുതിര്‍ന്ന സംഭവബഹുലമായ കഥ, കരപ്പുറത്തിന്റെ കഥ, ഒരു ഫഌഷ്ബാക്കിലെന്നപോലെ അവതരിപ്പിക്കുന്നു. ഈ നോവലില് ഐതിഹാസികമായ ഒരു ഭൂതകാലവും കരപ്പുറത്തിന്റെ വര്‍ത്തമാനകാലവും സമ്മിശ്രമായി കണ്ണിചേര്‍ക്കപ്പെട്ടിരിക്കുന്നു. ഭൂതകാലവും വര്‍ത്തമാനകാലവും ഇടകലര്‍ത്തിയ അദ്ധ്യായങ്ങളിലൂടെ ഐതിഹാസികമാനമുള്ള മഹത്തായ ഒരു രചനയാണ് സാക്ഷാത്കരിക്കപ്പെട്ടിരിക്കുന്നത്. വിപ്ലവത്തിനുവേണ്ടി ബലിയാടായവര്. പൊലീസ്മര്‍ദ്ദകരുടെ അതിഹീനമായ പീഡനമുറകളില് ആത്മഹത്യചെയ്ത അടിയാത്തികള്. കഠിനപീഡനങ്ങളില് ഓര്‍മ്മകളുടെ ബോധഞരമ്പുകള് പൊട്ടിയ സമരകിടാത്തികള്....\nപൊലീസും ജന്മിമാരും ആഗ്രഹിച്ചത് കമ്മ്യൂണിസ്റ്റ് പ്രസ്ഥാനത്തിന്റെ വേരുകള് പിഴുതെറിയുക എന്നതായിരുന്നു. അതിനുവേണ്ടി അവര് കൗശലപൂര്‍വ്വം കരുക്കള് നീക്കി. കിടപ്പാടമില്ലാത്തവണ്ണം അവര് പാവങ്ങളെ നിഷ്ഠൂരമായി കുടിയൊഴിപ്പിച്ചു. പട്ടിണിയിലേക്ക് തള്ളിയിട്ടു. നിസ്സഹായതയുടെ പാരമ്യത്തിലാണ് തൊഴിലാളി കുടുംബങ്ങള് ക്യാമ്പുകളില് അഭയം തേടിയത്. ആ ക്യാമ്പുകള് വളഞ്ഞ് സഖാക്കളുടെ നേര്‍ക്ക് നിറയൊഴിക്കാന് യന്ത്രത്തോക്കുകളുമായി പട്ടാളം വന്നു. ഇരയെ കെണിപ്പെടുത്തി വേട്ടയാടുന്ന നായാട്ടുകാരന്റെ തന്ത്രം. യഥാര്‍ത്ഥ ഫാസിസ്റ്റ് തന്ത്രം.\n''മര്‍ദ്ദകാ, മര്‍ദ്ദകാ നിന്റെ\nവിശ്വമാകെയും നീ കുഴിച്ച\nകുഴിയില് നിന്നെയിന്ന് മൂടിടും.\nഇന്ന് നിന്നെയും ചുടും....''\nഅറവുകാട് പൂരത്തിന്റെ പൊലിമയിലാണ് കുന്തവും ആയുധവുമേന്തി വിപ്ലവഗാനം പാടിക്കൊണ്ട് അവര് രണാങ്കണത്തിലേക്ക് മാര്‍ച്ച് ചെയ്തത്.\nഅവസാനത്തെ പ്രാതല് കഴിച്ചിറങ്ങുന്ന മട്ടിലാണ് സമരസഖാക്കള്. പെണ്ണുങ്ങള് മീന്‍ചാറും കൂട്ടി ഊണൊരുക്കി. സഖാക്കളോടൊപ്പം അവരും മൈതാനത്തേക്ക് വന്നു. കണ്ണെടുക്കാതെ സ്വന്തം സഖാക്കളെ നോക്കിനിന്നു. ജ്വാഥ മുന്നോട്ട് നീങ്ങിയതും നിറകണ്ണുകളോടെ അമ്മമാര് കൈവീശി 'പോയി വാ മക്കളേ...'\nശവശരീരങ്ങള് കുന്നുകൂടികിടക്കുന്ന പുന്നപ്രവയലാറിനെക്കുറിച്ച് എഴുത്തുകാരന് പറയുന്നതിങ്ങനെ: ''എങ്ങും ശവങ്ങള്. കടല്‍ക്കരയില് നത്തോലിക്കൂട്ടം ചത്തടിഞ്ഞ മാതിരി.''\nആലപ്പുഴയിലും പുന്നപ്രയിലും തലേന്നുരാത്രിതന്നെ പൊലീസും പട്ടാളവും തേര്‍വാഴ്ച തുടങ്ങി. സമരസഖാക്കളെ തിരഞ്ഞ് ചോരയിറ്റുന്ന നാക്ക് നീട്ടി ചെന്നായ്ക്കള് പരക്കം പാഞ്ഞു. മെടവാതിലുകള് തകര്‍ത്ത് ഇരുട്ടിന്റെ സ്വച്ഛതയിലേക്ക് ചെന്നായ്ക്കളിരച്ചു കയറി. കണ്ണീര്‍പരലുകള് വരണ്ട്, ഉറക്കം വേറിട്ടുകിടന്ന പെണ്‍സഖാക്കളെ മുടിക്കുത്തില് പിടിച്ച് നിലത്തടിച്ചു. അടിവയര് കിഴിഞ്ഞ് കൂര്‍ത്ത നഖങ്ങളാഴ്ന്നു. മുലക്കണ്ണുകളില് ചോര പുരണ്ടു. - ''പറയെടീ അറുവാണിച്ചി മക്കളേ; നിന്റെയൊക്കെ മറ്റവമ്മാറെവിടെപ്പോയൊളിച്ചെടീ...''\nനോവലില് ചെഗുവരെയെ സ്‌നേഹിക്കുന്ന പുതിയ തലമുറയുടെ ശബ്ദം ശ്രദ്ധേയമാണ്. ഇന്ത്യയെ വില്പനച്ചരക്കാക്കുന്നവരാണ് ഇന്ത്യയെ ഭരിക്കുന്നത്. എ കൊളാബറേഷന് ഓഫ് ഇമ്പീരിയലിസ്റ്റ് ബൂര്‍ഷ്വാസി, കോര്‍പ്പറേറ്റ്‌സ്.... ആന്‍ഡ്... സീ... ഹൈലി കറപ്റ്റ് പൊളിറ്റിക്കല് ക്രൂക്‌സ്..... അവരുടെ കൂട്ടുകച്ചവടമാണിവിടെ നടക്കുന്നത്. പ്ലീസ് ഓപ്പണ് യുവര് ഐസ് ദിശാ (ദിശ, നോവലിലെ കഥാപാത്രം)\n''ഷൂട്ട് ദ കറപ്റ്റ് പൊളിറ്റീഷ്യന്‍സ് ആന്റ് ബ്യൂറോക്രാറ്റ്‌സ്..... അവരാണീ നാട് കുട്ടിച്ചോറാക്കുന്നത്. ജനങ്ങളെ വിഡ്ഢികളാക്കി സ്വന്തം സാമ്രാജ്യങ്ങള് കെട്ടിപ്പൊക്കുന്നത്''\n''അനിഹിലേഷന് - ശത്രുവിന്റെ ഉന്മൂലനാശം. ഒരിക്കല് ഈ നാടത് തിരസ്‌ക്കരിച്ചതാണ്. അന്നത് ശരിയായ ദിശയിലായിരുന്നില്ല. വര്‍ഗ്ഗ ശത്രുക്കളല്ല. വര്‍ഗ്ഗ വഞ്ചകരാണിന്ന് നമുക്കു ചുറ്റും. അനിഹിലേഷനു പകരം പുതിയൊരു പേരിടാം. ആന്റിവൈറസ് ഓപ്പറേഷന്. ഈ സിസ്റ്റം തകര്‍ക്കുന്ന വൈറസുകളെ ഇല്ലായ്മ ചെയ്യല്.''\nഓഗസ്റ്റ് 14 അര്‍ദ്ധരാത്രി. ദില്ലിയിലെ ചെങ്കോട്ടയില് ദേശീയ പതാക ഉയര്‍ന്ന അതേ ദിവസം. കോഴിക്കോട് കല്ലായി റോഡിലുള്ള കമ്മ്യൂണിസ്റ്റ് പാര്‍ട്ടി ആപ്പീസിന്റെ മുറ്റത്ത് ദേശീയപതാക ഉയര്‍ത്തിമടങ്ങുമ്പോള് സഖാവിന്റെ മനസ്സില് മൗനനൊമ്പരത്തിന്റെ ഒരിഴ ബാക്കി കിടന്നു. പൂര്‍ത്തിയാകാതെപോയ ദേശീയ ജനാധിപത്യവിപ്ലവം. അതിനുവേണ്ടി എത്രയെത്ര ധീരസഖാക്കള് ജീവന് ബലി നല്‍കി; മൊറാഴ, തലശ്ശേരി, മട്ടന്നൂര്, കയ്യൂര്, കൊച്ചി, മുഴുക്കൈ, പുന്നപ്ര, കാട്ടൂര്, വയലാര്, ഒളതല, മേനാശ്ശേരി, കരിവള്ളൂര്, കാവുമ്പായി, ഒഞ്ചിയം....\nസഖാവ് കൃഷ്ണപിള്ള താഴേക്ക് കുനിഞ്ഞ് എഴുതിക്കൊണ്ടിരുന്ന റിപ്പോര്‍ട്ട് എടുത്തു. അതിന്റെ ചോട്ടില് വിറയ്ക്കുന്ന കൈകൊണ്ടെഴുതി. ''എന്റെ കണ്ണില് ഇരുട്ട് പരക്കുകയാണ്. എന്റെ ശരീരം തളരുകയാണ്. എന്തു സംഭവിക്കുമെന്നെനിക്കറിയാം. സഖാക്കളേ മുന്നോട്ട് മുന്നോട്ട്....''\nനാടിനുവേണ്ടി പോരാടിയതാണോ അവര് ചെയ്ത കുറ്റം? അവര് ചീന്തിയ രക്തമാണ് തിരുവിതാംകൂറിനെ സ്വതന്ത്രമാക്കിയത്. അവര് ബലികൊടുത്ത ഉയിരാണ് ഈ നാടിനെ ജനകീയഭരണത്തിലേക്ക് നയിച്ചത്. സ്വാതന്ത്ര്യത്തിനും ദേശീയതയ്ക്കും വിമോചനത്തിനുംവേണ്ടി തങ്ങള് നടത്തുന്ന അന്തിമപോരാട്ടം എന്ന സ്ഥാനമാണ് അന്ന് പോരാളികള് പുന്നപ്ര-വയലാര് വിപ്ലവത്തിന് നല്‍കിയത്.\nAbout K.V.Mohan Kumar\nകഥാകൃത്ത്, നോവലിസ്റ്റ്, മുന് പത്രപ്രവര്‍ത്തകന്. ആലപ്പുഴയില് ജനനം. കേരളകൗമുദിയിലും മലയാള മനോരമയിലും സ്റ്റാഫ് റിപ്പോര്‍ട്ടറായും സബ് എഡിറ്ററായും പ്രവര്‍ത്തിച്ചു. ഇപ്പോള് ഇന്ത്യന് അഡ്മിനിസ്‌ട്രേറ്റീവ് സര്‍വ്വീസില്. നോവല്, കഥ, ബാലസാഹിത്യം എന്നീ മേഖലകളിലായി പതിനെട്ട് കൃതികള് പ്രസിദ്ധീകരിച്ചിട്ടുണ്ട്.\nBooks by K.V.Mohan Kumar\n468 (Sale Price)\nJeevante Avasanathe Ila


ഭാഗ്യം വരുന്ന വഴി; പഴയ ATM മെഷീന് 22000 രൂപയ്ക്ക് വാങ്ങി; ഒന്നര ലക്ഷം രൂപ ഉടനടി കിട്ടി |rs 1.5 lakh recovered from an old atm machine which they bought for Rs 22K viral video – News18 Malayalam\nഭാഗ്യം വരുന്ന വഴി; പഴയ ATM മെഷീന് 22000 രൂപയ്ക്ക് വാങ്ങി; ഒന്നര ലക്ഷം രൂപ ഉടനടി കിട്ടി\nഎ ടി എം മെഷീന് വാങ്ങാന് ചെലവായ പണത്തിന്റെ ഏഴിരട്ടിയാണ് അവര്‍ക്ക് മെഷീനില് നിന്ന് ലഭിച്ചത്.\nLast Updated : October 06, 2021, 16:51 IST\nഒരാളുടെ ജീവിതത്തില് ഭാഗ്യം വരുന്ന വഴികള് ആര്‍ക്കും പ്രവചിക്കാന് കഴിയില്ല. ഇത്തരത്തില് പഴയ ഒരു എ ടി എം മെഷീനില് നിന്ന് ഒന്നര ലക്ഷം രൂപ ലഭിച്ച ഒരു കൂട്ടം ആളുകളുടെ വീഡിയോയാണ് ഇപ്പോള് ഇന്റര്‍നെറ്റില് വൈറലായി മാറിയിരിക്കുന്നത്. വെറും 300 ഡോളറിന് (22,000 രൂപ) വാങ്ങിയ ഒരു പഴയ എ ടി എം മെഷീനില് നിന്ന് 2000 ഡോളര് (1.5 ലക്ഷം രൂപ) ആണ് ഇവര് കണ്ടെത്തിയത്. എടിഎം മെഷീനുള്ളില് എന്താണ് ഉള്ളതെന്ന് അറിയാന് മെഷീന് തുറക്കുന്ന രണ്ട് പേരെയാണ് വീഡിയോയില് ആദ്യം കാണിക്കുന്നത്. ഡ്രില്ലിംഗ് മെഷീനും ചുറ്റികയുമൊക്കെ ഉപയോഗിച്ചാണ് ഇവര് മെഷീന് തുറക്കുന്നത്. ഇതിനിടെയാണ് അവിചാരിതമായി മെഷീനില് നിന്ന് പണം കണ്ടെത്തിയത്. വീഡിയോ ഇതിനോടകം ഇന്റര്‍നെറ്റില് വൈറലായി കഴിഞ്ഞു.\n'ക്യാപ്റ്റന് സാഹില്' എന്ന യൂട്യൂബ് ചാനലാണ് വീഡിയോ പങ്കുവച്ചിരിക്കുന്നത്. വീഡിയോ റെക്കോര്‍ഡു ചെയ്യുന്ന വ്യക്തി ഈ മെഷീന് ഇവര്‍ക്ക് എങ്ങനെ ലഭിച്ചു എന്ന കാര്യങ്ങളും മറ്റും വിശദീകരിക്കുന്നത് കേള്‍ക്കാം. മെഷീനിന്റെ താക്കോല് ഇല്ലാത്തതിനാല് മുന് ഉടമ ഇത് വിറ്റതായാണ് അദ്ദേഹം വീഡിയോയില് പറയുന്നത്.\n20 മിനിട്ടും 16 സെക്കന്റും ദൈര്‍ഘ്യമുള്ള ഈ വീഡിയോ ക്ലിപ്പില് പല ഉപകരണങ്ങള് മാറി മാറി ഉപയോഗിച്ച് മെഷീന് തുറക്കാന് ശ്രമിക്കുന്നത് കാണാം. ഒടുവില് പണം സൂക്ഷിക്കുന്ന പെട്ടിയില് ഒരു വിടവ് ഉണ്ടാക്കുകയും ചെയ്യുന്നുണ്ട്. അങ്ങനെ ഒടുവില് അവര് പണം കണ്ടെത്തി. നോട്ടുകള് കീറാനുള്ള സാധ്യത ഒഴിവാക്കി വളരെ ശ്രദ്ധാപൂര്‍വ്വമാണ് അവര് പണം പുറത്തെടുക്കുന്നത്.\nഎ ടി എം മെഷീന് വാങ്ങാന് ചെലവായ പണത്തിന്റെ ഏഴിരട്ടിയാണ് അവര്‍ക്ക് മെഷീനില് നിന്ന് ലഭിച്ചത്. സോഷ്യല് മീഡിയയില് പോസ്റ്റ് ചെയ്തതിനുശേഷം വീഡിയോ ക്ലിപ്പിന് ധാരാളം ലൈക്കുകളും കമന്റുകളും ലഭിച്ചിട്ടുണ്ട്. ഇതുവരെ ഏകദേശം 4000ഓളം പേര് വീഡിയോ കണ്ടുകഴിഞ്ഞു. പണം എടിഎമ്മില് നിക്ഷേപിച്ചയാള്‍ക്കും ഒരു പങ്ക് കൊടുക്കണമെന്ന് വീഡിയോ കണ്ട ഒരു സോഷ്യല് മീഡിയ ഉപയോക്താവ് കമന്റ് ചെയ്തു.\nപണം ലഭിക്കാത്തതിനെ തുടര്‍ന്ന് യുവാവ് പെട്രോള് ഒഴിച്ച് എ ടി എമ്മിന് തീയിട്ട വാര്‍ത്ത ഏതാനും മാസങ്ങള്‍ക്ക് മുമ്പ് റിപ്പോര്‍ട്ട് ചെയ്തിരുന്നു. കൊച്ചിന് യൂണിവേഴ്‌സിറ്റി ക്യാംപസില് ആണ് സംഭവം. എസ് ബി ഐയുടെ എ ടി എമ്മില് നിന്ന് പണം പിന്‍വലിക്കാന് സാധിക്കാതെ വന്നതിനെ തുടര്‍ന്നാണ് ഇയാള് എ ടി എമ്മിന് തീയിട്ടത്. കുപ്പിയില് പെട്രോളുമായി ആണ് യുവാവ് എ ടി എം കൗണ്ടറില് എത്തിയത്. പിന്നീട് കാര്‍ഡ് എടുത്ത് മെഷീനില് ഇട്ടു. പണം കിട്ടാതെ വന്നതിനെ തുടര്‍ന്ന് എ ടി എം മെഷീനില് പെട്രോള് ഒഴിച്ച് തീ വെയ്ക്കുകയായിരുന്നു. തീ വളരെ വേഗത്തില് പടര്‍ന്നു പിടിക്കുകയും ചെയ്തു.\nFirst published: October 06, 2021, 16:46 IST


പെൺകുട്ടിയെ ആക്രമിച്ച യുവാവ് കഞ്ചാവുമായി പിടിയിൽ : Deepika.com Nattu Visesham\nThursday, January 20, 2022 10:50 PM IST\nമണിമല: രാത്രി സഹോദരനോടൊപ്പം വീട്ടിലേക്കു പോയ യുവതിയെ ആക്രമിച്ച പ്രതിയെ കഞ്ചാവുമായി മണിമല പോലീസ് പിടികൂടി. മണിമല തേക്കനാൽ അരുൺ തോമസി(26)നെയാണ് ബുധനാഴ്ച രാത്രി പോലീസ് പിടികൂടിയത്.\nരാത്രി 10.30ന് വീട്ടിലേക്കു പോവുകയായിരുന്ന വള്ളംചിറ സ്വദേശിയായ ടിനുവിനെയും സഹോദരിയെയും തടഞ്ഞുനിർത്തി അരുൺ മർദിക്കുകയായിരുന്നു. ബന്ധുവിന്‍റെ മാമ്മോദീസായ്ക്കുശേഷം ബൈക്കിൽ വീട്ടിലേക്കു പോകവേയാണ് ഇരുവർക്കും മർദനമേറ്റത്. മർദനത്തെത്തുടർന്ന് യുവതി നിലത്തുവീണു.\nപിന്നീട് ബൈക്കിൽ രക്ഷപ്പെട്ട ഇരുവരെയും അരുൺ പിറകേ ചെന്ന് വീണ്ടും ആക്രമിക്കാൻ ശ്രമിച്ചു. യുവതിയുടെ വീട്ടുകാർ പരാതി നൽകിയതോടെ പോലീസ് അരുണിനെ പിടികൂടുമ്പോൾ വിൽപനയ്ക്കായി സൂക്ഷിച്ച കഞ്ചാവ് കണ്ടെത്തുകയായിരുന്നു. കഞ്ചാവുകടത്തിന് മുമ്പും പോലീസ് പിടിയിലായിട്ടുണ്ട് ഫോട്ടോഗ്രഫർകൂടിയായ അരുൺ.\nമണിമല ബസ് സ്റ്റാൻഡിലെ ഓട്ടോ ഡ്രൈവറെ മർദ്ദിച്ച കേസിലും പ്രതിയാണ് അരുൺ.


ഇന്ത്യൻ ലൈസൻസ് ഉണ്ടോ ? എന്നാൽ ഈ രാജ്യങ്ങളിൽ കറങ്ങിനടക്കാം - Trending Kerala\nയാത്രയെ വളരെയധികം ഇഷ്ട്ടപ്പെടുന്നവരാണ് എല്ലാവരും തന്നെ.യാത്ര എന്നത് മനുഷ്യനും, മണ്ണും, കാടും, കടലും തമ്മിലുള്ള ബന്ധത്തെ ഊട്ടി ഉറപ്പിക്കാൻ സഹായിക്കുന്നു. അതു കൊണ്ട് തന്നെ ഇന്ന് യാത്രികരും കൂടുതലാണ്. പക്ഷെ യാത്രികരെ പലപ്പോഴും പിന്നോട്ട് നിർത്തുന്ന ഒരു കാര്യം എന്നത് വാഹനവും, ലെസൻസുമാണ്. ആയത് കൊണ്ട് തന്നെ പല യാത്രികരും ഇന്റർനാഷണൽ ലൈസൻസ് എടുക്കാൻ നിർബന്ധിതരാകാറുമുണ്ട്.\nപക്ഷെ നമ്മളറിയാതെ പോകുന്ന ഒരു കാര്യമുണ്ട്, ചില വിദേശ രാജ്യങ്ങളിൽ ഇന്ത്യൻ ലൈസൻസുമായി യാത്ര ചെയ്യാൻ സാധിക്കും. അത്തരം ചില രാജ്യങ്ങൾ പരിചയപ്പെടാം.\n1 ) ഓസ്ട്രേലിയ\nരണ്ടാം ലോക മഹായുദ്ധത്തിന് ശേഷം സ്വർണം കണ്ടെത്തിയതിനെ തുടർന്ന് ഓസ്ട്രേലിയയിൽ കുടിയേറ്റം ആരംഭിച്ചു. പിന്നീട് അമേരിക്കയുമായി ഓസ്ട്രേലിയ അടുപ്പത്തിലാവുകയും ചെയ്തു. ഈ ബന്ധം ഓസ്ടേലിയയുടെ വളർച്ചയെ വളരെയധികം സ്വാധീനിച്ചു. പ0നം, ജോലി അതിലുപരി വെക്കേഷനുകൾക്ക് പോലും ഇന്ത്യ ഓസ്ട്രേലിയയെ തിരഞ്ഞെടുക്കാറുണ്ട്. നിലവിൽ ഓസ്ട്രേലിയയിൽ പൊതുഗതാതത്തിന് ഇന്ത്യൻ ലൈസൻസ് അനുവദിനിയമാണ്. അതു കൊണ്ട് തന്നെ ഡ്രൈവറെ ആശ്രയിക്കാതെ യാത്ര സുഖമമാക്കാവുന്നതാണ്.\n2) ന്യൂസ് ലാൻഡ്\nനീണ്ടു പരന്നു കിടക്കുന്ന ന്യൂസലാൻഡ് റോഡിലൂടെ കാഴ്ച്ച കണ്ട് ഉല്ലസിക്കാൻ ഇന്ത്യൻ ലൈസൻസുള്ള നമുക്ക് സാധ്യമാണ്. ന്യൂസിലാൻഡും ഓസ്ട്രേലിയയും അയൽപക്കക്കാരാണ്.\nചോക്ലറ്റിന്റെയും ചീസിന്റെയും കുത്തകയായ സ്വിറ്റ്സർലാൻഡിൽ ടൂറിസ്റ്റ് കാഴ്ച്ചകളിലും ഒട്ടും പുറകിലല്ല താനും. ഇവിടെയും ഇന്ത്യൻ ലൈസൻസിൽ നിരത്തുകളിൽ വാഹനം ഓടിക്കാവുന്നതാണ്. വാഹനപകടങ്ങൾ പെതുവെ കുറവായത് കൊണ്ട് തന്നെ വിദേശ രാജ്യത്താണെന്ന ഭയമില്ലാതെ വാഹനം ഓടിക്കാവുന്നതാണ്.\nനാവിലൂറും രുചിയുള്ള ഫ്രഞ്ച് ഭക്ഷണവും, വൈനും ലോകരാജ്യങ്ങളെ ഫ്രാൻസിലേക്ക് ആകർഷിക്കാറുണ്ട്. ഇവിടെ ഇന്ത്യൻ ലൈസൻസുള്ള ഒരോ ഇന്ത്യൻ പൗരനും തെരുവിലൂടെ കഴ്ച്ചകൾ കണ്ട് വാഹനം ഓടിക്കാവുന്നതാണ്. പക്ഷെ വാഹനം വാടകക്ക് എടുക്കുമ്പോൾ ലൈസൻസ് ഫ്രഞ്ച് ഭാഷയിലേക്ക് മാറ്റാൻ മറക്കരുത് എന്ന് മാത്രം.\nപ്രത്യേകിച് പേപ്പർ വർക്കുകളോ, ടെസ്റ്റുകളോ കൂടാതെ തന്നെ ഇവിടെ ഇന്ത്യൻ ലൈസൻസുമായി വാഹനം ഓടിക്കാവുന്നതാണ്. പക്ഷെ മൂന്ന് മാസം മാത്രമാണ് ഇത് അനുവദിക്കുക. മൂന്നു മാസത്തിനു ശേഷം ഇവിടുത്തെ ലൈസൻസ് എടുത്തേണ്ടി വന്നേക്കാം.\nഇന്ത്യക്കാർ ഏറ്റവും കൂടുതൽ ജോലിക്കും മറ്റും ആശ്രയിക്കുന്ന ഒരു രാജ്യമാണ് സിംഗപ്പൂർ. ഇവിടെ 18 വയസ്സിനു മുകളിൽ പ്രായമുള്ള ഇന്ത്യൻ ലൈസൻസ് ഉള്ള എല്ലാവർക്കും വാഹനം ഓടിക്കാവുന്നതാണ്. പക്ഷെ 12 മാസം മാത്രമാണ് ഇന്ത്യൻ ലൈസൻസ് ഉപയോഗിച്ച് വാഹനം ഓടിക്കാൻ സാധിക്കുകയുള്ളൂ. പിന്നീട് സിംഗപ്പൂർ ലൈസൻസ് ഹാജറാക്കണം. അത് ഇംഗ്ലീഷിലാണെന്ന് ഉറപ്പു വരുത്തുകയും വേണം.\n7 ) കാനഡ\nഇവിടെ 60 ദിവസം വരെ ഇന്ത്യൻ ലൈസൻസ് ഉപയോകിച്ച് മഞ്ഞുമൂടിയ പർവ്വതങ്ങൾക്കിടയിലൂടെ നമ്മുക്ക് വാഹനം ഓടിച്ച് കറങ്ങി നടക്കാവുന്നതാണ്. 60 ദിവസത്തിന് ശേഷം കനേഡിയൻ ലൈസൻസ് നിർബന്ധമാണ്.\n8 ) ജർമ്മനി\nആറു മാസം വരെയാണ് ഇന്ത്യൻ ലൈസൻസ് ജർമ്മനിയിൽ അനുവദിക്കുകയുള്ളൂ. ഈ സമയത്ത് ലൈസൻസിന്റെ ഇംഗ്ലീഷ് കോപ്പി കരുതാൻ മറക്കരുത്.\n10 ലക്ഷത്തിനു നിർമിച്ച ഒരു അടിപൊളി വീടിന്റെ കാഴ്ചകൾ കാണാം |ബാധ്യതയാവില്ലിനി വീട്…\nചെറിയ ബഡ്ജറ്റിൽ നിർമിച്ച ഒരു മോഡേൺ വീട്\nസംസ്ഥാനത്ത് ഇന്ന്3ആരോഗ്യ പ്രവർത്തകർക്കുൾപ്പെടെ 10 പേർക്ക് കൂടി കോവിഡ്…


പ്രിയങ്ക ചോപ്രയുടെ പേരിൽ നിയമസഭയിൽ വാക്കേറ്റം\nനിയമസഭയിൽ ഭരണപക്ഷവും പ്രതിപക്ഷവും തമ്മിൽ ഏറ്റുമുട്ടലുണ്ടാകുന്നത് സാധാരണ വിഷയമാണ്. എന്നാൽ അതൊരു നടിയുടെ പേരിൽ നടക്കുന്നത് ആദ്യസംഭവമായിരിക്കും. ബോളിവുഡ് നടി പ്രിയങ്ക ചോപ്രയാണ് കഥയിലെ നായിക. ആസാം നിയമസഭയിലാണ് പ്രിയങ്ക ചോപ്ര വില്ലത്തിയായത്.\nസംഭവം ഇങ്ങനെയാണ്, നടി പ്രിയങ്ക ചോപ്ര ആസാം ടൂറിസം ബോർഡിന്‍റെ ബ്രാൻഡ് അംബാസഡർ കൂടിയാണ്. ആസാമിന്‍റെ വിനോദസഞ്ചാരരംഗത്തെ പ്രമോഷന് വേണ്ടി പ്രിയങ്കയുടെ പർപ്പിൾ പെപ്പിൾ പിക്ചേഴ്സുമായാണ് ടൂറിസം ബോർഡ് കരാർ ഒപ്പിട്ടത്. പ്രമോഷൻ പരിപാടിയുടെ ഭാഗമായി ഓസം ആസാം എന്ന പേരിൽ ഒരു വീഡിയോയും പ്രിയങ്കയും സംഘവും പുറത്തിറക്കി.\nഇതാണ് സകല പൊല്ലാപ്പിനും കാരണമായത്. പ്രതീക്ഷിച്ച പോലെ ഈ വീഡിയോ ക്ലിക്കായില്ല.ഫ്ളോപ്പാവുകയും ചെയ്തു. പ്രിയങ്കയുടെ കന്പനിയുമായി സർക്കാർ ഉണ്ടാക്കിയ കരാറിനെ നിയമസഭയിൽ പ്രതിപക്ഷം ചോദ്യം ചെയ്തു. പ്രിയങ്കയുമായി രണ്ട് വർഷത്തെ കരാറാണ് ഉണ്ടാക്കിയിരിക്കുന്നതെന്ന് ടൂറിസം മന്ത്രി ഹിമന്ത ബിശ്വ ശർമ്മ സഭയിൽ വിശദീകരിച്ചു. കരാറിന്‍റെ കാലാവധി വിശദീകരിച്ച മന്ത്രി പക്ഷേ എത്ര രൂപയ്ക്കാണ് നടിയുമായി കരാറുണ്ടാക്കിയതെന്ന് സഭയിൽ പറഞ്ഞില്ല. പണം വാങ്ങാതെയാണ് പ്രിയങ്ക പ്രചാരണം നടത്തുന്നതെന്നായിരുന്നു മന്ത്രി നേരത്തെ പറഞ്ഞിരുന്നത്.\nവ്യക്തത ആവശ്യപ്പെട്ട് സഭയിൽ വാക്ക് തർക്കം തുടങ്ങി. 2.37 കോടി രൂപയാണ് പ്രിയങ്കയുടെ കന്പനിക്ക് നൽകിയതെന്ന് മന്ത്രി പിന്നീട് അറിയിച്ചു. പ്രിയങ്കയുടേയും സംഘത്തിന്‍റെയും ആസാം സന്ദർശനത്തിന് ടൂറിസം വകുപ്പ് പൊടിച്ചത് 42 ലക്ഷം രൂപയാണെന്നും മന്ത്രി സഭയെ അറിയിച്ചു.\nബിജെപി സർക്കാർ പൊതുജനങ്ങളുടെ പണം ധൂർത്തടിക്കുകയാണെന്ന് ആരോപിച്ച് പ്രതിപക്ഷം സഭ തടസപ്പെടുത്തുക വരെ ചെയ്തു.


പെന്‍ഷന് തുക നല്‍കിയില്ല; അമ്മയെ ഷോക്കടിപ്പിച്ച് കൊല്ലാന് ശ്രമിച്ച മകന് അറസ്റ്റില് - Samakalika Malayalam\nപെന്‍ഷന് തുക കൊടുത്തില്ല; അമ്മയെ ഷോക്കടിപ്പിച്ച് കൊല്ലാന് ശ്രമിച്ച മകന് അറസ്റ്റില്\nBy സമകാലിക മലയാളം ഡെസ്‌ക് | Published: 12th May 2019 05:51 AM |\nLast Updated: 12th May 2019 05:51 AM | A+A A- |\nകുമളി: പെന്‍ഷന് തുക നല്‍കാത്തതിനെ തുടര്‍ന്ന് 70 വയസ്സുള്ള അമ്മയെ ഷോക്കടിപ്പിച്ചു കൊല്ലാന് ശ്രമിച്ച സംഭവത്തില് മകന് അറസ്റ്റില്. കുമളി ചെങ്കര എച്ച്എംഎല് എസ്‌റ്റേറ്റ് പത്താം നമ്പര് ലയത്തില് താമസിക്കുന്ന രാജേന്ദ്രന് (47) ആണ് അറസ്റ്റിലായത്. വീട്ടുവാതിലിന്റെ താഴില് വൈദ്യുതി പ്രവഹിപ്പിച്ചാണ് അമ്മയെ കൊല്ലാന് ശ്രമിച്ചത്.\nഅമ്മ മരിയ സെല്‍വവും ഏകമകനായ രാജേന്ദ്രനും മാത്രമാണു വീട്ടില് താമസിക്കുന്നത്. കഴിഞ്ഞ ദിവസം അമ്മ പുറത്തുപോയ സമയത്ത്2താഴുകള് കൊണ്ടു വീടു പൂട്ടിയ ശേഷം ഈ താഴുകളിലേക്കു വൈദ്യുതി കണക്ഷന് നല്‍കുകയായിരുന്നു. അമ്മ തിരികെ വന്നു വീടിന്റെ കതകില് തൊട്ടതോടെ ഷോക്കേറ്റു തെറിച്ചുവീണു. കെഎസ്ഇബി ഉദ്യോഗസ്ഥര് എത്തിയാണു കണക്ഷന് വിച്ഛേദിച്ചത്.\nഭാര്യയും മക്കളുമായി പിണങ്ങിക്കഴിയുകയാണു തയ്യല്‍ത്തൊഴിലാളിയായ രാജേന്ദ്രന്. അമ്മയുമായി ഇടയ്ക്കിടെ വഴക്കിടാറുണ്ടെന്ന് അയല്‍ക്കാര് പൊലീസിനെ അറിയിച്ചു. അമ്മയ്ക്കു ലഭിക്കുന്ന പെന്‍ഷന് തുക വേണമെന്ന് ആവശ്യപ്പെട്ട് കഴിഞ്ഞ ദിവസം വഴക്കിട്ടു വീട്ടില് നിന്ന് ഇറങ്ങിപ്പോയിരുന്നുവെന്നു പൊലീസ് കണ്ടെത്തി. ഇതുസംബന്ധിച്ച വൈരാഗ്യത്തില് ചെയ്തതാണെന്നാണു പൊലീസിന്റെ നിഗമനം. കൊലപാതകശ്രമത്തിനു രാജേന്ദ്രനെതിരെ കേസെടുത്തു. നാളെ കോടതിയില് ഹാജരാക്കും. ആശുപത്രിയിലെ ചികിത്സയ്ക്കു ശേഷം മരിയ സെല്‍വം വീട്ടിലേക്കു മടങ്ങി.\nഅറസ്റ്റില് മകന് കൊല്ലാന് പെന്‍ഷന് തുക അമ്മയെ ഷോക്കടിപ്പിച്ചു


‘വിരട്ടല്, അത് വേണ്ട, അതിനുള്ള ശേഷി നിങ്ങള്‍ക്കില്ല’; ബിജെപിയുടെ ഭീഷണിക്ക് പിണറായിയുടെ മറുപടി - The Newsrupt\n‘വിരട്ടല്, അത് വേണ്ട, അതിനുള്ള ശേഷി നിങ്ങള്‍ക്കില്ല’; ബിജെപിയുടെ ഭീഷണിക്ക് പിണറായിയുടെ മറുപടി\nPosted7Jan 2019 at 12:54 PM\nസ്വകാര്യസ്വത്തിന് സുരക്ഷയ്ക്കും അക്രമം തടയാനും ഓര്‍ഡിനന്‍സ്. സ്വകാര്യസ്വത്തിന് പൊതുമുതലിന് സമാനമായ സംരക്ഷണം നല്‍കും. ബന്ദിന് ആഹ്വാനം ചെയ്യുന്നവരില് നിന്നും നഷ്ടം ഈടാക്കും. \nശബരിമല യുവതീപ്രവേശനത്തേത്തുടര്‍ന്ന് സംസ്ഥാനത്ത് അരങ്ങേറിയ അക്രമങ്ങളില് ബിജെപി, സംഘ്പരിവാര് സംഘടനകള്‍ക്കെതിരെ ആഞ്ഞടിച്ച് മുഖ്യമന്ത്രി പിണറായി വിജയന്. ബിജെപിയുടെയും ആര്‍എസ്എസിന്റേയും വിരട്ടല് കേരളത്തില് വിലപ്പോവില്ലെന്നും നിങ്ങള്‍ക്ക് അതിന് ശേഷിയില്ലെന്നും മുഖ്യമന്ത്രി പറഞ്ഞു.\nമന്ത്രിസഭായോഗത്തിന് ശേഷം വിളിച്ചുചേര്‍ത്ത വാര്‍ത്താസമ്മേളനത്തിലായിരുന്നു മുഖ്യമന്ത്രിയുടെ പ്രതികരണം. സ്വകാര്യസ്വത്തിന് സുരക്ഷയ്ക്കായും അക്രമം തടയാനുമുള്ള ഓര്‍ഡിനന്‍സിന് മന്ത്രിസഭയുടെ അനുമതി ലഭിച്ചതായി മുഖ്യമന്ത്രി വ്യക്തമാക്കി. സ്വകാര്യസ്വത്തിന് പൊതുമുതലിന് സമാനമായ സംരക്ഷണം നല്‍കും. ബന്ദിന് ആഹ്വാനം ചെയ്യുന്നവരില് നിന്നും നഷ്ടം ഈടാക്കും. ഹര്‍ത്താലിനെതിരെ നിയമനിര്‍മ്മാണം ആലോചനയില് ഇല്ലെന്നും മുഖ്യമന്ത്രി കൂട്ടിച്ചേര്‍ത്തു.\nകേരളബാങ്കിന് വേണ്ടി സഹകരണ നിയമ ഭേദഗതി കൊണ്ടുവരാനും മന്ത്രിസഭായോഗത്തില് തീരുമാനമായി. കേരള ബാങ്ക് ജില്ലാ ബാങ്കുകള് ലയിപ്പിക്കാനുള്ള നിയമത്തിലാണ് ഭേദഗതി. ഭരണസമിതിയില് മൂന്നില് രണ്ട് ഭൂരിപക്ഷമെന്നത് കേവല ഭൂരിപക്ഷമാക്കി.\nഅക്രമസംഭവങ്ങള് സംസ്ഥാനസര്‍ക്കാരിന് ഇത് ഒരു കാരണവശാലും അംഗീകരിക്കാന് കഴിയില്ല. നാട്ടിലെ ജനങ്ങളും ആഗ്രഹിക്കുന്നത് അതാണ്. പൗരന്‍മാരുടെ സ്വത്തിനും ജീവനും സുരക്ഷിതത്വം നല്‍കുക എന്നത് സംസ്ഥാനസര്‍ക്കാരിന്റെ ഉത്തരവാദിത്തമാണ്. ഇത് കണക്കിലെടുത്തുകൊണ്ട് ആവശ്യമായ നടപടികള്‍ക്കൊപ്പം തന്നെ നിയമവും ശക്തിപ്പെടുത്തേണ്ടതുണ്ട് എന്നാണ് കാണുന്നത്. പൗരന്‍മാരുടെ സ്വത്തിനും സുരക്ഷയ്ക്കും സമൂഹത്തിലെ വര്‍ഗീയമായ ധ്രുവീകരണങ്ങള് അക്രമപ്രവര്‍ത്തനങ്ങളെ ശക്തമായി നേരിടുന്നതിന് ഒരു നിയമം സംസ്ഥാനത്ത് ആവിഷ്‌കരിക്കണമെന്ന് ഇന്ന് ചേര്‍ന്ന മന്ത്രിസഭായോഗം തീരുമാനിച്ചു. ഓര്‍ഡിനന്‍സ് പുറപ്പെടുവിക്കാന് നടപടികള് സ്വീകരിച്ചു. സ്വകാര്യവസ്തുക്കള് നശിപ്പിക്കുന്നത് തടയല് ഓര്‍ഡിനന്‍സ് 2019. വര്‍ഗീയ സംഘര്‍ഷങ്ങളുടെ ഭാഗമായാണെങ്കിലും അല്ലെങ്കിലും പൊതുമുതല് നശിപ്പിക്കുക, ഹര്‍ത്താലും ബന്ദും നടത്തി സ്വകാര്യസ്വത്തുക്കള് നശിപ്പിക്കുക എന്നിവ തടയുകയാണ് ലക്ഷ്യം. സ്വകാര്യസ്വത്തുക്കള് നശിപ്പിക്കുന്നതിന് പൊതുമുതല് നശിപ്പിക്കുന്നതിന് സമാനമായ കുറ്റം എന്ന നിലയിലേക്ക് കൊണ്ടുവരികയാണ്. നഷ്ടപരിഹാരം അക്രമപ്രവര്‍ത്തനങ്ങള്‍ക്ക് നേതൃത്വം കൊടുത്തവരില് നിന്ന് ഈടാക്കാനുള്ള നടപടികളും ലക്ഷ്യം വെക്കുന്നുണ്ട്. അക്രമപ്രവര്‍ത്തനങ്ങള്‍ക്ക് നേതൃത്വം കൊടുക്കുന്നവരെ പിടികൂടും.\nമുന്നോക്ക സമുദായക്കാര്‍ക്ക് സാമ്പത്തിക സംവരണം ഏര്‍പ്പെടുത്തിക്കൊണ്ടുള്ള കേന്ദ്രസര്‍ക്കാര് നീക്കത്തെ മുഖ്യമന്ത്രി സ്വാഗതം ചെയ്തു. നിലവിലുള്ള സംവരണത്തെ അട്ടിമറിക്കരുതെന്ന് മുഖ്യമന്ത്രി ആവശ്യപ്പെട്ടു.\nഅക്രമം നടത്തിയവരെ അറസ്റ്റ് ചെയ്യരുതെന്ന് പറയുന്നത് കേട്ടു. അത് വേറെ സംസ്ഥാനത്ത് പോയി പറഞ്ഞാല് മതി. കേരളത്തില് വേണ്ട. മറ്റ് ചില സംസ്ഥാനങ്ങളില് നിങ്ങള് അക്രമം കാണിച്ചാല് ആ അക്രമികളെ പൊലീസ് പിടിക്കുന്നുണ്ടാവില്ല. ഇന്ത്യയിലെ വിവിധ സംസ്ഥാനങ്ങളില് നിരവധി സംഭവങ്ങള് അറിയാമല്ലോ. പട്ടാപ്പകല് കൊല നടത്തിയിട്ടും പിടിക്കുന്നില്ല. ആ സംരക്ഷണം ഇവിടെ കിട്ടുമെന്നാണ് പ്രതീക്ഷിക്കുന്നതെങ്കില് അതിവിടെ നടക്കില്ല എന്ന് അവര് മനസിലാക്കിക്കൊള്ളണം. പിന്നെ വിരട്ടല്, അതൊന്നും ഇങ്ങോട്ട് വേണ്ട. അതിന്റെയൊക്കെ കാലം കഴിഞ്ഞുപോയി. അതിനുള്ള ശേഷിയൊന്നും നിങ്ങള്‍ക്കില്ല എന്ന് മനസിലാക്കണം. അതാണ് അവരോട് പറയാനുള്ളത്.\nക്രമസമാധാനനില തകര്‍ന്നെന്നാരോപിച്ച് സംസ്ഥാനത്ത് പ്രസിഡന്റ് ഭരണം കൊണ്ടുവരണമെന്ന് ബിജെപി പാര്‍ലമെന്റില് ആവശ്യപ്പെട്ടതിനേയും മുഖ്യമന്ത്രി രൂക്ഷമായി വിമര്‍ശിച്ചു. കേരളത്തിന്റെ ക്രമസമാധനം തകര്‍ക്കണം എന്ന് ആര്‍എസ്എസിനും ബിജെപിയ്ക്കും ആഗ്രമുണ്ടെന്നത് വലിയ വസ്തുതതയാണ്. അതിനുവേണ്ടിയുള്ള നടപടികള് നല്ല നിലയ്ക്ക് അവര് സ്വീകരിച്ചുവരികയാണ്. ഹര്‍ത്താലിനോടനുബന്ധിച്ച് ബോധപൂര്‍വ്വമായി ആക്രമണങ്ങള് അഴിച്ചുവിട്ടു. അക്രമസംഭവങ്ങള് ആകെ എടുത്ത് പരിശോധിച്ചാല് 91.71 ശതമാനവും സംഘ്പരിവാര് സംഘടനകളാണ് അക്രമം നടത്തിയത്. ആരേയും ഒഴിവാക്കിയില്ല, ജനപ്രതിനിധികള്‍ക്ക് നേരെ ആക്രമണം നടന്നിട്ടുണ്ട്, മാധ്യമപ്രവര്‍ത്തകര്‍ക്ക് നേരെ, വീടുകള്‍ക്ക് നേരെ ആക്രമണമുണ്ടായി. നിരവിധി പൊതുകെട്ടിടങ്ങള് തകര്‍ക്കുന്ന അവസ്ഥയുണ്ടായി, നിരവധി പാര്‍ട്ടി ഓഫീസുകള് തകര്‍ത്തു. ഇതെല്ലാം മുന്‍കൂട്ടി ആസൂത്രണം ചെയ്തതാണ്. മറ്റ് ചിലത് മനസില് കണ്ടുകൊണ്ടാണ് സംഘ്പരിവാര് ഇതെല്ലാം ചെയ്തത്. അതൊന്നും നടക്കുന്നില്ല എന്ന നിരാശ അവര്‍ക്കുണ്ട്. കേരളം ഇതെല്ലാം നടന്നിട്ടും ഭദ്രമായി തന്നെ നില്‍ക്കുന്നു. സമാധാനപരമായി മുന്നോട്ടുപോകുന്നു. ശബരിമലയിലേക്ക് മറ്റ് സംസ്ഥാനങ്ങൡ നിന്നുള്ളവര് നല്ല രീതിയില് വരുന്നു. കേരളത്തിന്റെ ക്രമസമാധാനനില ഒരു തരത്തിലും തകര്‍ന്നിട്ടില്ല എന്ന അവസ്ഥ ഇവിടെ നിലനില്‍ക്കുന്നു. അപ്പോള് ക്രമസമാധാനം തകര്‍ക്കുന്നതിന് വേണ്ടി അക്രമപ്രവര്‍ത്തനങ്ങള് ഒരു ഭാഗത്ത് സംഘടിപ്പിക്കുക. അത് സംഘടിപ്പിക്കുന്നത് രാജ്യം ഭരിക്കുന്ന കക്ഷിയുടെ നേതൃത്വത്തില് ആവുക. അവരടക്കമുള്ള സംഘ്പരിവാര് സംഘടനകള് അക്രമങ്ങള് സംഘടിപ്പിക്കുക. എന്നിട്ട് കേരളത്തില് അക്രമമാണ് എന്ന് പറയുക. ഇതാണ് സംഭവിക്കുന്നത്. ഇത് നാട് തിരിച്ചറിയുന്നുണ്ട്. ഇക്കൂട്ടര് വിചാരിച്ചാല്, ഈ നടത്തിക്കൊണ്ടിരിക്കുന്ന പ്രവര്‍ത്തനങ്ങള് മൂലം കേരളത്തില് ഒരു ക്രമസമാധാനഭംഗമോ സംസ്ഥാനത്ത് എന്തെങ്കിലും ഭരണസ്തംഭനമോ ക്രമസമാധനില തകരുന്ന അവസ്ഥയോ ഉണ്ടാകില്ല. എങ്കിലും അക്രമം അക്രമാണ്. അതിന്റെ ഭാഗമായി പീഡനം ഏറ്റുവാങ്ങേണ്ടി വന്ന ജനവിഭാഗങ്ങളുണ്ട്. അതിന് ശക്തമായ നടപടികള് സ്വീകരിക്കുക തന്നെ ചെയ്യുമെന്നും മുഖ്യമന്ത്രി വ്യക്തമാക്കി.\nPinarayi VijayanRSSBJP Kerala


സയ്യീദ് രാജാവിന്റെ ഓര്‍മ്മ പുതുക്കി ദുബായ് മറ്റൊരു ഗിന്നസ് വേള്‍ഡ് റെക്കോര്‍ഡ് കൂടി സ്വന്തം പേരില് കുറിച്ചു..!! - FUTURELINE\n‘ഇത്രയും മനോഹരമായൊരു ചിത്രം റീമേക്ക് ചെയ്യേണ്ടിയിരുന്നില്ല’; ബാംഗ്ലൂര് ഡെയ്‌സിന്റെ തമിഴ് പതിപ്പില് അഭിനയിക്കേണ്ടിയിരുന്നില്ലെന്ന് റാണാ ദഗ്ഗുപതി..!!\nപള്ളിപ്പുറത്തെ വാഹനാപകടം; പൊലിഞ്ഞത് പതിനാറ് വര്‍ഷം ആറ്റുനോറ്റിരുന്ന് കിട്ടിയ കണ്‍മണി..!!\nമാധ്യമപ്രവര്‍ത്തനം ശബ്ദകോലാഹലമായി മാറുന്നു വി എസ്…\nഅഭിമന്യു വധക്കേസില് കുറ്റപത്രം സമര്‍പ്പിച്ചു; കുത്തിയത് സഹലെന്ന് പൊലീസ്..!\nസ്വര്‍ണ വില വര്‍ധിച്ചു; ഗ്രാമിന് 2870 രൂപയില് വ്യാപാരം പുരോഗമിക്കുന്നു..!!\nസയ്യീദ് രാജാവിന്റെ ഓര്‍മ്മ പുതുക്കി ദുബായ് മറ്റൊരു ഗിന്നസ് വേള്‍ഡ് റെക്കോര്‍ഡ് കൂടി സ്വന്തം പേരില് കുറിച്ചു..!!\nആദ്യ ഭരണാധികാരിയും സ്ഥാപക പിതാവുമായ സയ്യീദ് ബിന് സുല്‍ത്താന് അല് നഹ്യാന്റെ ഓര്‍മ്മ പുതുക്കി ദുബായ് മറ്റൊരു റെക്കോര്‍ഡ് കൂടി സ്വന്തം പേരില് ചേര്‍ത്തു. ലോകത്തിലെ ഏറ്റവും വലിയ ‘വ്യോമ പ്രൊജക്ഷന് സക്രീന്’ എന്ന ഗിന്നസ് വേള്‍ഡ് റെക്കോര്‍ഡാണ് ദുബായ് സ്വന്തം പേരില് കുറിച്ചിരിക്കുന്നത്.\n‘ഇയര് ഓഫ് സയ്യീദ്’ ആഘോഷങ്ങളുടെ ഭാഗമായി പ്രശസ്ത റിയല് എസ്റ്റേറ്റ് ഗ്രൂപ്പായ വാസ്സല് അസറ്റ് മാനേജ്‌മെന്റാണ് ദുബായിയുടെ ആകാശത്ത് ഈ ദൃശ്യ വിസ്മയം ഒരുക്കിയത്.\n300 അടി നീളമുള്ള ‘അകാശ പ്രൊജക്ഷന് സക്രീന്’ സയ്യീദ് ബിന് സുല്‍ത്താന് അല് നഹ്യാന്റെ ഓര്‍മ്മ പുതുക്കി ദുബായിലെ മിന്നിത്തിളങ്ങുന്ന ആകാശത്തിന് നടുവിലൂടെ പറന്നുയര്‍ന്നു. സ്‌ക്രീനിന് മുന്നിലും പിന്നിലുമായി രണ്ട് ഹെലികോപ്ടറുകളും അകമ്പടി സേവിക്കുന്നുണ്ടായിരുന്നു. ഇതിലായിരുന്നു പ്രൊജക്ടര് സെറ്റ് ചെയ്ത് വെച്ചിരുന്നത്.\nസയ്യീദ് ബിന് സുല്‍ത്താന് അല് നഹ്യാന്റെ പ്രവര്‍ത്തനങ്ങളെ വിവരിച്ച് കൊണ്ടുള്ള ഒരു ഡോക്യുമെന്ററിയാണ് സ്‌ക്രീനില് പ്രദര്‍ശിപ്പിച്ചത്. മൂന്ന് കിലോമീറ്ററോളം ഈ സ്‌ക്രീന് ആകാശത്ത് കൂടി സഞ്ചരിച്ചു. സ്‌കൈഡൈവ് ദുബായില് നിന്നും ആരംഭിച്ച യാത്ര സബ്ബീല് പാര്‍ക്കില് അവസാനിച്ചു.\nഗിന്നസ് ബുക്ക് പ്രതിനിധികളും ചടങ്ങ് കാണാന് സന്നിഹിതരായിരുന്നു. പ്രവാസികളടക്കം നിരവധി പേരാണ് അകാശത്തെ ദൃശ്യ വിസ്മയം കാണുവാന് നിരത്തില് തടിച്ച് കൂടിയത്. 250 അടി സക്രീന് പറത്തിയ ന്യൂയോര്‍ക്ക് സിറ്റിയുടെ പേരിലായിരുന്നു നിലവിലുണ്ടായിരുന്ന റെക്കോര്‍ഡ്. ഈ റെക്കോര്‍ഡാണ് ദുബായ് മറികടന്നത്.\nPrevious: ശ്രീദേവിയെ അമ്മയായി സങ്കല്‍പ്പിച്ച് യുവാവ് താരത്തിന്റെ മരണാനന്തര ചടങ്ങുകള് നടത്തി..!!\nNext: അങ്ങനെയൊക്കെ അനുകരിക്കാൻ കഴിയുമോ?. അത് ആ പയ്യന്റെ യഥാർഥ ശബ്ദമാണ്. പാട്ടിന്റെ സംഗീതം നിർവഹിച്ച അർജുനൻമാസ്റ്റർ പ്രതികരിക്കുന്നു…..!!\nനിയമസഭാ കൈയാങ്കളി കേസ് എഴുതി തള്ളണമെന്ന അപേക്ഷ,ജനാധിപത്യത്തിന് വെല്ലുവിളി പ്രതിപക്ഷ നേതാവ്…\nഏഷ്യ കപ്പില് തങ്ങളെ വിറപ്പിച്ച ഹോങ്കോങ്ങ് താരങ്ങളെ ഡ്രസ്സിംഗ് റൂമിലെത്തി അഭിനന്ദിക്കുന്നതിന്‍റെ വീഡിയോ വൈറല്…\nനോട്ടുനിരോധന വിഷയത്തില് നിലപാട് വ്യക്തമാക്കി കെ സുരേന്ദ്രന്…\nകന്യാസ്ത്രീ പീഡനം : ബിഷപ്പിന് ലൈംഗികശേഷി പ്രശ്നങ്ങളില്ലെന്ന് റിപ്പോര്‍ട്ട്..\nകനത്ത മഴ : കാണാതായ ട്രക്കിംഗ് സംഘം സുരക്ഷിതരാണെന്ന് ഹിമാചല് മുഖ്യമന്ത്രി..\nവ്യാജരേഖ ചമച്ചതിനും നികുതി വെട്ടിച്ചതിനും അമലയ്ക്കും ഫഹദിനുമെതിരെ കേസ്..!\nഊര്‍മിള ഉണ്ണിക്കെതിരെ രൂക്ഷ പ്രതികരണവുമായി എസ്.ശാരദക്കുട്ടി..!!\nമുമ്പൊരിക്കലും കാണാത്ത വേഷത്തില് ദുര്‍ഖറെത്തുമ്പോള് അമ്പരന്ന് ആരാധകര്..!\nഉല്‍പ്പന്ന ബഹിഷ്കരണം; ബന്ധം വഷളാക്കുമെന്ന് ചൈനീസ് മാധ്യമം.!\nകാവി ചിറകിലേറി രാഷ്ട്രീയത്തിലിറങ്ങാന് രജനികാന്ത്..!


പി.സി ജോര്‍ജിന്റെ വെണ്ണലയിലെ വിദ്വേഷ പ്രസംഗം: ഗൂഢാലോചനയും അന്വേഷിക്കും;\nപി.സി ജോര്‍ജിന്റെ വെണ്ണലയിലെ വിദ്വേഷ പ്രസംഗം: ഗൂഢാലോചനയുണ്ടോ എന്നും അന്വേഷിക്കും; കൊച്ചി സിറ്റി പൊലീസ് കമ്മീഷണര്\n12 May, 2022, 8:40 am\nതിരുവനന്തപുരത്ത് നടത്തിയ വിദ്വേഷ പ്രസംഗത്തിന് പിന്നാലെ പി.സി ജോര്‍ജിനെ വെണ്ണലയില് പ്രസംഗിക്കാന് ക്ഷണിച്ചതില് ഗൂഢാലോചനയുണ്ടോ എന്ന് അന്വേഷിക്കുമെന്ന് കൊച്ചി സിറ്റി പൊലീസ് കമ്മീഷണര് സി.എച്ച് നാഗരാജു.\nവെണ്ണലയിലെ ഒരു ക്ഷേത്രത്തില് സപ്താഹ യജ്ഞത്തിന്റെ ഭാഗമായി നടന്ന പ്രഭാഷണത്തിലാണ് പി.സി ജോര്‍ജ് വിദ്വേഷ പ്രസംഗം നടത്തിയത്. മുന് പ്രസംഗം ആവര്‍ത്തിക്കാനുള്ള സാഹചര്യമുണ്ടെന്ന് മനസിലാക്കിയാണോ ക്ഷണമെന്ന് സംശയമുണ്ട്. സംഘാടകര്‍ക്കെതിരെ ആവശ്യമെങ്കില് കേസെടുക്കുമെന്നും കൊച്ചി സിറ്റി പൊലീസ് കമ്മീഷണര് പറഞ്ഞു.\nവിദ്വേഷ പ്രസംഗത്തിന് കേസുള്ള ആളെ വീണ്ടും വിളിച്ച് കൊണ്ടുവന്ന് സമാന പ്രസംഗം ആവര്‍ത്തിക്കാനുള്ള ശ്രമം സംഘാടകര് ചെലുത്തിയൊ എന്നും അന്വേഷിക്കുമെന്ന് പൊലീസ്. കേസില് പി.സി ജോര്‍ജിന്റെ അറസ്റ്റുണ്ടാകുമെന്നും എന്നാല് തിടുക്കമില്ലെന്നും സി.എച്ച് നാഗരാജു പറഞ്ഞു.\nകേസില് അറസ്റ്റ് തടയണമെന്ന് ആവശ്യപ്പെട്ട് പി.സി ജോര്‍ജ് എറണാകുളം സെഷന്‍സ് കോടതിയെ സമീപിച്ചെങ്കിലും ആവശ്യം കോടതി തള്ളുകയായിരുന്നു. തിങ്കളാഴ്ചയാണ് പി.സി ജോര്‍ജിന്റെ ഹര്‍ജി ഇനി കോടതി പരിഗണിക്കുക.


മികച്ച നേട്ടവുമായി സര്‍ക്കാര് സ്‌കൂളുകള്; പ്രവേശനം നേടുന്ന കുട്ടികളുടെ എണ്ണത്തില് വന് വര്‍ധനവ് - BIGNEWSLIVE | Latest Malayalam News\nകൊച്ചി: സര്‍ക്കാര് സ്‌കൂളുകളില് പ്രവേശനം നേടുന്ന കുട്ടികളുടെ എണ്ണത്തില് വന് വര്‍ധനവ്. മികച്ച നേട്ടവുമായാണ് സര്‍ക്കാര് സ്‌കൂളുകള് മുന്നോട്ട് പോവുന്നത്. പ്രവേശനത്തിനായി എത്തുന്ന കുട്ടികളുടെ എണ്ണത്തില് വര്‍ധനവ് ഉണ്ടായതാണ് ഈ നേട്ടത്തിന് കാരണം. ഇതോടെ സര്‍ക്കാരിന്റെ പൊതുവിദ്യാഭ്യാസ സംരക്ഷണ പദ്ധതികളാണ് വിജയം കണ്ടത്.\nകഴിഞ്ഞ അധ്യയനവര്‍ഷത്തെ അപേക്ഷിച്ച് ഇത്തവണ സംസ്ഥാനത്തൊട്ടാകെ എഴുപതിനായിരത്തിലധികം കുട്ടികള് പ്രവേശനം നേടിക്കഴിഞ്ഞു. മാനദണ്ഡം പാലിക്കാതെ ആരംഭിച്ച പല സിബിഎസ്ഇ സ്‌കൂളുകളും അടച്ച് പൂട്ടല്‍ഭീഷണി നേരിടുന്ന സാഹചര്യത്തിലാണ് നേട്ടവുമായി സര്‍ക്കാര് സ്‌കൂളുകള് മുന്നേറുന്നത്.\nഏതാനും വര്‍ഷങ്ങളായി സര്‍ക്കാര് സ്‌കൂളുകള് വിജയശതമാനത്തിലും പുതുതായി പ്രവേശനം നേടുന്ന വിദ്യാര്‍ത്ഥികളുടെ എണ്ണത്തിലും മികച്ച നേട്ടമാണ് കൈവരിച്ചു കൊണ്ടിരിക്കുന്നത്. പൊതുവിദ്യാഭ്യാസ മേഖലയെ മെച്ചപ്പെടുത്തുന്നതിന് സര്‍ക്കാര് നടത്തി വരുന്ന ശ്രമങ്ങളുടെ ഫലമാണ് ഈ മുന്നേറ്റം.\nTags: educationGovernment schools


പുത്തന് 300 NK അവതരിപ്പിക്കാനൊരുങ്ങി CFമോട്ടോ | CF Moto 300 NK Launch Follow Up\nപുത്തന് 300 NK അവതരിപ്പിക്കാനൊരുങ്ങി CFമോട്ടോ\nചൈനീസ് മോട്ടോര്‍സൈക്കിള് നിര്‍മാതാക്കളായ സിഎഫ് മോട്ടോയുടെ 300 NK -യുടെ ബി‌എസ്6പതിപ്പ് ഉടന് വിപണിയില് എത്തിയേക്കുമെന്ന് റിപ്പോര്‍ട്ട്\nMumbai, First Published Feb 19, 2021, 8:20 AM IST\nചൈനീസ് മോട്ടോര്‍സൈക്കിള് നിര്‍മാതാക്കളായ സിഎഫ് മോട്ടോയുടെ 300 NK -യുടെ ബി‌എസ്6പതിപ്പ് ഉടന് വിപണിയില് എത്തിയേക്കുമെന്ന് റിപ്പോര്‍ട്ട്. ബൈക്കിന്‍റെ വരവിനെ സൂചിപ്പിക്കുന്ന കുറച്ച് പോസ്റ്റുകൾ CF മോട്ടോ സോഷ്യൽ മീഡിയിൽ പങ്കുവെച്ചതായി ഡ്രൈവ് സ്‍പാര്‍ക്ക് റിപ്പോര്‍ട്ട് ചെയ്യുന്നു.\nഒറ്റ നോട്ടത്തിൽ പുതിയ മോഡൽ മുൻഗാമിയേക്കാൾ വ്യത്യസ്തമായി തോന്നില്ല. എന്നാൽ, ഫ്യുവൽ ടാങ്ക് കവറുകളിലും ടാങ്ക് വിപുലീകരണങ്ങളിലും ചെറിയ മാറ്റങ്ങൾ ഉണ്ട്. 300 NK -യുടെ ലോഞ്ചിനെക്കുറിച്ച് കൂടുതൽ വിശദാംശങ്ങൾ CF മോട്ടോ നൽകിയിട്ടില്ല.\nഓൺ‌ലൈനിൽ ബി‌എസ് VI ബൈക്കിന്റെ പുതിയ രണ്ട് സ്പൈ ഷോട്ടുകൾ കാണാം. മോട്ടോർസൈക്കിളിന് പുതിയ റിംമ്മുകളും നൽകിയിരിക്കുന്നു. Y-ആകൃതിയിലുള്ള സ്‌പോക്കുകൾ പഴയ സ്റ്റാർ അലോയി സ്‌പോക്ക് ഡിസൈനെ മാറ്റി സ്ഥാപിക്കുന്നു. ബി‌എസ് IV പാലിക്കുന്ന 292 സിസി സിംഗിൾ സിലിണ്ടർ യൂണിറ്റ് 27.87 bhp കരുത്തും 25 Nm ടോർക്കും പുറപ്പെടുവിക്കുന്നു. ട്യൂണിംഗിൽ ഒരു മാറ്റവുമില്ലെന്നാണ് സൂചന.\nചൈനീസ് ബൈക്ക് നിർമ്മാതാക്കൾ CF മോട്ടോ 2020 -ൽ വിപണിയിൽ പുതുതായി ഒന്നും അവതരിപ്പിച്ചിരുന്നില്ല. ബി‌എസ് VI അപ്‌ഡേറ്റുകൾ പുതിയ ബൈക്ക് ലോഞ്ചുകൾ ടീസറുകൾ എന്നിവയുൾപ്പടെ ഒരു പ്രവർത്തനങ്ങളും ഉണ്ടായിരുന്നില്ല. കൊവിഡ്-19 മഹാമാരിയുടെ സാഹചര്യത്തിൽ ഇന്ത്യയിലെ പ്രവർത്തനങ്ങൾ CF മോട്ടോ നിർത്തിയെന്ന് റിപ്പോര്‍ട്ടുകള് ഉണ്ടായിരുന്നു. ഈ സാഹചര്യത്തിലാണ് പുതിയ 300 NKയുടെ വാർത്ത പുറത്തുവരുന്നത്. വരും മാസങ്ങളിൽ ബൈക്കിന്റെ ലോഞ്ച് ഉണ്ടാകുമെന്ന് പ്രതീക്ഷിക്കുന്നതായാണ് റിപ്പോര്‍ട്ടുകള്.\nLast Updated Feb 19, 2021, 8:20 AM IST\nCF Moto 300 NK BS6 Launch\nCF Moto 300 NK Bs6 Booking\nCF Moto 300 NK Bs6 Price\nCFമോട്ടോ 300 എന് കെ\n300 NK ഡെലിവറി തുടങ്ങി സിഎഫ് മോട്ടോ


പി. ശ്രീകുമാര് 2018-01-12 04:31:10pm\nതിരുവനന്തപുരം:പ്രവാസികളുടെ സഹായത്തോടെ അക്കാദമിക് നവീകരണം സാധ്യമാക്കാനാവുമെന്ന് മുഖ്യമന്ത്രി പിണറായി വിജയന്. ഇതിനുള്ള സാധ്യതകള് ലോക കേരള സഭ ഒരുക്കുന്ന വേദിയിലൂടെ ആരായും. പ്രവാസിയുടെ പണമുപയോഗിക്കാമെന്നല്ലാതെ, വിജ്ഞാനവും നൈപുണ്യവും അനുഭവജ്ഞാനവും ഉപയോഗിക്കാം എന്ന് ഇതുവരെ ആരും കാര്യമായി ചിന്തിച്ചില്ല. അക്കാര്യം ലോക കേരളസഭ മുഖ്യലക്ഷ്യങ്ങളിലൊന്നാക്കുകയാണ്.\nനെഹ്‌റുവും എകെജിയും പാലാനാരായണന് നായരും വള്ളത്തോളും കടന്നുവന്ന ദീര്‍ഘമായ പ്രസംഗമായിരുന്നു മുഖ്യമന്ത്രി പിണറായി വിജയന് ലോക കേരള സഭയില് നടത്തിയത്. പാലാ നാരായണന് നായരുടെ 'കേരളം വളരുന്നു; പശ്ചിമഘട്ടങ്ങളെ കേറിയും കടന്നും ചെന്ന് അന്യമാംദേശങ്ങളില്' എന്ന വരികളോടെയാണ് മുഖ്യമന്ത്രി ആരംഭിച്ചത്. കേരളം വിശ്വചക്രവാളങ്ങളോളം വളരുന്ന കാലമാണു കടന്നുപോയതെന്ന് കവിയെ ഉദ്ധരിച്ച് അദ്ദേഹം പറഞ്ഞു ജനാധിപത്യമെന്നത് ദൂരെനിന്ന് ആരാധനാപൂര്‍വം നോക്കിത്തൊഴാനുള്ള ശ്രീകോവിലല്ല. മറിച്ച് അകമേ കടന്നുചെന്ന് സാമൂഹ്യമാറ്റത്തിനുവേണ്ടി ഇടപെടേണ്ട പ്രവൃത്തിമണ്ഡലമാണെന്ന് ചൂണ്ടിക്കാട്ടിയ മഹാനാണ് എ കെ ജി യെന്ന് മുഖ്യമന്ത്രി പറഞ്ഞു.\nലോകമേ തറവാട് എന്നു പറഞ്ഞ് ശീലിച്ച ഒരു സംസ്‌കാരമാണ് നമ്മുടേത്. 'വസുധൈവ കുടുംബകം' എന്നും 'യെത്ര വിശ്വം ഭവത്യേക നീഡം' എന്നും ഒക്കെ പണ്ടേ പറഞ്ഞിട്ടുള്ള ഒരു ജനതയാണിതെന്നും മുഖ്യമന്ത്രി പറഞ്ഞു. 'ഏതു വിദേശത്തുപോയി വസിച്ചാലും ഏകാംബ പുത്രരാം കേരളീയര്' എന്ന മഹാകവി വള്ളത്തോളിന്റെ വരികളും മുഖ്യമന്ത്രി ഉദ്ധരിച്ചു. മലയാളിസമൂഹമാകെ ഒരമ്മയുടെ മക്കളാണ് എന്ന് വള്ളത്തോള് മുന്നോട്ടു വച്ച ചിന്തയാണ് ലോക കേരള സഭ രൂപീകരണത്തില് പ്രതിഫലിച്ചത് മാനവികതാവാദിയാവാന് ആദ്യം സാര്‍വദേശീയ വാദിയാവണമെന്നും സാര്‍വദേശീയതാവാദിയാവാന് ആദ്യം സ്വന്തം നാടിനെക്കുറിച്ച് സ്‌നേഹമുള്ളവരാകണമെന്ന ചൊല്ലും മുഖ്യമന്ത്രി പ്രസംഗത്തിലുള്‍പ്പെടുത്തിയിരുന്നു. പണ്ഡിറ്റ് ജവഹര്‍ലാല് നെഹ്‌റുവിന്റെ 'Democracy and Socialism are means to an end, not the end itself' പ്രസ്താവനയോടെയാണ് മുഖ്യമന്ത്രി പ്രസംഗം അവസാനിപ്പിച്ചത്.


ഭരണം നിലനിർത്താൻ കുതിരക്കച്ചവടം; ഉത്തരാഖണ്ഡ് മുൻ മുഖ്യമന്ത്രിക്കെതിരെ സിബിഐ കേസെടുത്തു | CBI registered case against former Uttarakhand CM Harish Rawat - Malayalam Oneindia\n22 min ago ബിജെപി എംഎൽഎ കുൽദീപ് സിംഗ് സെൻഗാർ പ്രതിയായ ബലാത്സംഗക്കേസിൽ വിധി ഡിസംബർ 16ന്\n28 min ago അമിത് ഷാ ചരിത്ര പഠന ക്ലാസില് ഉഴപ്പനായിരുന്നു... വിഭജന പരാമര്‍ശത്തില് ശശി തരൂരിന്റെ ക്ലാസ് മറുപടി!!\nPublished: October 23 2019, 22:37 [IST]\nദില്ലി: കുതിരക്കച്ചവടത്തിൽ ഏർപ്പെട്ടുവെന്നാരോപിച്ച് ഉത്തരാഖണ്ഡ് മുൻ മുഖ്യമന്ത്രി ഹരീഷ് റാവത്തിനെതിരെ സിബിഐ കേസെടുത്തു. 2016ൽ ഒരു ന്യൂസ് ചാനൽ സ്റ്റിംഗ് ഓപ്പറേഷനിലൂടെ പകർത്തിയ വീഡിയോയുടെ അടിസ്ഥാനത്തിലാണ് കേസെടുത്തിരിക്കുന്നത്. ബിജെപിയിലേക്ക് പോയ എംഎൽഎമാരെ പണം വാഗ്ദാനം നൽകി കോൺഗ്രസ് പാളയത്തിലേക്ക് മടക്കിക്കൊണ്ടുവരാൻ ഹരീഷ് റാവത്ത് വിലപേശൽ നടത്തുന്ന ദൃശ്യങ്ങളാണ് പുറത്ത് വന്നത്.\nഉത്തരാഖണ്ഡ് രാഷ്ട്രപതി ഭരണത്തിന് കീഴിലായ സമയത്താണ് കുതിരക്കച്ചവടം നടക്കുന്നത്. പ്രാഥമിക അന്വേഷണ റിപ്പോർട്ട് അന്വേഷണ ഏജൻസി കോടതിയിൽ സമർപ്പിച്ചിരുന്നു. ഇതിന്റെ അടിസ്ഥാനത്തിൽ അന്വേഷണവുമായി മുന്നോട്ട് പോകാൻ ഉത്തരാഖണ്ഡ് ഹൈക്കോടതി സിബിഐയ്ക്ക് അനുമതി നൽകുകയായിരുന്നു.\nഹരീഷ് റാവത്തിനെ കൂടാതെ അന്ന് മന്ത്രിസഭാംഗമായിരുന്ന ഹരക് സിംഗ് റാവത്തിനെതിരെയും കേസെടുത്തിട്ടുണ്ട്. നിലവിൽ ബിജെപിക്കൊപ്പമാണ് ഹരക് സിംഗ് റാവത്ത്. ഹരീഷ് റാവത്തിനെതിരെ പുറത്ത് വന്ന വീഡിയോ ദൃശ്യങ്ങൾ ഫോറൻസിക് പരിശോധനയ്ക്കായി അയച്ചിരുന്നു. ദൃശ്യങ്ങളിൽ യാതൊരു കൃത്രിമവും നടന്നിട്ടില്ലെന്നാണ് ഫോറൻസിക് പരിശോധന ഫലം.\nuttarakhand harish rawat ഉത്തരാഖണ്ഡ് ഹരീഷ് റാവത്ത്\nCBI registered case against former Uttarakhand CM Harish Rawat\nStory first published: Wednesday, October 23, 2019, 22:37 [IST]


ക്രിക്കറ്റ് കളിക്കാന് ആരോടും പറയാതെ വീട്ടില് നിന്നും മുങ്ങി; ഒരുവര്‍ഷത്തിനുള്ളില് ഹോട്ടല് ജോലിക്കാരനില് നിന്നും മുംബൈ ടീമിലേക്ക് യോര്‍ക്കര് പോലെ പാഞ്ഞു കയറിയ കുല്‍വന്തിന്റെ കഥ\nFriday 19th May 2017 6:17pm\n‘ഇപ്പോഴുണ്ടായത് തെറ്റിദ്ധാരണ’; കൊച്ചി മെട്രോയുടെ ഉദ്ഘാടന തിയ്യതി നിശ്ചയിച്ചിട്ടില്ല; പ്രധാനമന്ത്രി എത്തുമെന്നാണ് പ്രതീക്ഷിക്കുന്നതെന്നും പിണറായി വിജയന്\nകണ്ണൂര്: മന്ത്രി കടകംപള്ളി സുരേന്ദ്രനെ തള്ളി മുഖ്യമന്ത്രി പിണറായി വിജയന്. കൊച്ചി മെട്രോയുടെ ഉദ്ഘാടന തിയ്യതി നിശ്ചയിച്ചിട്ടില്ലെന്നാണ് മുഖ്യമന്ത്രി കണ്ണൂരില് വ്യക്തമാക്കിയത്. ഈ മാസം 30-ന് ഉദ്ഘാടനം നടക്കുമെന്ന് പറയുന്നത് തെറ്റിദ്ധാരണയുടെ ഭാഗമായാണെന്നും അദ്ദേഹം പറഞ്ഞു.\nഉദ്ഘാടനത്തിനായി പ്രധാനമന്ത്രിയേയാണ് ക്ഷണിച്ചിരിക്കുന്നത്. പ്രധാനമന്ത്രി എത്തുമെന്നാണ് പ്രതീക്ഷിക്കുന്നതെന്നും മുഖ്യമന്ത്രി. കൊച്ചി മെട്രോയുടെ ഉദ്ഘാടനത്തിനായി പ്രധാനമന്ത്രിയെ അനന്തമായി കാത്തിരിക്കില്ലെന്ന് നേരത്തേ മന്ത്രി കടകംപള്ളി സുരേന്ദ്രന് പറഞ്ഞിരുന്നു.\nAlso Read: കുല്‍ഭുഷന്റെ വധശിക്ഷ; വിധി അംഗീകരിക്കുന്നുവെന്ന് പാക് പ്രവിശ്യാ മന്ത്രി; പാകിസ്ഥാനില് ആശയക്കുഴപ്പം\nസര്‍ക്കാറിന്റെ ഒന്നാം വാര്‍ഷികാഘോഷ ദിനമായ മെയ് 30-ന് തന്നെ മെട്രോ ഉദ്ഘാടനം നടത്തുമെന്നും അദ്ദേഹം പറഞ്ഞിരുന്നു. നിര്‍മ്മാണ പ്രവര്‍ത്തികള് പൂര്‍ത്തിയായ കൊച്ചിമെട്രോ ഉദ്ഘാടനത്തിന് തയ്യാറായി നില്‍ക്കുകയാണ്. ഈ സാഹചര്യത്തിലാണ് ഉദ്ഘാടന ചടങ്ങിനായ് പ്രധാനമന്ത്രിയുടെ ഒഴിവിനായ് അനന്തമായി കാത്തിരിക്കില്ലെന്ന് മന്ത്രി പറഞ്ഞത്.\nMust Read: ‘താന് പോരാടിയത് സിനിമയിലെ ജന്മി-കുടിയാന് സമ്പ്രദായം അവസാനിപ്പിക്കാന്’; വ്യക്തിപരമായി ആരോടും ശത്രുതയില്ലെന്നും സംവിധായകന് വിനയന് ദമ്മാമില്\nപരിശോധനയില് നേരത്തേ തന്നെ കമ്മീഷന് തൃപ്തി രേഖപ്പെടുത്തിയിരുന്നു. പാളം, സിഗ്‌നല് സംവിധാനം, യാത്രക്കാരുടെ സുരക്ഷ, ഫയര് ആന്റ് സേഫ്റ്റി തുടങ്ങിയകാര്യങ്ങളിലെല്ലാം കമ്മീഷന് തൃപ്തി രേഖപ്പെടുത്തി.\nചെന്നൈ, ബംഗളൂരു മെട്രോ സ്റ്റേഷനുകളേക്കാള് മികച്ച നിലവാരമുള്ളതാണ് കൊച്ചിയിലെ സ്റ്റേഷനെന്നും സുരക്ഷാ കമ്മീഷന് അഭിപ്രായപ്പെട്ടിരുന്നു. എന്നാല് സുരക്ഷാ ക്യാമറകള് എല്ലാ സ്റ്റേഷനുകളിലും സ്ഥാപിക്കണമെന്നും പാസഞ്ചര് ഇന്‍ഫര്‍മേഷന് സിസ്റ്റം വേഗത്തില് പൂര്‍ത്തിയാക്കണമെന്നും കമ്മീഷണര് നിര്‍ദ്ദേശിക്കുകയും ചെയ്തിരുന്നു.


ബഹിരാകാശത്തേക്ക് ഭക്ഷണം എത്തിക്കുന്ന ആദ്യത്തെ ഭക്ഷണ വിതരണ കമ്ബനിയായി യൂബര് ഈറ്റ്‌സ്. രാജ്യാന്തര ബഹിരാകാശ നിലയത്തിലുള്ള സഞ്ചാരികള്‍ക്കായി ജാപ്പനീസ് ശതകോടീശ്വരനും ബഹിരാകാശ സഞ്ചാരിയുമായ യുസാക്ക മെസാവ വഴിയാണ് യൂബര് ഈറ്റ്‌സ് ഭക്ഷണം എത്തിച്ചത്.\nഡിസംബര് 11ന് രാവിലെ 9.40നാണ് യൂബര് ഈറ്റ്‌സിന്റെ ഭക്ഷണം യുസാക്ക മെസാവ ബഹിരാകാശ നിലയത്തിലേക്ക് എത്തിച്ചത്.\n'യുസാക മെസാവക്ക് ഇതൊരു ചെറുകൈ സഹായം, യൂബര് ഈറ്റ്‌സിനാകട്ടെ വലിയൊരു ഡെലിവറിയും' എന്നായിരുന്നു യൂബര് സിഇഒ ഡാറ കോസ്‌റോവ്ഷി പിന്നീട് പുറത്തുവിട്ട വാര്‍ത്താക്കുറിപ്പില് പറഞ്ഞത്. ഭൂമിക്ക് അകത്തും പുറത്തുമുള്ള മനുഷ്യര്‍ക്ക് ഭക്ഷണം എത്തിച്ച് സഹായിക്കുകയാണ് ഞങ്ങളുടെ ദൗത്യം. ബഹിരാകാശ നിലയത്തിലെ സഞ്ചാരികള്‍ക്ക് ഭക്ഷണം എത്തിക്കാന് സാധിച്ചതില് ഞങ്ങള് അഭിമാനിക്കുന്നു എന്നും അദ്ദേഹം പറയുന്നു.\nപുഴുങ്ങിയെടുത്ത അയല മീന്, മധുരമുള്ള സോസില് പാകം ചെയ്‌തെടുത്ത ബീഫ്, മുളങ്കൂമ്ബില് പാകം ചെയ്ത കോഴി, പോര്‍ക്ക് വരട്ടിയത് എന്നിവയായിരുന്നു യൂബര് ഈറ്റ്‌സിന്റെ ബഹിരാകാശത്തേക്കുള്ള ആദ്യത്തെ ഭക്ഷണ ഡെലിവറി. എവിടെ പോയാലും എന്തും ലഭിക്കും എന്ന പരസ്യ വാചകം യാഥാര്‍ഥ്യമാക്കുന്നതായിരുന്നു ബഹിരാകാശത്തേക്കുള്ള ഈ ഭക്ഷണ വിതരണം എന്നാണ് യൂബര് ഔദ്യോഗിക ട്വിറ്ററിലൂടെ ട്വീറ്റു ചെയ്തത്. 16/12/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


പണി നടക്കുന്ന കെട്ടിടത്തില് മൃതദേഹം കുഴിച്ചിട്ടു കോണ്‍ക്രീറ്റ് ചെയ്തു, ‘ദൃശ്യം മോഡല്’ കൊലപാതകം വെളിച്ചത്താകാന് കാരണം പ്രതികള് കാണിച്ച ചെറിയൊരു അതിബുദ്ധി – www.reporternow.com\nSeptember 11, 2021 September 11, 2021 editor123 reporterLeaveaComment on പണി നടക്കുന്ന കെട്ടിടത്തില് മൃതദേഹം കുഴിച്ചിട്ടു കോണ്‍ക്രീറ്റ് ചെയ്തു, ‘ദൃശ്യം മോഡല്’ കൊലപാതകം വെളിച്ചത്താകാന് കാരണം പ്രതികള് കാണിച്ച ചെറിയൊരു അതിബുദ്ധി\nകണ്ണൂര്: ദൃശ്യം മോഡല് കൊലപാതകത്തിന്റെ ഞെട്ടലില് കണ്ണൂര്.മറുനാടന് തൊഴിലാളിയായെ അഷിക്കുല് ഇസ്ലാമിനെയാണ് സുഹൃത്തുക്കള് കൊലപ്പെടുത്തി പണി നടക്കുന്ന ശൗചാലത്തില് കുഴിച്ചിട്ടത്. പണത്തിനുവേണ്ടിയായിരുന്നു കൃത്യം നടത്തിയതെന്ന് പ്രതി പരേഷ് നാഥ് മണ്ഡല് പൊലീസിനോട് പറഞ്ഞു.\nമൃതദേഹം പണി നടക്കുന്ന ശൗചാലയത്തില് ചാക്കില് കെട്ടി കുഴിച്ചിട്ട് മുകളില് കോണ്‍ക്രീറ്റ് ചെയ്ത നിലയിലായിരുന്നു. എന്നാല് ദൃശ്യം എന്ന സിനിമ കണ്ടിട്ടില്ലെന്നാണ് പ്രതി പൊലീസിനോട് പറഞ്ഞത്. ഇരിക്കൂര് പെരുവളത്ത്പറമ്ബില് താമസിച്ച് തേപ്പുപണി ചെയ്തുവരികയായിരുന്നു കൊല്ലപ്പെട്ട അഷിക്കുല് ഇസ്ലാമും സംഘവും.\nജൂണ് 28നാണ് ചുറ്റികകൊണ്ട് തലയ്ക്കടിച്ചും ശ്വാസംമുട്ടിച്ചും പരേഷ് നാഥും ഗണേഷ് എന്നയാളും കൂടി അഷിക്കുലിനെ കൊലപ്പെടുത്തിയത്. തുടര്‍ന്ന് ചാക്കിലാക്കി പണി നടന്നുകൊണ്ടിരിക്കുന്ന ശൗചാലയത്തില് ഒരു മീറ്ററോളം ആഴത്തില് കുഴിച്ചിട്ടു. അപ്പോള് തന്നെ നിലം കോണ്‍ക്രീറ്റ് ഇടുകയും ചെയ്തു. കൃത്യം നടത്തിയതിന്റെ പിറ്റേന്ന് ഒന്നും സംഭവിക്കാത്തതുപോലെ പ്രതികള് ജോലിയ്‌ക്കെത്തി.\nഅഷിക്കുലിനെ കാണാനില്ലെന്ന് അറിഞ്ഞ് സഹോദരന് മോമിന് ഇരിക്കൂര് പൊലീസില് പരാതി നല്‍കിയതോടെ പ്രതികള് നാടുവിട്ടു. ഇതോടെയാണ് അന്വേഷണം ഇവരിലേക്ക് എത്തിയത്. മൊബൈല് ഫോണ് കേന്ദ്രീകരിച്ച് നടത്തിയ അന്വേഷണത്തിലാണ് കഴിഞ്ഞ ദിവസം മുംബയില് നിന്ന് പ്രതിയെ പിടികൂടിയത്. ഗണേഷിനെ കണ്ടെത്താനുള്ള ശ്രമം ആരംഭിച്ചതായി പൊലീസ് പറഞ്ഞു\n“പിണറായി ബോണ് ക്രിമിനൽ , നട്ടെല്ലുണ്ടെങ്കില് സിബിഐ അന്വേഷിക്കട്ടെ ” സുധാകരന് പൊളിച്ചടക്കുന്നു ;\nMarch 1, 2018 editor123 reporter


കരാറുകാരനില് നിന്ന് കൂലി വാങ്ങിയെടുക്കാന് എത്തിയത് തോക്കുമായി! അങ്കമാലിയിൽ പിസ്റ്റളുമായി രണ്ട് അതിഥി തൊഴിലാളികൾ പിടിയിൽ | Sathyam Online\nകൊച്ചി: അങ്കമാലിയില് രണ്ട് അതിഥി തൊഴിലാളികള് പിസ്റ്റളുമായി അറസ്റ്റിലായി. ഉത്തരപ്രദേശിലെ സഹരണ്‍പുര് സ്വദേശികളായ ബുര്‍ഹന് അഹമ്മദ് (21), ഗോവിന്ദ് കുമാര് (27) എന്നിവരെയാണ് പൊലീസ് അറസറ്റ് ചെയ്തത്. കരാറുകാരന് നല്‍കാനുള്ള പണം നിരവധി തവണ ചോദിച്ചിട്ടും കൊടുത്തില്ല എന്നാണ് ഇവര് പറയുന്നത്.\nജോലി ചെയ്തതിന്റെ കൂലിയായി തനിക്ക് 48,000 രൂപയോളം കിട്ടാനുണ്ടെന്നും തുക കരാറുകാരനിൽ നിന്നും വാങ്ങിയെടുക്കാൻ വേണ്ടി താൻ സുഹൃത്തായ ഗോവിന്ദ് കുമാറിനെ തോക്കുമായി ഉത്തർപ്രദേശിൽ നിന്നും വരുത്തിയതാണെന്നുമാണ് ബുർഹാൻ പൊലീസിനോട് പറഞ്ഞത്. ഉത്തർപ്രദേശിൽ നിന്നും ഗോവിന്ദ് കുമാർ പണം കൊടുത്ത് വാങ്ങിയതാണ് തോക്ക് എന്നാണ് വിവരം.\nജില്ലാ പൊലിസ് മേധാവി കെ. കാർത്തിക്കിന് ലഭിച്ച രഹസ്യ വിവരത്തിന്റെ അടിസ്ഥാനത്തിൽ നടത്തിയ തിരച്ചിലിലാണ് പ്രതികൾ പിടിയിലാകുന്നത്. പ്രതികളില്‍നിന്ന് പിസ്റ്റളിന് പുറമേ കത്തിയും , വയര്‍ക്കട്ടറും കണ്ടെടുത്തിട്ടുണ്ട്. വെടിമരുന്ന് നിറച്ച് ഉപയോഗിക്കുന്ന പഴയ പിസ്റ്റളാണ് ഇവരില് നിന്നും പിടികൂടിയത്.


sreedharan pilla about tom vadakkans bjp entry | പ്രമുഖര് ഉടന് ബിജെപിയില് എത്തും! കോണ്‍ഗ്രസിന്‍റെ കൗണ്ട് ഡൗണ് തുടങ്ങിയെന്നും ശ്രീധരന് പിള്ള - Malayalam Oneindia\n14 min ago കെഎസ്ആർടിസിയ്ക്കുവേണ്ടി സർക്കാർ ചെലവഴിക്കുന്നത് 20000 കോടിയോളം രൂപ: തോമസ് ഐസക്\n24 min ago ബീഹാര് തിരഞ്ഞെടുപ്പ്: രണ്ടാം ഘട്ടത്തില് സ്ഥാനാര്‍ഥികളില് ഏറെയും കോടിശ്വരന്‍മാര്\n27 min ago മക്കൾ ചെയ്ത കുറ്റത്തിന് അച്ഛൻമാർ എന്തു പിഴച്ചു എന്ന് ന്യായീകരിച്ച് ശീലിച്ചോളൂ; പരിഹസിച്ച് സന്ദീപ്\nപ്രമുഖര് ഉടന് ബിജെപിയില് എത്തും! കോണ്‍ഗ്രസിന്‍റെ കൗണ്ട് ഡൗണ് തുടങ്ങിയെന്നും ശ്രീധരന് പിള്ള\nPublished: March 14 2019, 16:42 [IST]\nതിരുവനന്തപുരം: കോണ്‍ഗ്രസില് നിന്ന് ബിജെപിയിലേക്ക് കൂടുതല് നേതാക്കള് എത്തുമെന്ന് സംസ്ഥാന അധ്യക്ഷന് ശ്രീധരന് പിള്ള. ടോം വടക്കന് ബിജെപിയില് ചേര്‍ന്ന പിന്നാലെയാണ് പിള്ളയുടെ പ്രതികരണം. കേരളത്തില് കോണ്‍ഗ്രസിന്‍റെ കൗണ്ട് ഡൗണ് തുടങ്ങി. ടോം വടക്കന്‍റെ വരവ് ഒരു തുടക്കം മാത്രമാണെന്നും പിള്ള പറഞ്ഞു.\nവരും ദിവസങ്ങളില് കൂടുതല് ബിജെപി നേതാക്കള് കോണ്‍ഗ്രസിലേക്കെത്തു. പ്രമുഖരായ നേതാക്കളാണ് ബിജെപിയിലേക്ക് വരുന്നത്. ഇവരുടെ പേര് വിവരങ്ങള് വെളിപ്പെടുത്താനാവില്ല. മറ്റ് പാര്‍ട്ടികളില് നിന്ന് വരുന്ന നേതാക്കള്‍ക്ക് അര്‍ഹമായ പരിഗണന നല്‍കണമെന്നാണ് ദേശീയ നേതൃത്വം നിര്‍ദ്ദേശിച്ചിരിക്കുന്നത്. ടോം വടക്കനേയും അര്‍ഹിക്കുന്ന പരിഗണന നല്‍കി സ്വീകരിക്കും.\nഅതേസമയം ടോം വടക്കന് സ്ഥാനാര്‍ത്ഥിയാകുമോയെന്ന ചോദ്യത്തിന് പിള്ള മറുപടി പറയാന് തയ്യാറായില്ല. നേരത്തേയും നിരവധി പ്രനുഖര് ബിജെപിയില് എത്തുമെന്ന് പിള്ള പറഞ്ഞിരുന്നു. പിന്നാലെ കോണ്‍ഗ്രസിന്‍റെ രാമന് നായര് ഉള്‍പ്പെടെയുള്ള ചില പ്രമുഖ നേതാക്കള് ബിജെപിയില് ചേര്‍ന്നിരുന്നു.\nsreedharan pilla about tom vadakkans bjp entry


വിസി സുധന് (VC Sudhan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs VC Sudhan\nചലച്ചിത്ര നിര്‍മ്മാതാവാണ് വിസി സുധന്. പവിയേട്ടന്റെ മധുച്ചൂരല് ആണ് നിര്‍മിച്ച ചിത്രം. ശ്രീനിവാസന്റെ തിരക്കഥയില് നവാഗതനായ ശ്രീകൃഷ്ണന് ആണ് ചിത്രം സംവിധാനം ചെയ്തത്. അദ്ധ്യാപകരായ പവിത്രന് ആനി ദമ്പതികളുടെ കഥയാണ് ചിത്രം... ReadMore\nചലച്ചിത്ര നിര്‍മ്മാതാവാണ് വിസി സുധന്. പവിയേട്ടന്റെ മധുച്ചൂരല് ആണ് നിര്‍മിച്ച ചിത്രം. ശ്രീനിവാസന്റെ തിരക്കഥയില് നവാഗതനായ ശ്രീകൃഷ്ണന് ആണ് ചിത്രം സംവിധാനം ചെയ്തത്. അദ്ധ്യാപകരായ പവിത്രന് ആനി ദമ്പതികളുടെ കഥയാണ് ചിത്രം അവതരിപ്പിക്കുന്നത്. വ്യത്യസ്ത മതസ്ഥരായ ഇവരുടെ ജീവിതത്തില് ഉണ്ടാകുന്ന പ്രശ്‌നങ്ങളിലൂടെയാണ് ചിത്രം മുന്നോട്ടുപോവുന്നത്. പവിത്രന് മാഷായി ശ്രീനിവാസനും ആനിയായി ലെനയുമാണ് ചിത്രത്തില് അഭിനയിക്കുന്നത്.സഞ്ജീവനി ക്രിയേഷന്‍സിന്റെ ബാനറിലാണ് ചിത്രം പ്രദര്‍ശനത്തിനെത്തിയത്.\nവിസി സുധന് അഭിപ്രായം


പാദസംരക്ഷണം — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / പാദസംരക്ഷണം\nആരോഗ്യസംരക്ഷണത്തിന്റെ കാര്യത്തില് ശ്രദ്ധിക്കുമ്പോള് പലരും വിട്ട് പോവുന്ന ഒന്നാണ് കാലുകള്. പാദസംരക്ഷണം പ്രത്യേക ശ്രദ്ധ പതിപ്പിക്കേണ്ട ഒന്നാണ് എന്ന കാര്യത്തില് സംശയം വേണ്ട. കാരണം ഓരോ സമയത്തും കാലുകള് പ്രകടിപ്പിക്കുന്ന ലക്ഷണങ്ങള് നിസ്സാരമായി തള്ളിക്കളയേണ്ടതല്ല. കാരണം പലപ്പോഴും ഇതായിരിക്കും ഗുരുതരമായ ആരോഗ്യ പ്രശ്‌നങ്ങളിലേക്ക് വിരല് ചൂണ്ടുന്നത്.\nഇനിയൊരിക്കലും പാദങ്ങള്‍ക്കേ വേണ്ടത്ര ശ്രദ്ധ നല്‍കാതിരിക്കരുത്. ഇതുണ്ടാക്കുന്ന ആരോഗ്യ പ്രശ്‌നങ്ങള് തുടക്കത്തില് ശ്രദ്ധിച്ചില്ലെങ്കില് പിന്നീട് ഗുരുതരമായി മാറും എന്ന കാര്യത്തില് സംശയം വേണ്ട. കാലിലുണ്ടാവുന്ന എന്തൊക്കെ ലക്ഷണങ്ങളാണ് നമ്മളൊരിക്കലും അവഗണിക്കാന് പാടില്ലാത്തത് എന്ന് നോക്കാം.\nപാദത്തിന്റെ വിലരുകളില് ഉണ്ടാവുന്ന തരിപ്പ് പലപ്പോഴും പ്രമേഹത്തിന്റെ തുടക്കമാണ്. ടൈപ്പ് ടു ഡയബറ്റിസ് തുടക്കലക്ഷണങ്ങള് ഇത്തരത്തിലായിരിക്കും. അതുകൊണ്ട് തന്നെ ഇത്തരം ലക്ഷണങ്ങള് കണ്ടാല് അത് ശ്രദ്ധിക്കണം.\nകാല് വിണ്ടു കീറുന്നുവോ?\nകാല് വിണ്ട് കീറുന്നത് സര്‍വ്വസാധാരണമാണ്. എന്നാല് ഈ ലക്ഷണം സാധാരണമാണ് എന്ന് കരുതി വെറുതേ അവഗണക്കരുത്. കാരണം തൈറോയ്ഡ് ലക്ഷണങ്ങളില് മുന്നിലാണ് കാല് വിണ്ടു കീറുന്ന ലക്ഷണം.